
Prolog 


Sunetul ascuţit al saxofonului care se auzea strident în noapte 
a fost urmat imediat de armoniile minunate ale orchestrei. Toată 
lumea se distra şi era multă învălmășeală. Oamenii cântau, 
dansau și râdeau cu poftă în jurul lui Jo Marie Early în timp ce 
aceasta se chinuia să treacă de Tulane Avenue. Dorind să vadă 
parada, ajunsese exact la timp pentru a vedea carele alegorice 
puternic luminate, răspândindu-și strălucirile când traversară 
bulevardul. Acum era prinsă în mulţimea care le urma, cu toate 
că avea intenţia să meargă în direcția opusă. Era marea 
sărbătoare a ultimei zile înainte de postul Paștelui. Evenimentul 
fusese precedat de două săptămâni în care se desfășuraseră 
parade și baluri. In această seară, festivitățile culminaseră într-o 
frenezie de cântece, dansuri minunate și o mulțime de oameni 
mascaţi care se distrau pe străzile împodobite sărbătorește. 

New Orleansul părea un oraș al nebunilor în această perioadă 
a anului, deoarece paradele și distracţiile atrăgeau o mulțime de 
oaspeţi străini. După cei douăzeci și trei de ani pe care-i petre- 
cuse aici, Jo Marie își spusese că ar fi trebuit să fie obișnuită cu 
aceste serbări zgomotoase din orașul pe care-l iubea atât de mult. 


6 RITA HERRON 


Oare cum ar fi putut să le critice dacă și ea participa la ele? În 
această seară, dacă va reuși să scape din mulțime, se va duce la o 
petrecere mai intimă, îmbrăcată ca Florence Nightingale. Nu era 
un costum foarte original, însă era tot ce reușise să facă într-un 
timp destul de scurt. Chiar în această dimineaţă plecase din 
Minnesota, pe o furtună de zăpadă, pentru a ajunge aici unde aflase 
că Kelly Beaumont, colega ei de cameră, era internată în spital 
pentru o operaţie de amigdale. Îngrijorată, Jo Marie se îmbrăcase 
repede într-una din uniformele de soră medicală ale lui Kelly, 
pentru ca după vizita la spital să poată merge direct la petrecere. 

Privind în jur alarmată, Jo Marie observă că era împinsă de 
mulțime în direcția opusă spitalului. 

— Vă rog, lăsaţi-mă să trec! strigă ea încercând să-și facă loc 
prin marea de oameni care o ducea cu ea. 

— În ce direcţie? îi răsună la ureche o voce gravă de bărbat. 
Vreți să mergeţi într-acolo? o întrebă acesta arătând în direcţia 
spitalului. 

— Da... vă rog. 

Vocea se dovedi a fi a unuia dintre cei trei bărbaţi tineri care 
îi făcură puţin loc lui Jo Marie și o ajutară să se îndrepte în 
direcţia dorită. 

Se întoarse râzând spre ei şi descoperi că erau îmbrăcaţi în 
costume vechi de cavaleri. Erau niște costume de gentlemani 
care-şi purtau armele la piept și săbiile agățate de mijloc. 

— Cei trei mușchetari la dispoziţia dumneavoastră, doamnă. 

— Vă mulțumesc că m-aţi salvat, bunilor domni! strigă Jo Marie 
pentru a se face auzită prin zgomotul puternic al străzii. 

— Care este destinaţia dumneavoastră? 

Abia auzind întrebarea, Jo Marie arătă spre spital. 

— Atunci, lăsaţi-ne să vă conducem, se oferi amabil cel de-al 
doilea tânăr. 

Jo Marie nu știa dacă trebuie să aibă încredere în cei trei 
bărbaţi care purtau pelerine roșii. Dar era sărbătoare și știa că 
această întâmplare o va face pe Kelly să râdă, iar acesta era un 

lucru pe care colega ei de cameră nu-l mai făcuse de mult timp. 

Cei trei tineri formară un cerc protector în jurul lui Jo Marie 
şi O ajutară să treacă de cealaltă parte a străzii, împingându-i pe 
cei ce le stăteau în cale, atunci când era necesar. 

Privind pancarta de metal care marca ieșirea din cartierul 
franțuzesc, Jo Marie realiză că eroii ei o scoseseră din mijlocul 
sărbătorii şi erau, aparent, mai interesaţi s-o captureze pentru ei, 
decât s-o ajute să ajungă la spital. 

— Am luat-o pe un drum greșit! ţipă ea. 

— Este o scurtătură, îi explică amuzat cel mai înalt dintre ei. 
Știm de la mai multe persoane că acest traseu este foarte folosit 
de asistente. 

Nelăsându-se prinsă în jocul lor, Jo Marie rupse cercul, se 
îndepărtă de galanţii cavaleri și merse repede, atât cât îi permitea 
uniforma strâmtă. Buclele negre ale părului ei scăpaseră din 
cocul îngrijit și acum îi încadrau fața mică. Le îndepărtă cu 
degetele, nepăsându-i deocamdată de coafura stricată. 

Pașii apăsaţi din spatele ei o avertizară că cei trei mușchetari 
nu renunţaseră la jocul lor. Neliniștită, începu să fugă pe stradă 
spre spitalul care se afla destul de aproape, ajunse în parcarea 
acestuia și se lovi de ceva solid. 

Jo Marie era zăpăcită și-i trebuiră câteva secunde ca să-și dea 
seama că se lovise de ceva cald și puternic. Își ridică privirea și 
ochii ei căprui descoperiră un bărbat extrem de atrăgător. În 
timp ce-i privea ochii cenușii, el o prinse de umeri ca s-o 
susțină. 

— V-aţi lovit? o întrebă cu o voce adâncă, gravă, dar vibrantă, 
chiar senzuală. 

Jo Marie clătină din cap. 

— Dar dumneavoastră? 

Bărbatul acesta avea ceva care o făcea să nu-și poată dezlipi 
privirile de el. Dându-și seama de acest lucru, Jo Marie își adună 
toate puterile ca să-și întoarcă privirea. Nu era foarte înalt și de 
aceea n-a fost nevoie să-și ridice prea mult capul ca să-l privească. 

Părul îi era castaniu, nu cu mult mai deschis fată de nuanţa ei. 
Nu era peste măsură de frumos. Nu în sensul elegantei. Felul în 
care arăta și hainele pe care le purta îi dezvăluiau lui Jo Marie un 
bărbat sănătos și muncitor, plin de viață şi tandru. Sprâncenele îi 
erau dese și destinse, iar buzele erau destul de pline. 

Nu era foarte înalt, nu era brunet, nici extrem de frumos, dar 
personifica toate visele lui Jo Marie. 

Nici unul dintre ei nu se mișcase din loc. Jo Marie încre- 
menise. Toate visele ei naive de școlăriță parcă i se adevereau. El 
era idealul care-i acaparase gândurile și imaginaţia, bărbatul pe 
care și-l dorea, așa cum fusese Rhett Butler pentru Scarlett 
O'Hara, Heathcliff pentru Catherine... 

— V-aţi rănit? o întrebă el trezind-o din visare în timp ce o privea 
cu ochii lui cenușii ca marea în furtună, în care se citea îngrijorare. 

— Nu, îl asigură ea clătinând din cap și silindu-se să nu-l 
privească. Cei trei cavaleri descoperiseră o altă femeie 
atrăgătoare care le atrăsese atenţia și nu o mai urmăreau. 

Mâinile lui încă o mai ţineau de umeri. 

— Sunteţi asistentă? o întrebă el încet. 

— Sunt Florence Nightingale, îl corectă ea zâmbind. 

EI îi ridică bărbia cu un deget. 

— Ne-am mai întâlnit vreodată? 

— Nu, îi răspunse ea. Insă trebui să-și muște limba pentru a nu- 
i spune că-i apăruse odată în cel mai romantic dintre visurile ei. 
Dar probabil că ar fi râs de ea. Cine n-ar fi făcut-o? Jo Marie nu 
mai era o adolescentă visătoare, ci o femeie care nu mai asculta 
de mult poveștile romantice. 

Ochii lui pătrunzători îi studiau faţa parcă pentru a-i memora 
fiecare detaliu, căutând ceva ce nu găsea. Părea surprins de 
această întâlnire, la fel ca și ea. 

— Îmi amintiţi de o pictură pe care am văzut-o, zise el clipind, 
mirat de faptul că vorbise în șoaptă. 

— Nimeni nu mi-a pictat vreodată portretul, murmură Jo 
Marie parcă uluită de atracţia stranie dintre ei. 

Ochii lui se îndreptară apoi spre neastâmpăraţii mușchetari. 

— Fugeaţi de ei? 

Jo Marie nu-și putea reveni din uimire. 

— Da. 

— Atunci înseamnă că v-am salvat. 

Jo Marie confirmă spusele lui, în timp ce un grup mare 
deghizat în mirese și miri trecu pe stradă chiar prin dreptul lor. 
Dar ea nici nu-i observă. Atenţia îi era acaparată de felul în care 
acest bărbat mult visat o studia. 

— Fiecare erou merită câte o recompensă, spuse el. 

Ea îl privi fără să-şi dea seama ce dorește. 

— Ce vreţi să spuneţi? 

— Asta. 

Lumina felinarului din stradă fusese acoperită de capul lui 
frumos, razele aurii nemaiajungând până la ea. Buze fierbinţi le 
acoperiră pe ale ei, ţinându-le prizoniere, și sărutând-o cu pasiune. 

Undeva departe, în mintea ei, Jo Marie realiză că ar trebui să-l 
îndepărteze. Un bărbat pe care nu-l cunoștea o săruta înfocat. Iar 
senzaţia pe care i-o provocau buzele lui era una pe care n-o mai 
întâlnise niciodată... Era un vis care devenea realitate. 

In jurul ei se auzeau voci care cântau și până să-și dea seama 
de unde veneau, sărutul se întrerupse brusc. 

Cei trei mușchetari, împreună cu alți tineri mascaţi, cântau şi 
dansau rumba. Inainte de a putea protesta și de a se neliniști de 
ceea se întâmplă, Jo Marie fusese luată de talie și forțată să se 
alăture celor care cântau, în șirul mare care se formase. 

Ochii ei căprui îl zăriră pe bărbatul mult visat și descoperi că 
acesta o căuta prin mulțime, împingându-i pe dansatori în toate 
părțile. Disperată, Jo Marie simţea nevoia să se elibereze dar nu 
reușea. Striga în zadar, pentru că vocea îi era acoperită de 
cântecul celorlalți. Lungul șir de dansatori o luă după colțul 
străzii, ducând-o și pe ea. Ultima privire spre bărbatul visurilor ei 
îl surprinsese pe acesta făcându-și loc prin mulțime ca s-o 
găsească, însă era prea târziu. Și Jo Marie îl pierdu din vedere. 


Capitolul 1 


— ar ai privirea aceea ciudată, se plânse Kelly Beaumont 
privind-o insistent. Pot să jur că de fiecare dată când vii să mă 
vezi la spital, ţi se întâmplă ceva. 

Jo Marie se strădui să zâmbească, dar buzele ei tremurau 
din cauza efortului. 

— E numai imaginaţia ta. 

Chiar dacă Jo Marie dorea să creadă că-i răspunsese sincer, 
trebuia să recunoască adevărul din spusele prietenei sale. 
Fiecare vizită la spital îi aducea aminte de seara aceea. Cu 
fiecare clipă care trecea, în mintea ei încolțea şi creștea din ce 
în ce mai mult ideea că se va întâlni din nou cu bărbatul 
visurilor ei. Fiecare cuvânt, fiecare mișcare pe care-o făcuse el 
i se întipărise în minte, retrăind de nenumărate ori acele 
momente până când ajunsese să fixeze fiecare detaliu. Jo 
Marie nu povestise nimănui despre acea noapte de 
sărbătoare. Vrusese de mai multe ori să i se confeseze lui 
Kelly, dar nu-și găsise niciodată cuvintele potrivite. Seara 
târziu, când se pregătea de culcare, fața acelui bărbat 
fermecător îi apărea înaintea ochilor și adormea cu el în gând. 

Jo Marie nu înţelegea de ce acest bărbat intrase atât de brusc 
în viaţa ei și de ce avea un efect atât de straniu asupra ei. 
Dintr-o dată, acele câteva clipe ajunseseră s-o domine. Și de 
ce acel scurt timp pe care-l petrecuse cu el, o făcuse să se 
găsească pe sine? Probabil că în viaţa oricărei femei există un 
bărbat făcut să-i aducă fericirea. 

— ... mâine e Ziua Recunoștinței, iar apoi Crăciunul e 
foarte aproape, îi întrerupse Kelly gândurile. Zgomotul unei 
motociclete trecând în viteză le făcu pe amândouă să se 
strâmbe. Pe cât posibil, ele preferau să ia autobuzul, dar 
acum se hotărâseră să facă o plimbare la începutul week- 
endului. 

— Unde s-a dus anul? comentă absentă Jo Marie. Acordase 
puțină atenţie traficului aglomerat în timp ce mergeau încet, 
cu toate că se însera, până în centru. Metroul le-ar fi lăsat 
chiar în faţa apartamentului cu două camere pe care-l 
împărțeau. 

— L-am văzut pe Mark azi, spuse Kelly pentru a rupe 
tăcerea. 

Ceva din felul în care vorbise Kelly o făcu pe Jo Marie să se 
întoarcă spre ea. 

Nu era nimic neobișnuit în faptul că fratele ei, doctor rezi- 
dent în Tulane, s-a întâlnit cu Kelly. Oricum, lucrau în același 
spital. 

— Oh, s-a terminat cel de-al treilea război mondial? o 
întrebă Jo Marie, care nu înțelegea cum pot găsi două 
persoane atât de multe lucruri pe seama cărora să se certe. 
După trei ani de zile renunţase să se mai întrebe de ce Mark 
și Kelly nu se înțeleg niciodată. Spunându-și doar că ar trebui 
să se despartă, încetase să mai caute o explicaţie. Nici unuia 
dintre ei nu-i era caracteristic un astfel de comportament. 
Kelly era o asistentă medicală dedicată meseriei, iar Mark un 
doctor priceput. Dar când erau împreună se purtau precum 
câinele cu pisica. Într-un timp, crezuse despre ei că erau 

interesaţi unul de altul. Însă după câteva luni de certuri 
constante fusese nevoită să-și dea seama că singurul lor lucru 
comun era o reacţie nervoasă. 

— Ce ţi-a spus Mark? 

In clipa aceea, Kelly întoarse capul în altă direcţie. 

— Oh, nimic deosebit. 

Tonul scăzut și stăpânit cu grijă al prietenei sale nu reuși s-o 
păcălească pe Jo Marie. Dacă Kelly era iritată, însemna că 
Mark fusese neîndurător. El nu voia să fie crud sau s-o supere, 
dar îi plăcea s-o sâcâie pe Kelly pe tema averii familiei ei. Și 
asta nu pentru că banii sau poziţia socială ar fi avut vreo 
importanţă pentru Kelly. 

— Vrei să spui că iar a glumit în legătură cu faptul că te joci 
din nou de-a asistenta? o întrebă ea, ştiind că aceasta era 
şicana preferată a lui Mark. 

Kelly ridică unul din umerii ei delicati. 

— Uneori mă gândesc că probabil mă urăște, șopti ea 
pretinzând că vedea ceva important în vitrina unui magazin. 

Vocea ei abătută atrase atenţia lui Jo Marie. Ă 

— Nu te supăra pe Mark. Nu spune asta cu răutate. li place 
să te necăjească. Ar trebui să auzi ce spune despre munca 
mea... sau crezi că un agent turistic nu face nimic altceva în 
afară de a ține în mână broșuri prezentând staţiuni aflate la 
tropice? 

Râsul scurt al lui Kelly nu era deloc convingător. 

Jo Marie hotări că trebuie să aibă o discuţie cu fratele ei 
mai mare. Nu trebuia să glumească pe seama lui Kelly așa cum 
o făcea cu sora lui. Kelly nu știa cum să reacționeze. Ca fiică a 
unui mare fabricant din Sud, fusese răsfăţată şi alintată 
aproape toată viaţa ei. Avea un frate mult mai mare și se pare 
că această diferență de vârstă nu dusese la prea multe 
conflicte. Având patru fraţi, Jo Marie era obișnuită cu șicanele 
lor și putea să le facă față. 

Apartamentul era primitor și liniștit, fată de aglomeraţia de pe 

stradă. Jo Marie și Kelly se gândiră că parcă scăpaseră dintr-o 
furtună. Clădirea cu două etaje avea apartamente multe și fusese 
construită după modelul uneia descrise în celebrul roman Pe 
aripile vântului. Emana savoarea vechiului Sud și nu avea 
probleme cu reparaţiile ca majoritatea altor clădiri de aceeași 
vechime. În clipa în care intrară pe ușă, Kelly se îndreptă imediat 
spre camera ei. 

— Dacă nu te superi, eu mă duc să-mi fac bagajele. 

— Nici o problemă, răspunse Jo Marie, scoțându-și pantofii 
cu tocuri joase. Așezându-se pe locul ei preferat, își rezemă 
capul de spătar și închise ochii. Traficul de pe străzi și ziua de 
muncă istovitoare trecuseră, și acum încerca să-și relaxeze 
fiecare mușchi. 

Zgomotul dușului din baie nu o surprinse pe Jo Marie. Kelly 
dorea să plece dimineaţa devreme. Familia ei locuia într-o vilă 
ultramodernă pe șoseaua Lakeshore. Casa se afla pe malul 
lacului Pontchartrain. Jo Marie fusese acolo o singură dată. Îi 
fusese de-ajuns ca să realizeze că afacerile cu bomboane 
aduceau mult profit. 

Jo Marie era sigură că Charles Beaumont nu fusese de acord 
ca singura lui fiică să se mute într-un apartament cu o „nimeni“ 
ca ea, însă când aflase că este cea mai mare stră-stră-strănepoată 
a lui Jubal Anderson Early, un colonel din armata confederată, 
se liniştise. La un moment dat, în timpul războiului civil, 
colonelul Early salvase de la moarte un tânăr din familia 
Beaumont. În urmă cu o sută și ceva de ani, Early era un 
nume foarte respectat. 

Ascultând colinde de Crăciun, Jo Marie intră în bucătărie și 
scoase sucul de portocale din frigider. 

— Vrei şi tu un pahar? strigă ea la Kelly care tocmai ieșea 
din baie îmbrăcată într-o rochie de casă scurtă din bumbac și 
un prosop făcut turban peste buclele ei blonde. Privind-o cu 
atenţie pe prietena sa, Jo Marie puse sucul pe masă. 

— Ai plâns, constată ea. 


14 RITA HERRON 


Locuiau împreună de trei ani și în afară de o mică supărare 
sentimentală, n-o văzuse niciodată pe Kelly plângând. 

— Nu, mi-a intrat ceva în ochi, răspunse aceasta strâmbându-se. 

— Atunci de ce ai nasul atât de roșu? 

— Probabil că am răcit, îi oferi Kelly o scurtă explicaţie, 
după care se întoarse repede în camera ei. 

Sprâncenele lui Jo Marie se încruntară... Asta era isprava 
lui Mark. Era convinsă că din cauza lui era Kelly atât de 
necăjită. 

Ceva nu era în ordine în relaţia dintre ei doi. Kelly nu era 
o frumoasă și delicată fată din Sud, care să nu poată rezista 
unei provocări. Înseamnă că Mark o supărase rău. Kelly era o 
tânără răbdătoare însă totul are o limită. Jo Marie o urmărise 
de multe ori în lupta cu pacienţii ei și pentru câteva cauza 
politice. Fata aceasta nu se lăsa intimidată cu ușurință. După 
Ziua Recunoștinței, Jo Marie o va ajuta să depășească momen- 
tul şi să găsească o soluţie. Ca soră a lui Mark, Jo Marie era 
deja obișnuită cu glumele lui proaste. Singurul fel în care 
putea să-l potolească era să-i răspundă cu aceeași monedă. 
Impreună cu Kelly, îi va da o lecţie lui Mark. 

— Vrei să pregătesc ceva de mâncare înainte să pleci spre 
părinții tăi? strigă Jo Marie din bucătărie. Stătea în faţa frigideru- 
lui și privea ce aveau acolo. Ce spui de o supă și un sandviș? 

— E plictisitor, i-o întoarse Kelly. Nu mi-e foame. 

— Opt ore de muncă în sala de operaţii și nu ţi-e foame? Iar 
ai probleme cu amigdalele? 

— Le-am scos, îți amintești? 

Jo Marie oftă. Da, își amintea perfect. Chiar prea bine. Se 
afla în faţa spitalului și aproape se lovise de bărbatul visurilor 
ei. Gânduri despre el îi invadară din nou mintea, făcând-o să-și 
scuture capul pentru a scăpa de imaginea lui. 

Își pregătise cina şi acum stătea în faţa televizorului privind 
ştirile serii, când reapăru Kelly. 

— Plec acum. 

— Bine, spuse Jo Marie neluându-și ochii de la televizor. 
Sărbători fericite, nu mânca prea mult curcan și condimente. 
— Nu da vreo petrecere nebună acum, când sunt plecată. 

Asta era una dintre micile lor glume. Jo Marie nu mai 
ieșise de mult din casă. Asta de la... acea seară de sărbătoare. 
Kelly nu putea înţelege această schimbare a prietenei sale și 
o întreba mereu de ce dintr-o dată n-o mai interesează viaţa 
socială. 

— Oh, Kelly... să nu uit, spuse Jo Marie zâmbindu-i 
poznaș... să-mi aduci nişte praline, te rog. Acum sunt 
sărbătorile, deci putem face o excepţie la dulciuri, nu-i așa? 

În orice altă ocazie, Kelly ar fi făcut observaţia că a crescut 
cu bomboane și că detestă gustul lor dulce. Însă pralinele 
erau slăbiciunea lui Jo Marie, dar și celelalte bomboane pe 
care le aducea mereu erau ronțăite înainte ca ea să guste 
vreuna. 

— Sigur că da, încuviință Kelly, după care plecă atât de 
repede încât Jo Marie nici nu realiză. Intorcându-și privirile 
spre știri, Jo se gândi că trebuie neapărat să discute cu 
fratele ei. 

La ora şapte sună cineva la ușă... Jo Marie tocmai își lăcuise 
unghiile cu un roșu strălucitor. Oftă nemulțumită și introduse 
pensula în sticluta mică. Însă înainte de a ajunge la ușă, 
fratele ei intră ca o vijelie în apartament și se trânti pe 
canapea exact pe locul ei preferat. 

— Intră și simte-te ca acasă, comentă Jo Marie îmbufnată. 

— Presupun că nu ai nimic de mâncare, spuse acesta în 
timp ce ochii lui căprui cercetau bucătăria. Toţi copiii din 
familia Early aveau aceiași ochi căprui-închis. 

— Stii, aici nu este restaurant. 

— Ştiu. Apropo, unde este sacul cu bani? 

— Ce? întrebă Jo Marie derutată în timp ce-l privea de sus. 

— Kelly. 

Lui Jo nu-i plăcu remarca asupra averii familiei lui Kelly, 

dar își spuse că nu era momentul să comenteze. Fratele ei 
avusese o gardă lungă și trecuse prin multe dificultăți în 
ultimul timp. 

— A plecat deja spre părinţii ei. 

Un plescăit urmă anunţul lui Jo Marie. 

— La dracu’, Mark, aș vrea s-o lași în pace pe Kelly. Nu este 
obișnuită cu felul tău agasant de a fi. Să știi că acest lucru o 
deranjează foarte mult. 

— Nu fac altceva decât să glumesc, se apără Mark. Kell știe 
foarte bine acest lucru. 

— Nu prea cred. Plângea în seara asta şi sunt sigură că e 
numai din vina ta. 

— Kelly plângea? se miră el rezemându-se de spătarul 
canapelei și încrucișându-și braţele la piept. Dar n-am făcut 
decât o glumă. 

— Asta e problema. Nu ai de gând să-i vorbeşti ca un om 
normal? Intotdeauna o necăjești într-un fel sau altul. 

Mark luă o revistă și începu s-o răsfoiască, dar nu înainte 
ca ea să observe că trăsăturile i se încordaseră. 

— Ea este vinovată că nu încetez. 

Dându-și ochii peste cap, Jo Marie își continuă manichiu- 
ra. Nu avea nici un rost să se certe cu Mark. El și Kelly trebuie 
să ajungă singuri la o înțelegere. Dar asta nu însemna că ea nu 
are nici un cuvânt de spus în apărarea prietenei sale. Fratele 
ei avea și puncte sensibile, iar Jo Marie va face totul ca priete- 
na sa să le afle. Apoi va putea sta de-o parte pentru a vedea 
cum evoluează lucrurile. 

Ocupată cu lacul roşu de unghii, nu observă cât de tăcut 
era fratele ei. Când întoarse privirea spre el, acesta avea o 
expresie îndurerată și necăjită. Se încruntase din cauza 
gândurilor negre. 

— Am pierdut un copil azi, îi mărturisi el aproape distrus. N-am 
putut înțelege cum s-a întâmplat. Nu din punct de vedere 
medical, n-am spus acest lucru. Orice se poate întâmpla. 

Fusese adusă la spital săptămâna trecută cu o ruptură de 
apendice. Ştiam de la bun început că după operație avea 
şansa de a se reface și va pleca. Se opri pentru a respira adânc. 
În adâncul sufletului, credeam că va reuși. Era singura lor 
fiică. Lumina ochilor acelor părinți. Dacă toată dragostea din 
inima acelei mame n-a putut învinge moartea, atunci la ce bun 
mai există medicina? La ce mai sunt eu bun? 

Mark își mai pusese aceste întrebări, dar Jo Marie nu le 
cunoștea răspunsul. 

— Nu știu, recunoscu ea cu un aer grav și întinse mâna ca 
s-o strângă liniștitor pe a lui. Mark nu dorea să audă vorbe 
goale. Acum nu mai putea înțelege nimic. Nu acum, în 
momentul în care credea că într-un fel greșise faţă de fetiţă şi 
de părinţii ei. În aceste clipe, îl privea pe fratele ei care era un 
doctor bun și un caracter puternic, și vedea îndoiala din ochii 
lui. Ea nu-i putea da nici un răspuns. Uneori nici măcar nu era 
sigură că-i înțelege bine întrebările. 

După ce își trecu palmele peste faţa obosită, Mark se ridică. 

— Sunt de serviciu mâine dimineaţă și probabil că voi reuși 
să scap mai repede decât astăzi. Spune-i mamei că voi încerca 
să ajung la timp. Dacă nu voi reuși, tot ce vei putea face va fi 
să-mi păstrezi și mie o portie de mâncare. 

Cunoscându-l pe Mark, își dădea seama că ar fi fost în stare 
să nu mănânce până mâine pentru a putea să se înfrupte la 
cină... 

— Lasă-mă să-ţi pregătesc ceva acum, se oferi Jo Marie. 
După paloarea feţei lui, presupunea că Mark nici nu mai știa 
de când nu mâncase ca lumea, nu o cafea şi ceva de ronțăit, 
între o sală de operaţii și alta. 

Fl se uită la ceas. Ă 

— Nu am timp. Îţi mulțumesc oricum. Inainte ca ea să 
poată obiecta, el era deja la ușă. 

Ce se întâmpla cu Mark? se întrebă ea absentă. În ultimul 
timp, trecuse de multe ori pe aici, însă pentru scurt timp. Și 

asta nu pentru că apartamentul ar fi fost aproape de spital. 
Mark făcea un ocol destul de mare pentru ca s-o viziteze. 
Smulgându-se din gânduri, îl urmă până la ușa din faţă și-l 
privi cum pornește în viteză vechea lui mașină pe care-i plăcea 
atât de mult s-o conducă. După ce nu-l mai zări, Jo Marie se 
întrebă dacă nu cumva instinctele o părăsiseră, iar Kelly și 
Mark aveau o mare afecțiune unul pentru altul. Mark venise în 
seara asta dintr-un motiv anume. Prima lui întrebare se referise 
la Kelly. Abia mai târziu vorbise despre moartea copilului. 


e 


— Jo Marie! o strigă mama ei din bucătărie. Vrei să faci tu 
piureul de cartofi? 

In bucătăria mare a familiei era multă activitate. Masa albă 
din mijloc era plină cu platouri frumos aranjate, gata pentru 
a fi duse în sufragerie. Cartofii dulci și mirodeniile puse în 
diferite sosuri aburinde împrăștiau o aromă delicioasă care 
alături de aceea a curcanului fierbinte umplea toată casa. 

— Miroase extraordinar aici, declară Franklin Early, 
adulmecând apreciativ când intră în bucătărie pentru a-și 
îmbrăţișa drăgăstos soția. 

— Afară! exclamă mama lui Jo Marie cu un gest de 
concediere. Nu vreau să stai pe aici și să-ţi bagi degetele în 
plăcintă, pentru a-i acuza mai apoi pe băieți. Cina va fi gata în 
zece minute. . 

Sosi şi Mark, cu fața roșie și respirația întretăiată. Iși sărută 
mama pe obraz, iar când aceasta întoarse capul, înghiți 
repede o murătură. 

— Sper că n-am întârziat. 

— Pot spune că ai fost punctual, îl necăji Jo Marie punându-i 
în mână mixerul. Uite, zdrobește cartofii în timp ce eu termin 
de așezat masa. 

— În nici un caz, micuță surioară, i-o întoarse el 
ştrengărește când ea se pregătea să plece. Voi aranja eu masa. 
Nimeni nu vrea un piure făcut de mine. 

Cei trei băieţi mai mici stăteau în faţa televizorului 
urmărind un meci. Familiei Early îi plăcea sportul, în special 
fotbalul. Mama lui Jo Marie era disperată că fata ei nu va 
creşte cum trebuie din cauza acestui lucru. În loc să se joace 
cu păpușile frumoase, ea prefera soldaţii în uniforme verzi, 
sau cowboy în cizme. Fotbalul făcuse parte din viaţa ei, așa 
cum era baletul pentru alte fete. 

Când Mark ieși din bucătărie, mama ei se întoarse spre ea. 

— Te-ai simţit bine în ultimul timp? 

— Eu? Întrebarea o surprinse nepregătită. Chiar foarte 
bine. De ce nu m-aș simţi bine? 

Ruth Early ridică încet din umeri. 

— Ai o privire ciudată, spuse ea întorcându-se spre Jo Marie 
și privind-o cu capul aplecat într-o parte. Ultima dată când am 
văzut această privire a fost în ochii mătușii tale, Bessie, chiar 
înainte de a se mărita. Spune-mi, Jo Marie, ești îndrăgostită? 

Aceasta ezită, neștiind cum să explice sentimentele pe care 
le avea pentru un bărbat pe care abia îl văzuse. Era mai mult 
un vis. Propria ei fantasmă. Acele scurte momente petrecute 
cu bărbatul visurilor ei erau departe de realitate, inexplicabile 
atât pentru ea, cât și pentru propria ei mamă. 

— Nu, răspunse ea într-un târziu, făcându-și de lucru cu 
tacâmurile. 

— Este căsătorit? Despre asta este vorba? Fereşte-te de 
suferință, Jo Marie, şi stai departe de el dacă așa stau lucrurile. 
Ai înţeles? 

— Da, murmură ea, evitând privirile mamei. Putea fi foarte 
bine căsătorit, deoarece nu știa nimic despre el. 

Ideea n-a mai preocupat-o până când ajunse, târziu în 
noapte, în apartamentul ei. Ziua fusese plină. După cina în 
familie, jucaseră cărţi până când Mark o ademenise pe Jo 

Marie să treacă la fotbal de masă, de dragul vremurilor 
trecute. Ea fusese de acord și îi demonstrase că nu-și pierduse 
îndemânarea. 

Apartamentul părea mare și gol. Kelly pleca întotdeauna la 
părinţi de sărbători. Se părea că familia credea că locul ei va fi 
mereu acolo, indiferent de vârsta la care ajungea. Acum Kelly 
avea douăzeci şi patru de ani, iar apartamentul pe care-l 
împărțea cu Jo Marie era mai mult o locuință temporară decât 
nevoia ei de a se despărţi definitiv de familie. 

A doua zi, întorcându-se spre casă, cuvintele mamei ei îi 
răsunară din nou în urechi. Avusese o zi grea, se gândi ea 
strecurându-se prin mulțimea din centrul orașului cuprins 
de febra dinaintea sărbătorilor de Crăciun. Toată lumea 
alerga să găsească cele mai potrivite cadouri din mulţimea 
ofertelor. 

In calitate de agent într-o agenţie de turism, nu avea prea 
multă bătaie de cap, dar în această perioadă a anului era 
sâcâită de ţârâitul neîntrerupt al telefonului. Erau mulți 
amatori de bilete de vacanţă, dar cele mai bune fuseseră 
cumpărate cu luni în urmă. Răspunsurile ei erau primite cu 
iritare, ca și cum era vina ei că nu-i putea mulțumi. 

Coborând din autobuz ca să ajungă acasă, se gândea că nu 
avea chef de musafiri, dar mașina fratelui ei aștepta chiar în faţa 
casei. Probabil că era înfometat și dornic de o masă caldă. Ştia 
că mama le trimisese o portie bună de curcan cu garnitură la Jo 
Marie acasă, astfel că apariţia lui Mark nu era complet 
neașteptată. 

— Bună, zise ea ciocănind în geam. Privirea absentă din 
ochii lui o făcu să realizeze că după atâţia ani, Mark învățase 
să doarmă cu ochii deschiși. Era atât de adâncit în gândurile 
lui încât Jo Marie trebui să bată din nou în geam. 

— Doctor Early! strigă ea pe un ton de cadru medical. 
Doctor Mark Early! 

Mark se întoarse și o privi buimăcit. 

— Ah, bună, spuse el deschizând portiera și coborând din mașină. 

— Presupun că vrei ceva de mâncare, zise ea deloc amabilă, 
dar era obosită şi nervoasă. 

Colţurile gurii lui Mark se strâmbară ironic. 

— Dacă nu e prea mare deranjul. 

— Nu, spuse ea oferindu-i un zâmbet de scuză. Am avut o 
zi grea și mă dor picioarele îngrozitor. 

— Sora mea a stat la birou toată ziua, pilindu-și unghiile, 
citind cărţi şi acum se plânge de dureri de picioare. 

Jo Marie era prea obosită pentru a se certa cu el. 

— Nici măcar tonul tău acid nu mă va împiedica să mă 
odihnesc în această seară. 

— Dar eu știu ceva care o să te împiedice, i-o întoarse Mark. 

— Ha, ha! 

Din obișnuinţă, când ajunse în casă, Jo Marie își scoase 
pantofii și intră în bucătărie. 

— Vrei să punem pariu? 

— Nu sunt o persoană care pariază, mai ales după ce am 
jucat ieri cărţi cu tine, însă dacă vrei să mă impresionezi, 
spune-mi despre ce este vorba, îi ceru ea încrucișându-și 
mâinile la piept și lipindu-se cu spatele de ușa frigiderului, în 
așteptare. 

— Kelly se logodește. 

Jo Marie clătină din cap neîncrezătoare. 

— Am impresia că n-ai terminat cu glumele. 

Furia obișnuită apăru imediat în ochii lui Mark. 

— Este adevărat, am auzit-o chiar din gura fericitului logodnic. 

Mișcându-și capul dintr-o parte în alta pentru a-și limpezi 
gândurile, Jo Marie era încă nedumerită. 

— Dar... cu cine? Kelly nu avea nici o relaţie serioasă. 

— Cu un văr. Bogat, fără îndoială, răspunse Mark trăgând 
unul din taburete pentru a se așeza. A primit un diamant mare 
cât o minge de baschet. Va fi greu pentru ea să lucreze având 
la mână un inel cu o stâncă pe el. 

— Un văr? New Orleansul era plin de rude ale familiei 
Beaumont, dar Kelly nu menţionase pe nimeni în mod 
special. Nu pot să cred, oftă Jo Marie. Mi-ar fi spus ceva. 

— Din câte am înţeles, a încercat să vorbească aseară cu 
tine, dar eram la părinţi. Așadar... murmură Mark respirând 
repede. Eu nu sunt prea fericit de această logodnă. Întâi s-a 
jucat de-a asistenta, iar acum vrea să se joace de-a soţia. 

Duritatea lui Mark nu o ajută să-și depășească surprinderea. 

— Kelly se logodește, repetă ea. 

— Nu-i nevoie s-o spui într-una! strigă Mark. 

— Ce anume? se auzi vocea fericită a lui Kelly care apăruse 
în ușa apartamentului. 

— N-are importanţă, zise Mark ridicându-se de pe scaun. E 
timpul să plec, vorbim mai târziu, Jo. 

— Cum rămâne cu cina? 

— E cineva pe care aș dori să-l cunoaşteţi amândoi, îi anunţă 
Kelly. 

Ignorând-o, Mark se întoarse spre Jo Marie. 

— Dintr-o dată, mi-am pierdut apetitul. 

— Jo Marie, aș vrea să ţi-l prezint pe logodnicul meu, 
Andrew Beaumont. 

Privirea lui Jo Marie se întoarse de la cea mohorâtă a lui 
Mark pentru a întâlni niște ochi cenușii foarte intenși. Nu 
exista decât un singur bărbat care să aibă ochii ca marea în 
furtună. Bărbatul visurilor ei. 

Înmărmurită, Jo Marie încercă din răsputeri să își con- 
troleze sentimentele. Respiră adânc pentru a-și calma bătăile 
repezi ale inimii şi se strădui să se arate plăcut surprinsă. 
Andrew Beaumont părea că nu-și mai amintește de ea. Jo 
Marie nu reuși să vadă nici măcar un licăr de recunoaștere în 
adâncul ochilor lui. Se putea spune că în ultimele nouă luni el 
nu avusese nici măcar intenţia să și-o amintească pentru o 
clipă, în timp ce ea spera mereu să-l reîntâlnească. Chiar și 
acum își amintea fiecare caracteristică a lui, de la părul casta- 
niu ondulat, până la braţele și umerii musculoși și tremurul 
buzelor lui. 

Făcând un efort imens, reuși să zâmbească. 

— Felicitări amândurora. Este într-adevăr o surpriză. 

Kelly străbătu repede încăperea și o îmbrățișă. 

— Şi pentru noi a fost la fel. Uite, zise aceasta și întinse mâna pen- 
tru ca Jo Marie să admire strălucirea diamantului. Mark nu 
exagerase deloc. Piatra colțuroasă era prinsă într-o montură cu 
motive antice și era cel mai mare diamant pe care-l văzuse vreodată. 

— Ce ţi-am spus? îi șopti Mark la ureche. 

Stânjenită, Kelly îi privi când pe unul, când pe celălalt. 

— Drew și cu mine vom sărbători în această seară. Ne-ar face 
plăcere să vii și tu. Amândoi. 

— Nu putem, declarară ea și Mark în același timp. 

— Sunt extenuată, se scuză Jo Marie. 

— ... Iar eu foarte obosit, se lamentă Mark. 

Pentru prima dată îl auzi pe Andrew vorbind. 

— Insistăm, zise el, iar Jo Marie regăsi vocea lui profundă și 
vibrantă, așa cum și-o amintea. Insă în seara asta exista ceva 
arogant în tonul lui, ceea ce-o făcu pe ea și pe Mark să nu mai 
poată spune nimic. 

Fratele și sora schimbară priviri întrebătoare, nici unul 
dintre ei nedorind să meargă la petrecere. Fiecare având 
motivele lui, își spuse Jo Marie. 

— Ei bine... îşi drese Mark glasul ca pentru a face față 
surprinzătorului logodnic... probabil altădată. 

— Tu ești fratele lui Jo Marie? îl întrebă Andrew ironic. 

— De unde știi? 

Kelly îl luă pe Andrew de brat. 

— Asemănarea, prostuțule. Nimeni nu se poate uita la voi 
fără să-și dea seama că sunteţi rude. 

— Nu pot spune același lucru și despre voi. Credeam că e 
împotriva legii căsătoria între veri, interveni Mark tăios. 

— Suntem veri îndepărtați, îi explică radioasă Kelly. Ea îl 
privea drăgăstos pe Andrew și Jo Marie simţi un gol în sto- 
mac. Era geloasă. Se simţea rău și parcă în stomac avea un 
ghem. Jo Marie nu avea multă experiență și nu avusese 
emoții intense; iar acum totul era peste puterea ei de a 
îndura. 

— Eu... am avut o zi groaznică, încercă Jo Marie să găsească 
O scuză pentru a sta acasă. 

— Iar eu trebuie să mă duc acasă pentru a mă schimba, 
adăugă Mark, arătând jalnic în tricoul gri-deschis și în 
pantalonii sport. 

— Nu, n-ai să faci asta, îl contrazise Kelly cu un zâmbet 
provocator. Mergem la restaurant. La K-Paul's. 

— Sigur, să aşteptăm ore întregi ca să prindem o masă liberă, 
i-o întoarse Mark cu răceală. 

K-Paul's era un restaurant de lux abia renovat, iar asemenea 
lui nu mai erau decât șase în toată lumea. Faimos, dar nu și 
foarte elegant. Avea o sală de mese nu prea mare și ospătarii 
erau creoli. 

— Nu, îi imploră Kelly, în vocea ei simțindu-se că dorea din 
tot sufletul să petreacă această noapte împreună cu prietenii ei. 
Andrew e prieten cu familia Paul. 

Mark îi aruncă lui Jo Marie o privire exasperată. 

— Ar fi trebuit să-mi dau seama, remarcă el cu maliţiozitate. 

— Când ai spus că trebuie să fim acolo, dragă? 

Jo Marie închise ochii pentru că o durea prea mult cuvântul 
afectuos pe care-l folosise el. Gelozia o copleșea. Nu avea drep- 
tul la acest sentiment. Bărbatul acesta... Andrew Beaumont, era 
numai o creaţie a imaginaţiei ei. Scurtele clipe pe care le petre- 
cuseră împreună trebuiau uitate de mult. Kelly era prietena ei. 
Cea mai bună prietenă. Și aceasta merita din plin să fie fericită. 

Forțându-se să vorbească firesc, Jo Marie îi zâmbi prietenei sale. 

— Mark și cu mine am fi onoraţi să acceptăm invitaţia. 

— Chiar așa? o apostrofă Mark nemulțumit. In ochii lui se 
vedea supărarea când o privi pe Jo Marie, arătându-i clar că nu 
este de acord cu ideea ei. Ea ar fi dorit să-i poată spune că-i 
datora lui Kelly măcar atât după tot ce făcuse aceasta pentru ea. 
Dorea să-i spună acest lucru din priviri, să-l facă să înţeleagă cât 
de mult are nevoie de sprijinul lui acum. Spera ca el să-i 
înțeleagă mesajul. 

Jo Marie se întoarse încet pentru a face faţă bărbatului înalt 
care stătea la câțiva pași de ea. 

— Este foarte generos din partea voastră că v-aţi gândit la 
noi, murmură ea, descoperind în același timp că era incapabilă 
să-l privească pe Andrew în ochi. 

— Daţi-ne puţin timp să ne aranjăm și plecăm imediat, spuse 
Kelly, al cărei entuziasm umpluse camera. Vino, Jo Marie. 

Cei doi bărbaţi rămaseră singuri în living. Jo Marie se uită 
înapoi și-l văzu pe Mark care arăta ca un jaguar prins în cușcă. 
Atunci când era nervos, se muta de pe un picior pe altul și nu 
se așeza niciodată. Ochii i se îngustaseră și buzele îi tremurau 
de mânie. 

— Ce spui? șopti Kelly privind-o lung. Nu e superb? Cred că 
sunt cea mai norocoasă femeie. Desigur, va trebui să așteptăm 
să treacă sărbătorile pentru a ne anunţa oficial logodna. Dar 
nu-i așa că Drew e minunat? 

Jo Marie se chinuia să alunge nodul pe care-l avea în gât. 
Dezamăgirea lăsase un vid în inima ei. Andrew ar fi trebuit să 
fie al ei. 

— Într-adevăr. Cuvintele îi ieșeau din gură mai mult ca un 
suspin decât ca un compliment. 

Kelly se opri, rămânând cu pensula pentru machiaj în mână. 

— Jo, te simţi bine? Am impresia că mai ai puțin și izbucnești 
în plâns. 

— Poate că așa e, confirmă ea în timp ce lacrimile începură 
să-i curgă, însă nu din motivul pe care-l credea Kelly. Nu în 
fiecare zi îţi pierzi cel mai bun prieten. 

— Dar n-ai să mă pierzi deloc. 

Degetele lui Jo Marie atinseră apa rece care curgea la 
robinetul din baie. 

— N-ai de gând să te căsătorești? 

— Ba da, vom face anunţul oficial în ianuarie, dar încă n-am 
stabilit cu exactitate data nunții. 

Acest lucru o surprinse pe Jo Marie. Andrew nu părea genul 
de bărbat care ar încuraja o logodnă prelungită. Ea credea că o 
dată ce a luat o decizie, el va fi grăbit. Insă nu-l cunoștea prea 
bine pe Andrew Beaumont. Nu cu adevărat. 

Privindu-se în oglindă, își văzu fața palidă și ochii rămași 
împietriţi şi cu o expresie perplexă. Îşi aplică repede puțină 

culoare pe obrajii albi, dar nu reuși să facă nimic în privința 
ochilor trişti. Putea doar să spere că nu va observa nimeni. 

— Eşti gata? întrebă Kelly din cadrul ușii. 

Jo Marie se întoarse spre ea cu un zâmbet chinuit ca și starea 
mentală în care se afla. Îi luă mult timp să se parfumeze pe gât, 
pe obraji și la încheietura mâinilor. 

— Sinceră să fiu, mi-e foame, anunţă Kelly când se întoarseră 
în living. Și din câte-mi amintesc despre K-Paul's, mâncarea va 
avea un gust pe care-l vom ţine minte mult timp. 

Jo Marie era conștientă că fiecare moment al acestei seri va 
rămâne bine întipărit în memoria ei, dar nu așa cum credea 
Kelly. 

Mercedesul albastru-închis al lui Andrew era parcat lângă 
mașina veche a lui Mark. Diferenţa dintre cei doi bărbaţi era 
acum și mai evidentă. 

După cum se așteptase, Mark se opri în faţa mașinii lui. 

— Ce-ar fi ca eu și Jo Marie să vă urmăm? 

— Prostii, i-o întoarse Kelly, avem destul loc în mașina lui 
Drew. Doar știi cât de aglomerat este traficul. Am putea să ne 
rătăcim și nu vreau să se întâmple acest lucru. 

Buzele lui Mark tremurară, ca și cum ar fi dorit să spună că 
era mai bine dacă și-ar fi luat o săptămână de concediu pentru 
a dispărea. Jo Marie își studie fratele cu atenţie de pe locul din 
spate al Mercedesului. Neplăcerea de a fi inclus între invitații la 
această petrecere era imensă. În atitudinea lui era multă 
confuzie. Poate că relaţia lui cu Kelly nu avea viitor, dar acum 
i-ar fi putut dori fericire. Însă el nu făcea acest lucru. Nu după 
felul în care ea se purtase cu el în această seară. 

Atitudinea lui Mark nu se schimbă nici când ajunseră la 
restaurant. Paul, grăsanul patron, ieși din bucătărie și se alătură 
petrecerii. 

După ce comandară, mica petrecere se împotmoli într-o liniște 
de mormânt. Kelly începu să facă o mulțime de remarci pentru a 
anima conversaţia, dar eforturile ei erau zadarnice. Cei doi bărbaţi 

se priveau fix, arătând ca și cum erau gata să sară la bătaie. 

De câteva ori, în timp ce mâncau friptura suculentă, Jo Marie 
se trezi studiindu-l pe Andrew. Era aproape la fel cum și-l 
amintea. Dar, într-un anume fel, era diferit. Vocea lui era mai 
joasă și tonul mult mai arogant. Și nu era deloc vorbăreţ. 
Expresia lui sobră, aproape tristă, ceea ce era neobișnuit 
pentru un bărbat care-și sărbătorea logodna. Putea spune că 
este dezamăgit. Andrew Beaumont arăta și se comporta ca un 
bărbat care s-a plictisit de viaţă. Din câte observase ea, era 
sănătos și plin de succes. Avea o firmă imobiliară care se ocupa 
cu terenuri, Delta Development Inc., aparținând familiei 
Beaumont încă de acum trei generaţii. Conform celor spuse de 
Kelly, firma se extinsese și scosese mai mult profit sub condu- 
cerea lui Andrew. 

Insă dacă Jo Marie îi acorda multă atenţie lui Andrew, el nu 
făcea altceva decât să fie politicos. El nu făcuse altceva decât s-o 
privească indiferent. Și cum ea nu-i adresase nici o întrebare, aces- 
ta nu-i vorbise deloc. Oricum, nu i se adresase nici măcar o dată. 

Preferinţa lui Paul pentru bucătarii creoli făcuse mâncarea 
memorabilă. Adâncită în gânduri confuze şi cu inima frântă, Jo 
Marie abia apucase să guste ceva din farfurie când chelnerul 
debarasă. Chiar și Mark, care stătea tăcut la masă și care era 
nervos, mâncase destul din farfurie. 

După cina la K-Paul's, Kelly insistă să meargă în cartierul 
francez. Ceilalţi nu erau prea încântați de idee. După o oră în 
care se plimbaseră și ascultaseră cel mai bun jazz din New 
Orleans, se întoarseră la apartament. 

— Voi face o cafea, le propuse Kelly în momentul în care 
coborau din mașina luxoasă. 

Mark își privi ceasul. 

— Eu cred că voi spăla putina, spuse el. Mâine e o nouă zi de muncă. 

— Haide, Mark... îl certă în glumă Kelly... nu ne strica seara. 

Figura lui Mark se întunecă de supărare. 

— Dacă insiști... 

— Nu în fiecare zi îmi sărbătoresc logodna. Și, Mark, ai 
reținut faptul că n-am stat la coadă pentru a lua masa? Asta pare 
a fi un adevărat record. 

Un zâmbet abia schițat apăru pe buzele lui. 

— Cred că așa este, recunoscu el, după care merse în urma 
lor în timp ce urcau scările spre apartament. 

Jo Marie își cunoștea destul de bine fratele pentru a-și da 
seama că acesta va bea cafeaua și va pleca atât de repede cât îi 
va permite bunul-simț. 

Se aşezară în living și băură cafeaua în liniște. 

— Voi două lucraţi împreună? i se adresă Andrew direct lui 
Jo Marie. 

Surprinsă, ea își duse o mână la piept. 

— Eu? 

— Da. Ai cunoscut-o pe Kelly la spitalul Tulane? 

— Nu, eu sunt agent turistic. Mark este inteligentul familiei, 
spuse ea cu greutate, pentru că respiraţia i se accelerase. 

— Nu te subestima, obiectă Kelly. Nu ești proastă. Ştiai că Jo 
Marie este direct implicată în salvarea deltelor? S-a oferit 
voluntară și lucrează la biroul organizaţiei Pământul Viitorului. 

— Acest lucru nu presupune întotdeauna inteligenţă, 
murmură Jo Marie timidă și mulțumită că a reușit să vorbească 
pe un ton firesc. 

Pentru prima dată în această seară, Andrew o băgase în 
seamă și îi zâmbise. Efectul lui asupra ei era extrem de puter- 
nic. Pentru a-şi potoli reacţiile, ridică ceașca de porțelan 
chinezesc și o lipi de buze pentru a gusta din cafeaua fierbinte. 

— În toţi acești ani am crezut că la aceste organizaţii lucrează 
niște bătrânele micuţe și simpatice. 

— Nu este așa, reuși Jo Marie să articuleze cuvintele. 

— La un moment dat, Jo Marie își dorea să devină biolog, 
completă Kelly. 

Andrew își arcui sprâncenele. 

— Şi ce te-a oprit? 

— Eu! sări Mark în apărarea ei. Şcoala pe care dorea s-o 
urmeze era scumpă și părinţii noștri nu-și puteau permite să ne 
plătească la amândoi studiile la universitate. Jo Marie a hotărât 
să renunţe. 

— Nu este adevărat, interveni Jo Marie. Mark o punea într-o 
postură nobilă vorbind despre sacrificiul ei. N-a fost așa. 
Dacă doream să-mi continuu studiile, aș fi găsit o modalitate 
s-o fac. 

— Şi n-ai dorit? își îndreptă Andrew din nou atenţia spre ea. 

Jo îşi umezi buzele uscate înainte de a vorbi. 

— Nu. M-am gândit să-mi urmez studiile cândva. Până atunci, 
voi rămâne în cadrul activităţilor care înseamnă mult pentru 
mine și pentru viitorul New Orleansului. 

— Jo Marie este savantul nostru, adăugă mândră Kelly. Are 
un club de științe pentru copii, deschis în fiecare sâmbătă 
dimineață. Jur că se poartă excelent cu copiii. Îi duce mereu în 
excursii și le arată terenurile în curs de amenajare. 

— Cred că-ţi plac mult copii, i se adresă din nou Andrew 
privind-o insistent. 

— Da, răspunse ea intimidată și lăsând ochii în jos. Se simți 
ușurată când discuţia devie spre alte subiecte. Atunci când 
aruncă o privire spre Andrew, descoperi că acesta îi studia atent 
buzele. Trebui să se stăpânească din răsputeri să nu și le 
umezească. Şi chiar mai mult, trebui să alunge amintirea 
sărutului lui înfocat. 

Mark își privi din nou ceasul și se ridică. 

— Seara a fost... Se opri căutând cuvântul cât mai potrivit... 
Interesantă. Mi-a părut bine să te cunosc, Beaumont. Cele mai 
bune urări pentru tine și Florence Nightingale. 

Cafeaua pe care o sorbise se oprise în gâtul lui Jo Marie, 
cauzându-i o durere intensă, până când mușchii i se relaxară și 
O lăsară să alunece mai departe. Mulțumită că nimeni nu obser- 
vase, Jo Marie își așeză ceașca pe măsuţă și-l conduse pe fratele 
ei până la ușă. 

— Vorbim mai târziu, îi spuse ea în loc de „la revedere“. 

Mark se frecă la ochi. Arăta mult mai obosit decât îşi aducea 
ea aminte să-l fi văzut vreodată. 

— Mor de curiozitate. Nu cumva prietenul bogat al lui 
Kelly este cel împotriva căruia ai luptat din greu pentru 
pământul pe care era proiectată construcția unui cartier de 
locuinţe? 

— Şi am pierdut, murmură dezamăgită Jo Marie. Era un 
suporter înfocat al ecologiștilor și de aceea adunase semnături 
împotriva proiectului. Dar acest lucru n-o ajutase cu nimic. 
„Inseamnă că tot el este acela care a cumpărat Hotelul Rose“, 
își spuse ea simțind cum transpiraţia îi alunecă pe şira spinării. 
Hotelul Rose se afla în cartierul francez și era unul din punctele 
de atracţie din Louisiana. Făcând parte integrantă din istoria 
New Orleansului, hotelul era folosit drept casă de oaspeţi. Era 
adevărat că acest hotel avea nevoie de reparaţii majore, însă Jo 
Marie detesta să vadă cum o clădire veche și minunată era 
distrusă în numele progresului. A distruge mediul a o sută de 
specii de păsări nu era nici o problemă pentru Andrew 
Beaumont, deci nici un vechi hotel în paragină nu avea prea 
mare importanță. 

Masându-și tâmplele pentru a îndepărta o neașteptată 
durere de cap, Jo Marie continuă: 

— Imi aduc aminte că o dată Kelly mi-a spus ceva despre un 
văr care era directorul Hotelului Rose. Dar nu mi-am dat seama 
despre cine vorbea. 

— EI este, stabili Mark enervat. Și a venit aici cu povești de 
adormit copiii. Micuța noastră Kelly a căzut în capcană, dacă 
vrei să discutăm la rece. 

Jo Marie respinse imediat în gând această idee. Andrew 
Beaumont probabil că era responsabil pentru achiziţii contro- 
versate de pământ, dar nu era lipsit de suflet. Petrecuse doar 
cinci minute cu el în acea seară de acum nouă luni și el îi 
dovedise din plin că are o inimă bună. 

Mark râse amuzat, astfel încât să fie auzit de ceilalţi doi. 

— Ai o privire încrâncenată. La ce te gândești? 

— La nimic, i-o întoarse ea absentă. Dar era deja furioasă. 
Vorbim mâine. 

— Te voi suna, promise Mark înainte să dispară. 

Când Jo Marie se întoarse în living, îi găsi pe Kelly și pe Andrew 
discutând. Se opriră şi o priviră în timp ce ea intră în conversaţie. 

— Vă cunoaşteţi de mult timp, nu-i așa? întrebă Jo Marie în 
timp ce ridica ceașca pe jumătate plină, având o scuză pentru 
a-şi umezi gâtul. Se așeză pe locul ei preferat, neștiind dacă să 
continue discuţia sau pur și simplu să tacă. 

— Ne cunoaștem încă din copilărie, îi răspunse Kelly. 

— Şi Andrew este vărul îndepărtat despre care spuneai că a 
cumpărat Hotelul Rose? 

Kelly o privi neliniștită. 

— Speram că nu vei face legătura. 

— Ca să fiu sinceră, n-am făcut-o. Mark a descoperit acest 
lucru. 

Expresia fericită a lui Kelly se atenuă și acum arăta frustrată. 

— Vrea să-mi spună și mie cineva despre ce discutaţi? 

— Despre Hotelul Rose, îi răspunseră ele în cor. 

— Rose, repetă el încet, încruntându-și uşor sprâncenele. 

Probabil Andrew Beaumont avea prea multe proprietăți 
încât să-și mai amintească de un mic hotel. 

— Hotelul! 

Vocea lui tăioasă o făcu pe Jo Marie să se înfioare. 

— Pare un lucru neînsemnat pentru dumneata. 

— Nu pentru cât m-a costat acea bucată de pământ, replică 
el pe același ton. 

— Nu cred că lui Drew îi place să amestece afacerile cu 
plăcerea, o avertiză Kelly, însă Jo nu luă în seamă sfatul bine 
intenţionat. 

— Dar oamenii care locuiau acolo nu aveau unde să se ducă. 

— Erau niște amărâţi. 

Apăru o notă de tristeţe în felul în care-l privise pe acest 
bărbat până acum. 

— Rose găzduia oameni fără locuinţă de peste douăzeci de 
ani. Aceștia aveau nevoie de un acoperiș unde puteau primi 
mâncare caldă şi se puteau odihni. 

— Era un loc în care aveau prea mult lux pentru ceea ce 
erau, zise el cu cinism. 

— Dar ce se va întâmpla cu ei? Ce au devenit? 

— Asta, domnișoară Early, nu mă privește absolut deloc. 

Fără să-şi poată crede urechilor, Jo Marie simţea cum îi apar 
lacrimi fierbinţi în ochi. Clipi repede pentru a le îndepărta. 
Andrew Beaumont nu era bărbatul pe care-l visase în toate 
aceste luni. Era rece și cinic. Singura iubire a vieţii lui era 
profitul. Acum nu mai simtea decât tristețe, iar aceasta o 
copleșea din ce în ce mai mult. 

— Îmi pare rău pentru dumneata, domnule Beaumont, zise 
ea cu tristeţe, stăpânindu-și emoţiile contradictorii. Vei fi foarte 
bogat, însă există şi oameni sărmani, care sunt nevoiţi să suporte 
slăbiciunile altora, dar mai sărac este cel care nu are milă de ei. 

— Ştiam că asta se va întâmpla, oftă Kelly distrusă. 

— Întotdeauna aveţi astfel de opinii, domnişoară Early? 
întrebă el pe un ton rece ca gheata. 

— Nu, dar sunt momente în care totul este greșit și atunci nu 
pot păstra tăcerea. Se întoarse spre Kelly. Îmi cer scuze că v-am 
stricat seara. Dacă vrei să mă scuzi, cred că mă voi duce la 
culcare. Noapte bună, domnule Beaumont. Să aveţi mulți ani 
fericiți alături de Kelly, zise ea, cuvintele abia putând ieși de pe 
buze, dar reuși să se stăpânească și ieși repede din cameră. 


e 


— Dacă acest lucru te ofensează cumva, n-am să particip, zise 
Jo Marie studiindu-și cu atenţie colega de apartament. 

Demonstrația din fața Hotelului Rose fusese plănuită cu mult 
timp înainte. Pancarta mare de lemn cu sloganuri de protest se 
afla chiar în mâna ei. Pentru prima dată în viaţă, convingerile 
intraseră în conflict cu propriile ei sentimente. Nu voia să lupte 
împotriva lui Andrew. Nu avea importanţă ce făcuse el, însă nu 
putea să privească oamenii aceia săraci care erau aruncați în 
stradă, în numele progresului. Nu când progresul însemna o 
mare avere şi soarta unui hotel minunat. 

— Această demonstraţie de protest a fost organizată mult 
înainte ca tu să-l cunoști pe Drew. 

— Asta n-are nici o legătură. Drew este important pentru 
tine. N-aș vrea să fac ceva care ar arunca în aer relația voastră... 

— Nu se va întâmpla asta. 

Kelly părea mult mai încrezătoare decât simţea Jo Marie. 

— De fapt, continuă ea, mă îndoiesc că el știe ceva despre 
această demonstraţie. Aceste lucruri nu au nimic de-a face cu 
decizia lui, de obicei. Pot spune chiar că ei nu fac decât să 
înrăutăţească lucrurile în ceea ce-l priveşte pe Drew. 

Jo Marie realizase și ea acest lucru, dar nu putea sta de-o 
parte fără să facă nimic. Rose trebuia demolat săptămâna 
viitoare... chiar înainte de Crăciun. Ea nu-și putea închipui că 
putea exista o persoană atât de lipsită de scrupule. Hotelul va 
mai exista numai o săptămână și construirea noii clădiri va 
începe abia la începutul anului viitor. 

Kelly se opri la ușa din faţă atunci când Jo Marie ridică 
pancarta și porni spre mulţime. 

— Sper că înţelegi de ce nu te pot însoţi? o întrebă Kelly 
ezitând. 

— Desigur, spuse Jo Marie înțelegătoare. Nici nu se așteptase 
ca ea să participe. Această luptă n-ar aduce nici un bine dacă în 
ea ar fi inclusă și prietena ei. 

— Ai grijă, mai adăugă aceasta, după care se îndepărtă cu 
mâinile încrucișate peste piept din cauza frigului. Jo Marie o 
urmă până în parcare. 

— Nu-ţi face griji. Este o manifestaţie pașnică. Singurul lucru 
pe care am intenţia să-l fac este să car această pancartă. Este 
destul de grea. 

Așezându-se la volan, Kelly citi a zecea oară pancarta. 
„Salvaţi Hotelul Rose. Este o parte a istoriei New 
Orleansului“. Kelly ridică sprâncenele și clătină din cap. 

— Ar trebui să-ţi fac o poză. Drew s-ar distra de minune. 

Și-ar fi dorit o poză, pentru că aceasta i-ar fi adus lui Drew 
mereu aminte de pancarta de protest. Probabil că nu-l îngrijo- 
ra deloc această manifestaţie. 

Săracii din Hotelul Rose şi mulţi voluntari de la asociaţie 
erau strânși în faţa acestuia atunci când ajunse Jo Marie. Mulţi 
dintre ei o cunoșteau și-i făcură cu mâna. 

— Au fost anunţate posturile de radio și televiziunea? îl 
întrebă organizatorul pe un bărbat înalt pe care ea nu-l 
recunoscuse. 

— Sigur că da, dar majoritatea n-au fost interesate. Mă îndo- 
iesc că vom apărea pe post. 

Un moment de derută cuprinse grupul. Un nor neașteptat 
de tristeţe le invadă privirile și întunecă cerul. Jo Marie nu-și 
luase umbrela și în câteva minute fusese udată până la piele. 
Frigul o făcea să clănţăne din dinţi și cu toate că încerca din 
răsputeri, nu-și putea opri tremuratul. Ploaia cădea repede 
peste micul grup de protestatari. 

— Prostuţă ce ești, îi spuse Mark, peste o oră când apăru. Eşti 
nebună, nu vezi cât de udă ești și cât de frig este? Vocea lui era 
un amestec de exasperare și mândrie. 

— Particip la un protest, argumentă Jo Marie. 

— Ai dreptate. Asta vorbeşte de la sine despre prostia ta. Nu 
ai altceva mai bun de făcut? 

Jo Marie îl ignoră, mergând mai departe în cercul care se 
învârtea pe strada din fața hotelului. 

— Crezi că lui Beaumont îi pasă? 

Jo Marie refuză să continue discuţia. 

— În loc să te certi cu mine, ce-ai zice dacă ai merge înăuntru 
să vezi ce se întâmplă cu cafeaua? 

— Vei avea nevoie de mai mult decât o băutură caldă pentru 
a preveni pneumonia care te așteaptă. Ascultă-mă și pe mine 
măcar o dată în viaţă. 

— Nu! exclamă hotărâtă Jo Marie. Este prea important 
lucrul pe care-l fac acum. 

— Şi sănătatea ta nu este? 

— Nu în acest moment, continuă ea acoperită de protestele 
din ce în ce mai înfocate ale grupului. Nu voi păţi nimic, 
adăugă ea ridicând și mai sus pancarta și mișcând-o dintr-o 
parte în alta. O durea spatele din cauza greutăţii acesteia și la 
fiecare pas apa din pantofi sărea în sus pentru a reveni tot 
acolo. Sunt sigură că totul se va termina peste o oră. 

— Dacă nu va fi așa, te voi scoate cu forța de aici! s strigă 
Mark nervos şi se întoarse la mașină. Îi arătă cu degetul în 
semn de avertizare că se va întoarce. 

Respectându-și promisiunea, se întoarse după o oră și o 
conduse la apartament. 

Jo Marie n-ar fi reușit singură, pentru că era îngheţată și 
tremura îngrozitor. Părul lung, castaniu îi cădea ud peste faţă. 
Picăturile reci de ploaie îi alunecau pe gât și-i curgeau pe 
pieptul care o durea acum. Căratul pancartei grele îi făcuse 
bășici dureroase în palme. Fusese o demonstraţie de protest 
pe care n-o va uita curând. 

Mark părea că-l învinuiește pe Andrew Beaumont pentru 
faptul că ea era înghețată, udă și murdară. Dar nu era vina lui 
că plouase atât de tare. Nimeni n-ar fi putut prevesti așa ceva. 
Locuia în New Orleans de mult timp și își dăduse seama că ar 
fi trebuit să ia umbrela cu ea. Mark căuta o scuză pentru că 
nu-l plăcea pe Andrew. În inima ei, Jo Marie nu putea face așa 
ceva. Orice ar fi făcut Andrew, exista ceva în sufletul ei care nu 
putea lăsa loc acelor răutăţi. Într-un fel, era dezamăgită și 
rănită de faptul că bărbatul visurilor ei nu era așa cum 

crezuse. Dar resentimentele nu puteau ajunge până la locul 
pe care-l ocupa el în inima ei. 

— Prostuţo, repetă Mark drăgăstos în timp ce o ajuta să 
coboare din mașină. Lasă-mă să te duc sus pentru a intra într-o 
baie fierbinte. 

— Asta dacă nu va trebui să te ascult citind toată noaptea, îl 
condiționă ea printre dinţii încleştaţi când urcă amețită scara 
până la apartamentul de la etaj. Se simţea groaznic, dar, era 
un pic de amuzament în ochii ei când deschise ușa și păși 
înăuntru. 

— Jo Marie! ţipă Kelly alarmată. Dumnezeule, ce s-a întâm- 
plat? 

Râsul scurt nu o opri din tremurat. 

— Nu te-ai uitat pe geam în ultimul timp? Plouă cu 
găleata. 

— Este numai vina ta, Beaumont, acuză Mark grav și Jo 
Marie întoarse repede capul, cu respiraţia tăiată de sur- 
prindere. Simţindu-se groaznic, nu-l observase pe Andrew 
care stătea liniștit pe locul ei preferat. 

El se ridică în picioare și-l privi pe Mark ca pe un nebun. 

— Explică-te, îi ordonă el scurt. 

Kelly interveni traversând camera și punându-și mâna pe 
braţul lui Andrew. 

— Jo Marie a participat la demonstraţia despre care îţi 
vorbeam. 

— In faţa Hotelului Rose, adăugă Mark cu pumnii încleștaţi 
de mânie. Arăta de parcă era gata să se repeadă la el. Conștientă 
de asta , Jo Marie se îndreptă spre fratele ei. Lui Mark nu-i stătea 
în fire să sară la bătaie. Era doctor, nu boxer. Îi trebui doar o 
singură privire pentru a înțelege că Mark ar pierde într-o 
înfruntare. 

Buzele lui Andrew tremurau de furie. 

— Dumneata, dragă domnişoară Early, nu ai minte. 

Jo Marie își ridică mândră capul. 

— Iar dumneavoastră, domnule Beaumont, nu aveţi inimă. 

— Dar are bani, interveni Mark. Și banii fac bărbaţii să pară 
mult mai atrăgători. Nu-i așa, Kelly? 

Kelly era extrem de palidă, iar ochii albaștri îi erau plini de lacrimi. 

— Nu-i adevărat! ţipă ea în timp ce căuta să se stăpânească. 

— Îţi vei cere scuze pentru această remarcă, Early, dictă 
vocea joasă a lui Andrew. 

Mark era de neînduplecat. 

— Nu-mi voi cere scuze pentru un lucru adevărat. Dacă vrei 
să ieşim afară, poate ai să reușești să mă convingi. 

— Mark! strigară amândouă fetele, uimite. 

Jo Marie continuă: 

— Pleacă de aici înainte să provoci neplăceri, spuse ea 
nefericită, după care deschise ușa și i-o arătă. 

— Ai auzit ce-am spus, mormăi Mark îndreptându-se spre 
ușă... 

— Nu l-am văzut niciodată purtându-se aşa, murmură Jo 
Marie, cu ochii lipiti de mocheta pe care se formase o baltă de 
apă. Nu pot decât să-mi cer scuze pentru el, rosti ea respirând 
adânc. Și, Kelly, sunt sigură că n-a vorbit serios. Este supărat 
din cauza demonstraţiei. Vocea ei era răgușită de emoție și de 
aceea se scuză și se îndreptă spre baie. 

O baie fierbinte o va face să se simtă mult mai bine. Slavă 
Domnului că Andrew plecase până când ea terminase. Nu se 
simţea în stare să-l mai înfrunte încă o dată. 


— Convorbire pe linia trei. 
Jo Marie apăsă mașinal butonul și ridică receptorul. 
— Jo Marie Early, cu ce vă pot ajuta? 

— Ai câștigat. 

— Mark? întrebă ea neîncrezătoare, pentru că rareori el o 
suna la serviciu. 

— M-ai auzit? continuă el bucuros. 

— Ce-am câștigat? îl chestionă ea, amuzată. 

— Lupta cu Beaumont. 

Mâna lui Jo Marie se încleștă pe receptor. 

— Ce vrei să spui? 

— Tocmai au anunţat la radio. Delta Development Inc. 
donează Hotelul Rose orașului, anunţă Mark râzând. Poţi să 
crezi acest lucru? 

— Da, spuse Jo Marie închizând ochii de emoție. Bărbatul 
visurilor ei n-o dezamăgise. Sigur că pot. 


Capitolul 3 


— Dar trebuie să vii, insistă Kelly, așezându-se lângă ea. 

— Kell, nu știu ce să fac, îi răspunse Jo Marie dezorientată în 
timp ce ridica ochii din revista pe care o citea. 

— Este doar o petrecere de Crăciun organizată minunat și la 
care participă multă lume necunoscută. Ştii cât de prost mă 
simt când întâlnesc persoane străine. Urăsc petrecerile. 

— Atunci de ce participi? 

— Drew a spus că trebuie să mergem. Sunt sigură că urăște 
petrecerile la fel de mult ca și mine, dar trebuie să meargă pentru 
a nu jigni o mulțime de parteneri de afaceri care vor fi acolo. 

— Dar eu nu sunt inclusă printre invitaţi, ripostă Jo Marie. Ei 
îi plăcuseră întotdeauna contactele cu lumea și se descurca de 
minune în relaţiile sociale. 

— Sigur că ești. Tu și Mark, insistă Kelly. Drew a avut grijă de 
asta. 

Indurerată, Jo Marie reflecta la propunerea prietenei ei. 
Oricât de mult obiecta, își dorea din suflet să meargă, chiar 
dacă numai pentru a-i mulţumi lui Andrew pentru generoasa 

lui donaţie. De atunci îl mai văzuse de câteva ori, însă nu avu- 
sese ocazia să-i mulţumească. Petrecerea era o ocazie 
binevenită. New Orleansul era renumit pentru festivitățile și 
petrecerile de sărbători. Fără invitaţia lui Kelly, avea îndoieli că 
ar fi avut vreodată șansa să participe la o astfel de serbare. 

— Bine, încuviință ea, dar nu cred că va veni și Mark. EI și 
Andrew nu mai vorbiseră din momentul în care se certaseră 
atât de aprig în livingul lor. Atmosfera dintre ei era încordată și 
nu credea că hotărârea lui Andrew de a dona Hotelul Rose va 
schimba atitudinea fratelui ei. 

— Lasă-l pe Mark în seama mea, spuse Kelly încrezătoare în 
forţele ei. Promite-mi doar că tu vei veni. 

— Am nevoie de o rochie, spuse Jo Marie gândindu-se 
repede la tot ce avea în șifonier și negăsind nimic potrivit. 
Nimic din garderoba ei nu era prea elegant pentru o astfel de 
petrecere. 

— Nu-ţi face griji, poţi lua ceva de la mine, se oferi Kelly cu 
generozitatea care îi era caracteristică. 

Jo Marie aproape că izbucni în râs. 

— Sunt mult mai înaltă ca tine, spuse gândindu- -se că avea şi 
câteva kilograme î în plus, pe care nu dorea să le menţioneze. 
Numai o singură dată împrumutase ceva de la Kelly. În seara în 
care îl întâlnise pe Andrew. 

Kelly chicoti și sunetul plăcut ajunse până la urechile ei. 

— Am auzit că fustele mini vor reveni la modă. 

— Probabil, dar mă îndoiesc că asta se va întâmpla până la 
Crăciun. Nu-ţi face griji în privința mea, voi ieși în oraș după-amiază 
şi voi găsi un material frumos pentru o rochie. 

— Dar vei avea destul timp s-o confecţionezi? o întrebă Kelly 
cu ochi neîncrezători. 

— Imi voi face timp, spuse Jo Marie, care era o excelentă 
croitoreasă. Pentru asta trebuia să-i mulțumească mamei ei. 
Ruth Early insistase ca singura ei fată să înveţe să coasă. Jo 
Marie fusese supărată la început. Nu-i plăceau deloc treburile 

gospodărești. Dar acum, așa cum mai pățise de câteva ori în 
trecut, îi era recunoscătoare mamei ei. 

Găsi un material care-i ajungea pentru o rochie lungă și o 
jachetă până în talie. Tiparul simplu pe care-l făcuse va da toaletei 
un plus de eleganță și o va face atrăgătoare. O va purta cu jachetă 
sau fără, în funcţie de ocazie. Mătasea albastră era perfectă pentru 
sărbători și ştia că această culoare i se potrivește foarte bine. 

Când se întoarse acasă, Kelly plecase. Biletul lăsat pe masa 
din bucătărie spunea că se va întoarce până la cină. 

După ce spălă, uscă și călcă materialul, Jo Marie îl întinse pe 
masă ca să-l croiască. Pentru a n-o incomoda nimic, își dădu 
părul la o parte de pe faţă şi-l prinse la ceafă cu o clamă. In 
momentul în care auzi soneria, avea între buze o grămadă de 
ace. Probabil copiii vecinilor se opriseră la ea pentru o scurtă 
vizită. De obicei, Jo Marie adora compania lor, dar acum avea 
treabă și această întrerupere putea avea consecinţe nefaste. Se 
gândi să nu răspundă. 

Bâzâitul insistent îi spuse că persoana de la ușă se enervase 
pentru că trebuia să aștepte. 

— La naiba, mormăi printre dinţi în timp ce se îndrepta spre 
ușă. Luându-și acele dintre buze, le înfipse în pernița pe care o 
purta agățată de talie. 

— Andrew! Mulţumi Domnului că-și scosese acele din gură, 
pentru că le-ar fi înghiţit din cauza emoţiei. 

— Kelly este acasă? 

— Nu, dar intraţi, îl invită ea, inima bătându-i puternic când el 
intră în cameră. Cu degete nervoase își desprinse clama din păr 
în încercarea de a părea mai prezentabilă. Își înfoie părul liber 
dorind acum să-l fi lăsat așa cum era. De zile întregi dorea să 
găsească ocazia de a-i mulțumi lui Andrew, dar în timp ce-l urma 
în living descoperi că nu-și putea mișca limba și gura îi era uscată. 

— Îmi pare bine că aţi venit... voiam să vă mulțumesc pentru 
decizia pe care aţi luat-o cu Rose... cu hotelul. 

El o întrerupse politicos: 

— Dragă domnişoară Early, nu te lăsa păcălită. N-a fost în 
întregime decizia mea. 

Ea îl opri cu un gest din mână. 

— Ştiu, spuse ea. Nu avea nevoie să-i cunoască exact 
motivele. Își dădea seama că nu fusese influențat de demon- 
stratia de protest sau de ceea ce făcuse sau spusese ea. Doream 
doar să vă mulţumesc, oricare ar fi fost motivele dumneavoas- 
tră... 

Ochii lor se întâlniră și se susţinură o vreme. Trecură multe 
minute fără ca nici unul să vorbească. Aerul din jurul lor era 
plin de electricitate și ea simţea nevoia să îl atingă pe Andrew, 
simțea că trebuie să-l strângă în braţe. Senzaţiile pe care le 
trăise în noaptea aceea reveniră cu o intensitate mai mare. 
Andrew trebuia să-și aducă aminte, trebuia. Însă până acum nu-i 
dăduse nici un indiciu în acest sens. 

Jo Marie rupse contactul privirilor lor, plecându-și ochii pe 
carpeta de lână. 

— Nu sunt sigură unde este Kelly, dar a spus că se va întoarce 
înainte de cină, spuse ea, mâna tremurându-i când îi întinse 
biletul găsit în bucătărie. 

— V-a spus Kelly despre petrecere? 

Jo Marie încuviință. 

— Veţi veni? 

Dădu afirmativ din cap. 

— Numai dacă voi termina rochia la timp, spuse ea numai 
pentru ca el să n-aibă impresia că nu mai poate vorbi. Nu-i mai 
fusese niciodată frică de un bărbat. Inima i se oprise la 
apropierea lui. Acum era atât de aproape de ea încât nu trebuia 
decât să întindă puţin mâna pentru a-l atinge. Dar între ei erau 
multe bariere de netrecut. In sfârșit, după atâtea luni era 
singură cu bărbatul visurilor ei. Își imaginase de multe ori 
această scenă. Însă Andrew nu-și amintea de ea. Această 
concluzie îi strânse inima. Ceea ce pentru ea fusese cel mai 
emotionant moment al vieţii, pentru el nu însemna nimic. 

— Vreţi să luaţi loc? îi oferi ea un scaun, amintindu-și de 
bunele maniere. Am cafea, dacă doriţi o ceașcă. 

El scutură din cap. 

— Nu, mulțumesc. Mâna lui alunecă peste materialul albas- 
tru întins pe masa din bucătărie. Ochii lui se îngustară și o privi 
ca și cum gândurile îi zburaseră la mii de mile depărtare. 

— De ce nu vă cumpăraţi o rochie? 

Un zâmbet tremură în coltul buzelor ei. Pentru un bărbat 
care avusese întotdeauna bani, să cumpere un nimic ca o 
rochie părea cea mai logică soluţie. 

— Mi-am croit singură majoritatea lucrurilor, spuse ea încet, 
fără să încerce să-i explice faptul că făcea economie. 

— Tot dumneata ai făcut asta? o întrebă el atingând cu 
degetele gulerul bluzei ei de bumbac și făcând să se înfioare 
pielea fină și sensibilă a umărului ei. 

Aproape imediat pielea se înfierbântă acolo pe unde 
trecuseră degetele lui lungi. Obrajii palizi ai lui Jo Marie 
ajunseseră acum roșii ca bujorii. 

— Da, răspunse ea detestând felul în care corpul ei, toată 
ființa ei tânjeau după acest bărbat. 

— Lucrezi foarte frumos. 

Tinu ochii în podea și respiră adânc. 

— Mulţumesc. 

— Săptămâna viitoare dau o petrecere de Crăciun la mine 
acasă pentru angajaţii firmei. Aș fi onorat dacă dumneata și 
fratele dumitale mi-aţi accepta invitaţia. 

Inima ei bătea repede din cauza emoției; abia aștepta să-i 
vadă casa. Insă acest lucru era numai o scuză. Voia să-l 
cunoască mai bine, acesta era adevăratul motiv. 

— Nu pot vorbi în numele lui Mark, îi răspunse ea după 
câteva clipe în care se simţi vinovată pentru gândurile ei. 

— Dar dumneata vei veni? 

— Aș fi încântată. Multumesc. Era îngrijorată numai pentru 
faptul că unii dintre angajaţii lui o vor recunoaște drept femeia 

care a organizat manifestaţia de protest impotriva proiectu- 
lui de construcţie a caselor și de salvare a Hotelului Rose. 

— Bine, zise el mulțumit. 

Buzele ei schițară un zâmbet palid. 

— Îi voi spune lui Kelly că aţi trecut pe aici. Vreți să vă sune? 

— Nu, mă voi întâlni cu ea mai târziu. La revedere, Jo 
Marie. 

Il conduse până la ușă, rămânând mult mai departe de el 
decât era necesar. 

— La revedere, Andrew, murmură ea. 

Jo Marie se rezemă de ușa închisă acum și își cuprinse fața 
cu mâinile. N-ar fi trebuit să se simtă fericită, să respire atât de 
repede și să-i simtă lipsa numai când se gândea la el. Andrew 
Beaumont era logodnicul prietenei ei. Trebuia să realizeze 
acest lucru. Însă într-un fel, Jo Marie ştia că ar fi putut repeta 
asta de mii de ori și tot n-ar fi conștientă de acest lucru, iar 
sentimentele ei ar fi fost la fel de profunde. 

Mașina de cusut era montată pe masă când, peste câteva 
ore, Kelly intră în apartament. 

— M-am întors, murmură ea fericită, scoţându-și balon- 
zaidul. 

— Unde ai fost? 

— Să vizitez o prietenă. 

Jo Marie simţi o ușoară ezitare în vocea prietenei sale și o 
privi cu atenţie. Făcu o pauză, după care spuse: 

— Andrew a trecut pe aici. 

Pe fața lui Kelly se citea surprinderea. 

— Într-adevăr? Ţi-a spus ce dorea? 

— Nu chiar. N-a lăsat nici un mesaj, i-o aruncă Jo Marie cu 
nonşalanţă, deși degetele îi tremurau, în speranţa că prietena ei 
nu va observa felul în care vorbise. 

— Iti place Drew, nu-i așa? 

Dintr-un motiv sau altul, Jo Marie se gândise mereu la el 
numindu-l Andrew. 

— Da, răspunse ea încercând să scape de ochii pătrunzători 
ai lui Kelly care-i studiau fața. Obrajii i se înroșiră deoarece se 
simţea vinovată. Într-un fel, Kelly simţise că avea sentimente 
profunde faţă de el. 

— Îmi pare bine, zise Kelly î într-un târziu. Mi-ar plăcea ca voi 
doi să vă împrieteniți... ezită ea înainte să încheie: N-are importanță. 

Cuvintele ei se repetau în mintea lui Jo Marie ca sunetul 
ecoului în pereţii unui canion. 

În după- amiaza următoare, când ajunse acasă, Jo Marie luă 
un măr din frigider. Avea nevoie de o gustare înainte să se 
apuce de cusut. Kelly lucra până târziu și îi spusese acest lucru 
la telefon, așa că nu avea de ce să se neliniștească. Ținând 
mărul între dinţi, cără mașina grea de cusut din dormitorul ei 
până în living. Cum se așeză pe scaun pregătită să înceapă 
tivirea şi festonarea rochiei, soneria sună strident. 

Făcând un gest nervos, mușcă din măr și se îndreptă spre ușă. 

— Semnati aici, vă rog, îi ceru o voce în timp ce i se întindea 
o foaie de hârtie. 

— Ce-aţi spus? întrebă Jo Marie. 

— Fac o livrare, doamnă. Semnati. 

— Ah, spuse ea gândindu-se că probabil Kelly comandase 
ceva fără să-i spună. Își scrise repede numele cu stiloul pe linia 
de jos a hârtiei. 

— Aşteptaţi. 

Ridicând din umeri, Jo Marie se rezemă de tocul ușii și 
aşteptă întoarcerea bărbatului lipsit de maniere, care veni 
cărând două cutii din dubita parcată în faţa casei. 

— Sărbători fericite, domnişoară Early, spuse el zâmbind 
strâmb în timp ce-i înmâna pachetele. 

— Mulţumesc, spuse ea citind pe cutii marca celui mai 
scump magazin din New Orleans. Sub emblemă se afla scris 
clar numele proprietarului, Madame Renaux Marceau, mag- 
azin de lux. Era ciudat faptul că n-o auzise niciodată pe Kelly 
spunând că-și făcea cumpărăturile de acolo. Dar venind 

sărbătorile, probabil că optase pentru un magazin de lux. 

Fără să le mai privească, Jo Marie cără cutiile în dormitorul 
lui Kelly și le aşeză pe pat. Uitându-se pe eticheta atașată de 
cutia cea mică observă că numele de pe aceasta era al ei, nu al 
lui Kelly. 

Respirând adânc, se uită pe verso pentru a vedea cine era 
persoana care-i trimisese ei ceva. Părinţii ei nu și-ar fi permis 
niciodată să cumpere ceva de la acest magazin de lux. 

Simti că se sufocă citind numele lui Andrew Beaumont. 
Deschise cutia, îndepărtă hârtiile și rămase perplexă la vederea 
frumuseţii din fața ei. Albastrul-închis al rochiei din faţa ei era 
același cu cel al materialului pe care-l cosea. Insă linia acesteia 
era ceva ce nu mai văzuse vreodată. O minune de Crăciun, o 
minune a eleganţei. O ridică din cutie și simţi cum îi dădeau 
lacrimile. Pieptul era brodat cu perle de formă ovală care 
formau un „V“ pe talie. Era o frumuseţe care-ţi tăia respiraţia. 
Jo Marie nu-și închipuise niciodată că va avea ceva atât de 
perfect și de minunat. A doua cutie conţinea o capă împodobită 
cu același gen de perle. 

Foarte atentă, Jo Marie împachetă rochia și capa, punându-le 
la loc în cutii. Simţea cum inima i se rupe în mii de bucăți. Ea nu 
primea nimic de pomană. Oare Andrew îi făcuse aceste daruri 
pentru că își croia singură lucrurile, sau pentru că îmbrăcată în 
hainele ei nu va fi destul de prezentabilă la petrecere? 

Cartea de telefon îi dădu informaţia de care avea nevoie. 
Urmându-și instinctul, Jo Marie își luă pardesiul și ieși pe ușă. 
Nu se opri până nu deschise ușa mare a clădirii placate cu 
auriu, pe frontispiciul căreia scria cu litere mari Delta 
Development Inc. 

O funcţionară de la unul din birourile aflate în holul mare 
de la intrare îi spuse unde.-l poate găsi pe Andrew. Luă liftul și 
se opri la etajul al treilea. Clădirea era pustie, numai câțiva 
funcţionari aflându-se pe culoare. Aceștia o priveau curioși însă 
nici unul nu o întrebă ce caută acolo. 

Uşa biroului pe care era scris numele lui Andrew era închisă, 
dar acest lucru nu o descurajă. Secretara era aplecată asupra 
mașinii de scris când ea intră în birou. 

— Aş vrea să-l văd pe domnul Beaumont, ceru ea respirând 
adânc. 

Secretara cu părul cărunt privi cutiile pe care le căra Jo 
Marie și clătină din cap. 

— Imi pare rău, dar biroul acesta este închis astăzi. 

Jo Marie nu se lăsă intimidată. 

— N-am întrebat nimic despre acest birou. Am spus că vreau 
să-l văd pe domnul Beaumont, preciză ea ridicând vocea, iritată. 

O ușă de trecere dintre cele două camere se deschise. 

— E vreo problemă, doamnă Stewart? 

— li spuneam doar... 

— Jo Marie, rosti Andrew cu o voce în care se amestecau 
surprinderea și asprimea, dar încă amabilă. Privirea lui se 
îngustă la vederea cutiilor din braţele ei. 

— E ceva în neregulă? 

— Din întâmplare, este, răspunse ea luptându-se să-și 
stăpânească furia care-i creștea din ce în ce mai mult, gata să 
explodeze. 

Andrew se dădu la o parte făcându-i loc în biroul lui. 

— Mai aveţi nevoie de mine? o auzi ea pe secretară între- 
bând. 

— Nu, mulțumesc, doamnă Stewart. Ne vedem mâine 
dimineaţă. 

Imediat cum el intră în birou și închise ușa, Jo Marie începu 
să tipe la el. Cele două cutii de la magazin se aflau acum în 
mijlocul biroului masiv de lemn. 

— Cred că ar fi cazul să vă daţi seama de ceva chiar acum, 
domnule Beaumont, începu ea nervoasă, lăsând să se vadă cât 
de supărată era. Eu nu sunt Cenușăreasa, iar dumneavoastră cu 
siguranță nu sunteți tatăl meu. 

— Asta înseamnă că nu ti-au plăcut cadourile mele? 

Jo Marie ar fi vrut să ţipe și mai tare în faţa calmului rece pe 
care-l afișa el. Își vâri unghiile î în palme, într-un ultim efort de 
a-şi stăpâni furia care o copleșea. 

— Dacă vă deranjează faptul că voi purta o rochie pe care mi-o 
cos singură, atunci pur și simplu nu voi veni la grandioasa 
dumneavoastră petrecere. 

El părea şocat. 

— Mai mult decât atât, nu sunt prietena săracă a nimănui. 

El se încruntă, iritat evident de cuvintele ei. 

— De unde ai scos o asemenea tâmpenie? 

— Pot fi numită în toate felurile, dar tâmpită nu sunt. 

— În toate felurile? întrebă el gânditor, stând în picioare 
lângă birou și sprijinindu-se de acesta. Vrei să spui pripită, 
încăpăţânată și enervantă. 

— Da! ţipă ea agitând un deget prin aer în semn de avertis- 
ment. Dar nu tâmpită. 

Grimasa lui Andrew nu mai reușea să ascundă nimic pentru 
că acum buzele îi tremurau şi ochii aruncau flăcări. 

— Poate nu tâmpită, dar incredibil de stupidă. 

Buzele lui Jo Marie începură să tremure și își dădea seama 
că dacă nu va pleca imediat, va începe să plângă. 

— Să nu ne certăm asupra sinonimelor. Ca să încheiem 
discuţia, gestul de a-mi cumpăra o rochie prezentabilă nu a fost 
apreciat. Nu așa cum aţi fi vrut. 

— Am înțeles, domnişoară Early. Acum, dacă mă scuzi, am o 
invitaţie la cină. 

— Cu plăcere, zise ea întorcându-se pe călcâie și grăbindu-se 
să deschidă ușa. Spre disperarea ei, aceasta era înțepenită și nu 
reuși s-o deschidă, ratând astfel o ieșire furtunoasă. 

— Dă-mi voie, se oferi Andrew enervat. 

Uşă blestemată! Îi dejucase o retragere semeaţă. 

Când ajunse în parcare, constată că mânia care o stăpânise 
se evaporase. Acum, în timp ce conducea spre casă, prin minte 
îi trecură alte gânduri. Ar fi putut să se poarte mai frumos. 

Acest gând se schimbă repede în părere de rău, astfel că atunci 
când deschise ușa apartamentului, Jo Marie se simţea 
mizerabil. 

— Bună, o întâmpină Kelly care pregătea hamburgeri pentru 
cină. A sosit rochia? 

Așadar, Kelly știa! 

— Rochia? 

— Da. Eu și Andrew am fost la cumpărături pentru tine ieri 
după-amiază și am găsit cea mai minunată rochie de seară. E 
perfectă pentru tine. 

Involuntar, Jo Marie reacţionă cu iritare. 

— Ce te-a făcut să crezi că am nevoie de o rochie? 

Zâmbetul lui Kelly se transformă în râs. 

— Parcă îţi coseai una, nu-i așa? Drew a spus că te pricepi 
foarte bine, dar acum o faci numai pentru mine. Și pentru că în 
această perioadă a anului toată lumea are treabă, el n-a vrut ca 
tu să-ţi petreci nopţile aplecată asupra mașinii de cusut. 

— Ah, reuși Jo să spună înainte ca remușcările să-i provoace 
dureri de stomac. 

— Drew este o persoană care se gândește la toate, comentă 
Kelly în timp ce continua să pregătească hamburgerii. Era 
atentă la treaba pe care-o făcea și nu se uita la Jo Marie. Poţi 
înțelege acum de ce este atât de ușor să-l iubești. 

Cuvintele acestea o făcură pe Jo Marie să nu mai poată 
respira. 

— Sunt surprinsă că n-a ajuns până acum. Drew a dat 
instrucţiuni precise ca magazinul s-o livreze astăzi, în caz că vor 
mai fi de făcut unele modificări. 

— A venit, anunţă Jo Marie simțindu-se mai rușinată decât se 
simţise vreodată în viață. 

— Da? întrebă Kelly entuziasmată. De ce nu mi-ai spus 
nimic? Nu e cea mai frumoasă rochie pe care ai văzut-o vreo- 
dată? Vei arăta splendid în ea, continuă Kelly, al cărei entuzi- 
asm scăzu când se întoarse spre ea. Jo, ce s-a întâmplat? Arăţi 

de parcă în următoarea clipă vei izbucni în hohote de plâns. 

— Asta... asta se va întâmpla, reuși să spună înainte să-și 
ascundă faţa în mâini și să se așeze plângând pe marginea unui 
scaun. 

— Mă aşteptam să-mi mulțumești, zise Kelly oftând când îi 
întinse o batistă. Nu-mi imaginam că vei plânge. Tu nu faci asta prea 
des. 

Jo Marie își suflă nasul smiorcăindu-se. 

— Am... am crezut că vă fac de râs... pe voi doi... că... tu nu 
mă vrei... la petrecere... din cauză că nu am... haine potrivite... 
ŞI... 

— Ce-ai crezut?! o întrerupse Kelly şocată privind-o fix, cu 
stupoare. Nu mi-am închipuit că te vei gândi la o asemenea 
prostie. 

— Asta nu e tot. Eu... se smiorcăi Jo Marie, i-am dus rochia 
lui... lui Andrew la birou și de fapt... aproape i-am aruncat-o în 
faţă. 

— Oh, Jo Marie, zise prietena ei așezându-se lângă ea pe un 
alt scaun. Cum ai putut face asta? 

— Nu știu. Poate sună ridicol, dar chiar am crezut că tie şi lui 
Andrew vă va fi ruşine cu mine din cauza rochiei pe care mi-o cos. 

— Cum ai putut să crezi așa ceva? Mai ales că eu întotdeauna 
am admirat hainele pe care ti le-ai făcut singură. 

Rușinată, Jo Marie înclină capul. 

— Știu. Ă 

— Dar ai făcut-o și nu mai e cale de întoarcere. Imi pot 
imagina reacţia lui Drew la vizita ta. Numai gândindu-se la asta, 
trăsăturile lui Kelly se crispară. Acum ce vei face? 

— Nimic. De acum înainte mă voi retrage în camera mea 
când va veni să te viziteze... 

— Şi cum rămâne cu petrecerea? întrebă Kelly cu ochii mari 
albaștri rotindu-se temători și făcând-o pe Jo Marie să se întrebe 
dacă vedea bine sau nu. Sunt numai două zile până atunci. 

— Nu pot să merg, sunt sigură că mă înţelegi. 

— Dar trebuie să vii, i-o întoarse Kelly neliniștită. Mark a spus 
că participă numai dacă ești și tu acolo, iar eu am nevoie de 
amândoi. Totul va fi compromis dacă dai acum înapoi. 

— Vine și Mark? întrebă Jo Marie neîncrezătoare, știind că 
fratele ei nu agrease niciodată ideea acestei petreceri. Se 
gândise că acesta va face orice pentru a evita încă o confruntare 
cu Andrew. 

— Da, şi nu mi-a fost deloc ușor să-l conving. 

— Imi imaginez, replică Jo Marie tăios. 

— Jo Marie, te rog. Pentru mine înseamnă enorm de mult ca 
voi doi să fiţi acolo. Mai mult decât îţi dai tu seama. Fă acest 
lucru pentru mine și îţi promit că nu-ţi voi mai cere nimic toată 
viaţa. 

Kelly vorbea serios. Ceva în legătură cu petrecerea asta era 
foarte important pentru ea. Jo Marie nu știa de ce. Dacă nu va 
merge la petrecere va trebui mai întâi să-i ceară scuze lui 
Andrew. Dacă se hotăra să facă acest lucru, va trebui să aștepte 
o săptămână sau două înainte să se apropie de el, pentru că 
numai timpul îl va face să o ierte. În această situaţie, era forțată 
să o facă acum, înainte de petrecere, cu toate că nici unul 
dintre ei nu era liniștit. Drace! Trebuia s-o fi așteptat pe Kelly 
înainte să tragă concluzii pripite cu privire la rochie. Măcar să 
fi ştiut că în această treabă e implicată și prietena ei! 

— Ei bine? o privi Kelly plină de speranță. 

— Voi merge, dar mai întâi trebuie să discut cu Andrew și să-i 
explic ce-a fost în mintea mea. 

Kelly respiră adânc, vizibil mai liniștită. 

— Ascultă-mi sfatul, nu-i explica nimic. Spune-i numai că îţi 
pare rău. 

Jo Marie îşi îndepărtă de pe frunte șuviţele de păr răvășite. 
Nu era în măsură să ceară lămuriri, Kelly îl cunoștea mult mai 
bine ca ea pe Andrew. Asta o făcu să se simtă mai tristă. 

— Voi merge la el a birou mâine dimineaţă, la prima oră, 
zise ea cu un ton mai convingător decât erau sentimentele ei. 

— Nu vei regreta, zise Kelly ușurată, în timp ce-i mângâia 
degetele delicate. Îţi promit. 

Dacă era așa, atunci voia să ştie de ce regreta deja. 

În noaptea următoare, avu un somn agitat și nu se odihni 
deloc. Până dimineaţa, sub ochii ei se formară cearcăne negre 
pe care nici măcar machiajul nu reuși să le ascundă. Rochia 
albastră de mătase era terminată și acum stătea pe umeraș, 
agăţată de ușa şifonierului. În comparaţie cu adorabila rochie 
pe care i-o trimisese Andrew, simplitatea croielii ei arăta deza- 
struos. Ştearsă, lipsită de farmec. Nu-i plăcuse niciodată să-și 
calce mândria în picioare și nu se aștepta ca astăzi să se simtă 
mai bine făcând-o. 

— Noroc, murmură Kelly în timp ce Jo Marie ieşea din aparta- 
ment. 

— Mulţumesc, am însă nevoie de mai mult decât atât. Nodul 
din stomacul ei creștea cu fiecare minut care trecea. Jo Marie 
habar nu avea ce să spună și nici cum să înceapă. 

Doamna Stewart, ca un gardian grizonat, se afla la biroul ei 
când Jo intră în biroul lui Andrew. 

— Bună dimineaţa. 

Secretara avea prea multă experiență pentru a se arăta 
surprinsă. 

— Ar fi posibil să discut cu domnul Beaumont câteva 
minute? 

— Aveţi programare? o întrebă bătrâna doamnă privind foaia 
din calendar. 

— Nu, bâigui Jo Marie. Mi-e teamă că nu. 

— Domnul Beaumont nu va veni la birou până după-amiază. 

— Ah, mormăi ea dezamăgită. Pot cere o întrevedere atunci? 

Secretara studie agenda. 

— Cred că nu. Domnul Beaumont are deja agenda încărcată 
pentru toată săptămâna. Dar dacă doriţi, i-aţi putea lăsa un 
mesaj. 

— Da, vă rog, răspunse ea și scrise un bilet în care spunea 

că ar dori să-i vorbească cât mai curând posibil. Înmânându-i 
biletul doamnei Stewart, Jo Marie îi oferi şi un zâmbet firav. 
Mulţumesc. 

— Voi avea grijă ca domnul Beaumont să primească mesajul, 
îi promise eficienta secretară. 

Jo Marie n-avea nici o îndoială în această privință. Dar nu 
era sigură că Andrew îi va răspunde. 

Seara, când se pregătea de culcare, Jo Marie își aminti că el 
nu răspunsese. Acum era obligată să meargă la petrecere fără 
ca tensiunea dintre ei să fi dispărut. 


x 


Mark a fost primul care a venit în seara următoare. Îmbrăcat 
într-un costum bine croit și cu cămașa strânsă la gât de o 
cravată de mătase, arăta incredibil de atrăgător. Și Jo Marie nu-i 
ascunse acest lucru. 

— Ah, zise ea dându-se un pas înapoi și studiindu-l cu 
atenţie. Oh, zise ea din nou. 

— Aș putea spune același lucru despre tine. Arăţi extraor- 
dinar. 

Mândră, Jo Marie culese o scamă imaginară de pe rochie. 

— Eşti sigur? 

— Fireşte. Și îmi place cum îţi stă coafura asta. 

Ea ridică automat o mână și trase din coc o buclă frumoasă 
care-i căzu pe obraz, dându-i un aer sofisticat. 

— Când va veni sacul de bani? întrebă Mark privind spre 
camera lui Kelly în timp ce se așeza pe canapea. 

— In câteva minute. 

Mark își vâri un deget sub gulerul cămășii și îl plimbă în 
jurul gâtului. 

— Nu-mi vine să cred că am acceptat să particip la acest fiasco. 

Lui Jo Marie nu-i venea să creadă. 

— De ce ai făcut-o? 

Ochii fratelui ei erau plini de îndoială. 

— Nu ştiu. Se pare că această petrecere înseamnă mult 
pentru Kelly. Şi ca să fiu sincer, cred că-i datorez măcar atât 
pentru tot timpul în care am necăjit-o. 

— Ce părere ai despre Beaumont? 

Ochii lui Mark se îngustară. 

— Incerc să nu simt nimic pentru el. 

Uşa dormitorului se deschise și apăru Kelly într-o rochie 
roșu-aprins care-i aminti lui Jo Marie de Crăciun și de tot ce 
era legat de el. Văzuse rochia înainte, dar îmbrăcată de Kelly 
aceasta prinsese viaţă. Cu un gest grațios, o invită în cameră și 
prietena ei parcă pluti prin încăpere. Mark nu-și putu lua ochii 
de la ea și se ridică în picioare. 

— Kelly, zise el părând să aibă dificultăți de vorbire. Arăți... 
minunat. 

Râsul lui Kelly era plin de încântare. 

— Pari a fi şocat. Totul vine de la faptul că nu m-ai văzut 
niciodată aranjată. 

Pentru o clipă, Jo Marie se întrebă dacă Mark o văzuse 
vreodată cu adevărat pe prietena ei. 

Soneria de la intrare se făcu auzită și trei perechi de ochi 
priviră ușa acuzator. Jo Marie simţi cum i se strânge 
stomacul din pricina tensiunii. De două zile încerca să se 
pregătească pentru a face faţă acestui moment. Sosise 
Andrew Beaumont. 

Kelly se rupse din micul grup și se îndreptă spre ușă. Jo Marie 
observă cum ochii lui Mark se îngustează când Kelly se înăltă pe 
vârfuri și sărută cu buzele rujate obrazul lui Andrew. Reacţia lui 
involuntară o făcu pe Jo Marie să-și pună o mulţime de întrebări 
cu privire la sentimentele lor. Și ale ei în legătură cu Andrew. 

Când își desprinse privirea de la fratele ei, observă că 
Andrew își concentrase toată atenţia asupra ei. 

— Arăţi mai mult decât încântător, domnişoară Early. 

— Mulţumesc. Mi-e teamă că rochia pe care trebuia s-o port 
a fost returnată din greșeală, zise ea rugându-se în gând ca el 
să înţeleagă mesajul. 

— Haideţi să bem ceva înainte de plecare, sugeră Kelly. Mai 
devreme, ea fusese în bucătărie și pregătise un cocteil de lapte 
de nucă de cocos, rom, suc de ananas și cuburi de gheaţă. 

Băutura rece o ajută pe Jo Marie să-și elibereze gâtul de 
nodul care o sufoca. Stătea lângă fratele ei, față în față cu 
Andrew. Liniştea din cameră era întreruptă numai de Kelly, 
care părea nepăsătoare față de tensiunea din atmosferă. A 
continuat să vorbească și în drum spre mașină. 

Mark și Jo Marie au fost invitaţi din nou să se așeze pe 
bancheta de pluș moale din spate. Jo știa că fratele ei urăște 
acest lucru, dar se supuse invitaţiei fără să protesteze. Numai 
felul în care se mișca îi trăda stânjeneala. Petrecerea era dată 
de unul din asociaţii lui Andrew, un constructor. În clipa în 
care Jo Marie auzi numele firmei, î își aminti că era firma care 
dorea să asaneze delta. 

Mark o privi curios pe Jo Marie și ea clătină din cap în semn 
că nu va comenta nimic. Într-un fel, simţea că începe să frater- 
nizeze cu inamicul. 

Prezentările fuseseră făcute și mulțimea de figuri și de nume 
se amestecară în capul ei. Recunoscu unele personalități și discută 
cu câteva dintre ele. Mark stătea aproape de sora lui și ea ştia fără 
să-l întrebe că această petrecere fastuoasă îl face să se simtă prost. 

În ciuda faptului că insistase să fie acolo pentru că avea 
nevoie de ea, Kelly era acum de negăsit. După o jumătate de 
oră, Jo Marie o observă stând pe un scaun lângă perete, 
arătând total pierdută. Privi amuzată cum Mark îi duce pri- 
etenei ei un pahar cu punci și cum se așază pe scaunul de 
lângă ea. Kelly se învioră imediat și curând vorbeau și râdeau 
împreună. 

Plimbându-și privirea prin cameră, Jo Marie văzu cum 
Andrew discuta aprins cu un grup de bărbaţi. Dintr-o dată, 

încăperea i se păru sufocantă. Ușile glisante cu geamuri, care 
erau deschise, o invitau parcă spre marea terasă pentru a se 
răcori în aerul serii. 

Punându-și mâinile pe balustrada sculptată, Jo Marie își 
ridică privirea și se uită la cerul înstelat. Era senin și stelele 
străluceau pe cer. 

— Am primit un mesaj cum că ai vrea să vorbeşti cu mine, 
se auzi o voce gravă în spatele ei. 

Inima ei tresări și se strădui să nu arate cât de intimidată era 
de prezenţa lui. 

— Da, spuse ea respirând adânc pentru a se linişti. 

Andrew veni lângă ea și se rezemă de balustradă. Apropierea 
lui îi făcea atât de bine, încât închise ochii ca să nu se vadă 
atracția puternică pe care o simţea pentru el. 

— Îţi datorez scuze. Regret sincer că m-am pripit să trag 
concluzii în legătură cu rochia. Nu ai făcut altceva decât să fii 
amabil. 

I se păru că trece o eternitate până când el îi răspunse: 

— Iţi era frică să-ţi cer o recompensă, Florence Nightingale? 


Capitolul 4 


Inima lui Jo Marie avea acum un ritm infernal și ea se 
întoarse spre Andrew cu ochii măriţi de uimire. 

— Aşadar, îţi aminteşti! 

Petrecuseră clipe minunate în urmă cu câteva luni. De când 
Kelly i-l prezentase drept logodnicul ei, Andrew nu-i dăduse 
niciodată de înţeles că își amintea seara aceea. 

— Ţi-ai închipuit că pot uita? o întrebă el încet. 

Ţinând ochii strâns închiși, Jo Marie se întoarse cu spatele și 
se rezemă de balustradă, cu degetele încleștate de marginea de 
fier cu o putere de care nu se știa în stare. 

— M-am întors acolo, în fiecare zi, timp de o lună, continuă 
el cu o voce gravă şi stânjenită. Am crezut că ești asistentă 
medicală. 

Culoarea dispăruse din obrajii ei și acum era îngrozitor de 
palidă. Și ea îl căutase. Toată luna care urmase acelei seri nu 
încetase să spere și să-l caute. De fiecare dată când pleca de 
acasă îl căuta prin mulțimea de figuri care i se perindau prin 
fată. Nici măcar nu-i ştia numele, dar avusese un loc în inima şi 
în gândurile ei în toate zilele care urmaseră. El era bărbatul 

viselor ei, străinul cu care petrecuse acele câteva momente 
încântătoare care o ţineau sub stăpânirea lor ca într-o vrajă. 

— Era carnaval, îi explica ea cu o voce pierdută. Am împru- 
mutat una dintre uniformele lui Kelly ca să merg la o 
petrecere. 

Andrew stătea lângă ea, cercetând-o cu ochii îngustaţi. 

— Ar fi trebuit să te recunosc atunci, zise el dezamăgit. 

— Să mă recunoști? repetă ea fără să înțeleagă. În scurtul 
timp pe care-l petrecuseră împreună, Andrew îi spusese că-i 
amintește de un tablou pe care-l văzuse mai de mult. 

— Trebuia să-mi dau seama că tu ești în fotografia din ziar. 
Tu erai fata care protesta cu vehemenţă împotriva proiectului 
de asanare a deltei pentru construirea de locuinţe. 

— N-am ştiut... că e vorba de firma ta. Habar n-am avut. 
O şuviţă de păr îi căzu pe faţă când clătină din cap. Dar 
nu-mi pot cere scuze pentru demonstraţia de protest 
deoarece sunt convinsă că era un lucru rău să dărâmi 
hotelul acela. 

— Intotdeauna ești sinceră, Jo Marie Early, îi spuse el fără a 
folosi un ton malitios, iar când ochii lor se întâlniră, ea 
descoperi amuzată că el zâmbea. 

Jo Marie răspunse surâsului lui. 

— Şi în seara aceea te aflai acolo din cauza lui Kelly. 

— Tocmai plecasem de la ea. 

— Iar eu eram în drum spre ea. 

Dacă ar mai fi trecut câteva minute, s-ar fi întâlnit pe 
coridoarele spitalului fără ca măcar să se observe unul pe altul. 
Într-un fel, Jo Marie și-ar fi dorit asta. Dacă nu l-ar fi întâlnit pe 
Andrew în seara aceea, s-ar fi putut bucura pentru viitorul 
mariaj al prietenei sale. Așa cum stăteau lucrurile acum, Jo 
Marie era silită să-și înăbușe sentimentele pe care n-avea 
dreptul să le aibă. Andrew îi aparținea lui Kelly, și marele 
diamant de pe mâna ei era dovada de necontestat. 

— Și... și acum ai reîntâlnit-o pe Kelly, rosti ea cu greu- 

tate, îndepărtându-se de el. Vreau să vă urez o viaţă plină de 
fericire. Fiindu-i frică de ceea ce s-ar putea citi în ochii ei, 
Jo Marie își cobori genele. Ar trebui să mă întorc înăuntru. 

— Jo Marie... 

Îi rosti numele pe un ton atât de blând încât pentru o clipă 
ea crezu că nu auzise bine. 

— Da? 7 

Andrew își arcui sprâncenele și își mișcă ușor capul. li atinse 
apoi cu degetul obrazul catifelat urmând linia delicată a bărbiei. 
Privirea lui se întunecă de parcă ar fi fost supus unei torturi. 

— Nimic. Distracţie plăcută, continuă el întorcându-se spre 
balustradă. 

Jo Marie intră în imensa sală de recepții și privi bărbaţii care 
discutau cu însuflețire afaceri. Nu și-ar fi dorit ca unul dintre 
aceştia s-o urmeze pe balcon, dar ar fi fost suficientă o privire pen- 
tru a-i ademeni. În afară de Andrew, bărbatul visurilor ei, care nu 
era al ei și care nu va fi niciodată al ei. Buzele ei zâmbiră chinuit 
în efortul de a părea fericită. În timp ce se îndrepta spre imensul 
bol cu punci, zâmbetul ei deveni strâmb, vizibil forțat. În toate 
aceste luni sperase să-l găsească pe bărbatul visurilor ei pentru că 
nu-l putuse uita și continua să se afle în inima ei. Și acum, când îl 
găsise, totul devenise atât de dificil. Dacă n-ar fi reușit să-și 
înăbușe sentimentul de senzualitate pasionată pe care-l avea în 
preajma lui, ar fi reușit să strice fericirea lui și a lui Kelly. 

Colindele de Crăciun, în surdină, umpluseră cu armonia lor 
încăperea când Jo Marie găsi un scaun de catifea rezemat de 
perete și se așeză pentru a privi petrecerea care se desfășura în 
jurul ei. Forțţându-se să se relaxeze, începu să bată tactul cu 
piciorul. Crăciunul era perioada ei preferată din an... nu, 
perioada carnavalurilor fusese, își spuse ea. Zâmbetul aproape 
îi dispăru de pe buze. 

— Arăţi de parcă trăieşti cel mai minunat moment al vieţii 
tale, o anunţă Mark așezându-se pe scaunul de lângă ea. 

— Este o seară interesantă. 

— Aşadar, te distrezi observând stilul de viață al celor bogați 
şi faimoși. Tonul lui era acum mai răutăcios ca niciodată. 

Luând o înghiţitură de punci, Jo Marie încuviință. 

— Cine n-ar face-o? 

— Sincer să fiu, sunt surprins de faptul că toţi sunt atât de 
prietenoși, comentă Mark tăios. Sigur este că nici unul nu-și dă 
seama că noi doi nu suntem din lumea lor. 

— Mark, îl mustră ea supărată. Este urât felul în care vorbeşti. 

Fratele ei avu bunul-simţ să pară rușinat. 

— Ce să-ţi spun, Kelly m-a prezentat unora dintre prietenii ei 
şi trebuie să recunosc că n-am găsit nimic care să nu-mi placă la 
ei. 

— Surprinzător, zâmbi ea fredonând colindele frumoase care-i 
ajungeau la urechi. Presupun că următorul lucru pe care mi-l 
vei spune este că vei juca golf cu tatăl lui Kelly. 

Mark îi răspunse scurt: 

— Niciodată. 

— Până la urmă, ce ai cu cei din familia Beaumont? Kelly este 
o fată minunată. 

— Kelly este o excepţie, comentă Mark oftând. 

— Dar abia mi-ai spus că ti-au plăcut prietenii pe care ți i-a 
prezentat în această seară. 

— Da. Ei bine, asta a fost la prima vedere. 

Ridicându-se, Jo Marie își puse paharul pe o măsuță. 

— Cred că ai o problemă, scumpul meu frate. 

Faţa lui Mark se întunecă și sprâncenele i se încruntară 
într-o expresie curioasă. 

— Ai dreptate, așa este, încuviință el ridicându-se repede și 
făcându-și loc prin mulțime. 

Jo Marie discută cu câteva doamne care plănuiau o adunare 
în scopuri caritabile chiar la începutul anului. Când îi cerură și 
ei părerea asupra unor lucruri importante, fu surprinsă și 
încântată. Apoi petrecu aproape o oră în compania bătrânelor 
doamne și se despărți de ele când acestea se hotărâră să se 

amestece printre ceilalți invitaţi. Dacă Andrew o recunoscuse 
drept femeia care organizase demonstraţia de protest împotri- 
va asanării deltei, probabil își dăduseră și alţii seama de asta. Și 
nu voia să facă nimic care i-ar deranja pe el și pe Kelly. 

Aceasta, cu ochii albaștri strălucind ca safirele, venea direct 
spre ea. 

— Aici erai?! exclamă ea. Eu şi cu Drew te-am căutat. 

— Plecăm? întrebă Jo bucuroasă, îngrijorată de faptul că ar 
putea fi recunoscută în orice clipă... 

— Nu... nu, voiam să ne asigurăm că nu te-a acaparat vreunul 
din tinerii încântători de aici. 

— Pe mine? râsul lui Jo Marie era plin de surprindere. Câţiva 
bărbați o priviseră atent, în special atunci când se îndepărtase de 
petrecere pentru a se așeza pe scaun pentru a rămâne neobservată. 

— E mai mult decât posibil, cu toate că nu realizezi, spuse 
Andrew care venea din spatele ei, cu o voce blândă care o 
emoțţionă. Eşti foarte frumoasă în seara asta. 

— Nu roși, Jo Marie, îi spuse Kelly. Chiar ești încântătoare și 
dacă ai vrea să le dai puţină șansă, ti-ar spune toţi același lucru. 

Mark li se alătură și îi şopti ceva lui Kelly. Când făcu acest 
lucru, Andrew întoarse repede capul spre Jo și îi vorbi în așa fel 
încât ceilalți doi să nu-i audă. 

— Numai Florence Nightingale te-ar putea întrece. 

Jo Marie se înfioră și se întoarse spre el pentru a-i întâlni 
ochii, surprinsă că el îi spune așa ceva în prezenţa lui Kelly. În 
tăcere, pledă cu fiecare trăsătură a ei, rugându-l să nu facă 
situaţia și mai dificilă pentru ea. Acele scurte clipe pe care le 
petrecuseră împreună fuseseră de mult și acum era mai bine 
pentru amândoi dacă ar putea să le uite. 

Jo Marie se trezi la zbârnâitul ceasului deșteptător dimineața 
devreme. Se așeză puţin pe marginea patului și ridică mâinile 
deasupra capului întinzându-se. Ziua părea destul de încărcată. 
Era nevoită să lucreze sâmbătă dimineaţa și apoi va reuși să 
prindă un autobuz care mergea de la fundaţie până în cartierul 
francez. Spera să-i vorbească lui Jim Rowden, directorul și 
managerul grupului conservator. Jim avea nevoie de mai mulți 
voluntari în timpul sărbătorilor de iarnă. Și după un timp de 
gândire, Jo Marie se hotărî să-i accepte propunerea. Perioada 
asta a anului era încărcată şi de aceea mulţi voluntari doreau 
să-și ia liber. 

Evenimentele din noaptea trecută erau vii în mintea ei. 
Lăsând braţele jos, Jo Marie își îndreptă repede spatele și 
senzaţia de tristeţe o copleși din nou. Andrew nu înţelesese 
nimic din ceea ce încercase ea să-i spună aseară. ÎI surprinsese 
privind-o de câteva ori, cu ochi gânditori și supăraţi, ca și cum 
îl deranjase cu ceva. N-avea importanță unde se afla, mereu 
când ridica ochii îl vedea pe Andrew care o urmărea. O dată 
chiar se priviseră în ochi până când au avut impresia că toată 
lumea din jurul lor dispăruse. Muzica se auzea slab și parcă 
numai ei doi se aflau la petrecere. Jo Marie își luase prima 
privirea de la el, speriată și enervată de ceea ce făceau. 

Andrew și Mark tăcuseră tot drumul până acasă. Fratele ei 
părăsise apartamentul aproape imediat și Jo Marie intrase 
repede în camera ei, nedorind să-l vadă pe Andrew cum o 
săruta pe Kelly de rămas-bun. N-ar fi suportat asta. 

Acum, la lumina zilei, descoperi că sentimentele ei pentru 
Andrew erau mult mai puternice. Dorea să-l facă să dispară într-o 
zonă a vieţii ei trecută de mult. Dar el nu-i permitea asta. 
Clipele pe care le petrecuseră împreună în noaptea carnavalu- 
lui rămăseseră vii în mintea lor. 

Oricum, când ajunse la birou n-a mai avut timp să se 
gândească la Andrew, la Kelly sau la Mark. Telefonul suna 
încontinuu. Şi pentru că în weekend erau mai puţini la serviciu, 

Jo Marie era atât de ocupată încât nu se mai putea gândi la 
altceva în afară de zborurile aeriene, de rulote și locurile în 
vagoanele de tren care mai rămăseseră disponibile. 

Lăsă receptorul în furcă după ce discută cu cei de la agenţia 
aeriană în legătură cu niște bilete pentru o pereche de bătrâni, 
care dorea să facă o excursie în Caraibe. Incepuse s-o doară 
capul în timp ce completa formularele necesare. Jo Marie n-o 
auzi pe Paula Shriver, singura fată care mai lucra sâmbăta, 
intrând în biroul ei. 

— Domnul Beaumont așteaptă să-ţi vorbească, o anunţă 
Paula. Norocoaso, adăugă ea în șoaptă atunci când Andrew se 
aşeză pe unul din scaunele de lângă birou. 

— Bună, Jo Marie. 

— Andrew, spuse ea mirată, strângând cu putere stiloul pe 
care-l avea în mână. Cu ce te pot ajuta? 

El își puse picior peste picior și un braţ pe spătarul 
scaunului, dând impresia că este un bărbat ușor de abordat. 

— Speram că-mi poți da câteva sugestii în legătură cu cea mai 
frumoasă lună de miere. 

— Desigur. La ce te-ai gândit? Supărată, ar fi vrut să tipe la el 
pentru a se lămuri de ce-i face asta, dar se strădui să zâmbească 
şi să pară indiferentă. 

— Ce mi-ai sugera? 

Ea își plecă privirea. 

— Kelly mi-a vorbit de mai multe ori despre Hawaii. Știu că 
e singurul loc pe care-l vizitează cu plăcere. 

Fl refuză propunerea ei scuturând ușor din cap. 

— Am fost acolo de câteva ori. Speram să găsesc ceva mai 
puţin aglomerat. 

— Poate vrei să mergi într-o croazieră. Sunt câteva vase care 
merg spre Caraibe, în Mediterana, sau poate te-ar încânta o 
călătorie de-a lungul coastei de vest a Canadei, până în Alaska. 

— Nu, își scutură el din nou capul. Unde ai alege tu să mergi 
în luna de miere? 

Jo Marie ignoră întrebarea lui, nedorind să-i răspundă. 

— Am câteva broșuri pe care ţi le pot da pentru a-ţi face o 
idee. Cred că toate aceste excursii îi vor face plăcere lui Kelly. 
Când deschise sertarul biroului, realiză că Andrew o urmărea 
cu atenţie. Se strădui să-l trateze cu o expresie strict profesio- 
nală, dar încercarea ei n-a fost prea strălucită. 

Nepăsător, el acceptă pliantele pe care i le oferi. 

— Nu mi-ai răspuns la întrebare. Să o formulez din nou? 

Jo Marie clătină încet din cap. 

— Nu sunt sigură că aș vrea să merg undeva, îi explică ea 
simplu. Nu în luna mea de miere. Nu când cel mai frumos 
oraş din lume este cel în care locuiesc. Eu aș vrea să petrec 
acea perioadă în linişte, împreună cu soțul meu. Vom putea 
călători mai târzui. Brusc, ochii lor se întâlniră și se priviră 
mult, parcă fără să mai respire. Dar eu nu sunt Kelly și ea este 
cea căreia trebuie să-i ceri părerea în legătură cu această 
călătorie. 

Paula stătea în picioare și făcu un semn prin geamul biroului 
că era ora închiderii. Andrew o urmărea cu privirea. 

— Inchideti? 

Jo Marie încuviință cu un semn din cap. Se simtea prost în 
prezenta lui. Când rămânea singură cu el trebuia să treacă un 
adevărat test al prieteniei pe care-o avea pentru Kelly. Și în 
acest moment, Kelly pierdea... amândoi pierdeau. 

— Da. Sâmbăta avem deschis numai dimineaţa. 

El se ridică și lăsă pliantele pe colțul biroului ei. 

— Atunci, hai să continuăm discuţia la masă. 

— Oh, nu, nu e necesar. Terminăm în câteva minute și Paula 
nu se supără dacă mai așteaptă puţin. 

— Dar am câteva idei pe care vreau să le discut cu tine și s-ar 
putea să dureze o oră sau mai mult. 

— Poate ar fi bine să revii într-o altă zi. 

— Acum am timp, replică el enervat. 

Jo Marie dorea din suflet să-l refuze. Era sigură că el își 

dădea seama cât de dificil era totul pentru ea. Ştia foarte 
bine care sunt sentimentele ei și le ignora deliberat. 

— Este chiar atât de greu să accepti ceva care vine de la mine, 
Jo Marie? O întrebă blând. Chiar și o invitaţie la prânz? 

— Bine, acceptă ea, supărată pe el și pe ea însăși. Dar nu stau 
mai mult de o oră. Mai am ceva de făcut. 

EI îi adresă o jumătate de zâmbet. 

— Cum dorești, zise el conducând-o până la Mercedes. 

Jo Marie era încordată și necomunicativă, în timp ce Andrew 
conducea prin traficul aglomerat. Opri pe o stradă de lângă 
cartierul francez și ocoli mașina pentru a-i deschide portiera. 

— Am făcut rezervări la Chez Lorraine. 

— Chez Lorraine? îl întrebă ea privindu-l surprinsă. Elegantul 
restaurant francez era faimos în New Orleans. Se zvonea că 
mâncarea era excelentă și foarte scumpă. Jo Marie visase întot- 
deauna să ia masa acolo, dar nu reuşise niciodată. 

— Este atât de bun precum se spune? întrebă ea, incapabilă 
să-și ascundă entuziasmul din voce. 

— Ar trebui să judeci singură, îi răspunse el zâmbind. 

O dată intraţi, fuseseră conduși imediat la masă și li se 
aduseră listele pline de specialităţi franţuzești cu denumiri 
dintre cele mai ciudate. Neștiind ce gust au majoritatea 
mâncărurilor tradiţionale, Jo Marie se resemnă cu ideea de a 
comanda brânză și pâine dulce. 

— Ce ti-ar plăcea? o chestionă Andrew după câteva minute. 

— Nu ştiu. Toate sună minunat. Închizând lista, o așeză pe 
masă şi clătină bucuroasă din cap. Cred că voi regreta faptul că 
m-ai adus aici când mi-e atât de foame. Nu mâncase nimic la 
micul dejun și descoperise acum că o durea stomacul. 

Andrew nu-și luă ochii de la listă. 

— Ingrijorarea ta nu mă face să regret nimic, zise el ca și cum 
făcea un comentariu de complezență asupra vremii. Te-ai 
hotărât? 

— Da... da, reuși ea să rostească cu greutate pentru că vor- 

bele lui aveau un efect dezastruos asupra ei. Cred că voi încer- 
ca somonul, dar nu cred că ar trebui să pronunt ceva în franceză. 

— Nu-ţi face griji, voi comanda eu și pentru tine. 

După cum intuise, chelnerul reapăru când erau gata să dea 
comanda. 

— Doamna ar dori un grătar de somon afumat cu smântână, 
iar eu voi lua o friptură de rață rouenneză. 

Cu o înclinare aprobatoare a capului, chelnerul în jachetă 
roșie dispăru. 

Jo Marie îl privi, zâmbind încântată. 

— Sunt impresionată, murmură ea în timp ce privea decorul 
provincial francez al restaurantului. Totul este așa cum îmi imaginam. 

Mâncarea era fantastică. După câteva ezitări, Jo Marie 
rămase uimită cât de bine se înţelegea cu Andrew. Descoperise 
că era un bun ascultător și îi făcea plăcere să discute cu el 
despre familia ei. 

— Aşadar, tu ești singura fată. 

— Este și un avantaj. Puteam juca chiar și fotbal american. 

— Sper că într-o zi vei juca și cu mine. Întotdeauna mi-a 
plăcut maniera rapidă în care trebuie să te mişti. 

Ridicase furculita la jumătatea distanţei dintre farfurie și 
buzele ei și rămase blocată, cu inima bătându-i nebunește. 

— Am... am jucat numai cu fraţii mei. 

Andrew chicoti. 

— Pentru că tot vorbim despre familia ta, e greu de înţeles 
faptul că tu şi cu Mark sunteţi rude. Oh, îmi dau seama de aerul 
de familie, însă el este un tânăr foarte serios. Râde vreodată? 

Jo Marie îi luă imediat apărarea, fără să omită nimic. 

— Munceşte din greu, face ture lungi. Mark a străbătut un 
drum lung pentru a ajunge la facultatea de medicină. Nu-i 
plăcea să caute scuze pentru fratele ei. 

Andrew acceptă scuzele cu o grimasă. 

— Are o mare povară pe umerii lui. Ce obţine în afară de 
sănătate și poziţie socială? 

— Nu ştiu, răspunse ea cu sinceritate. Făcea observaţii aspre 
despre familia lui Kelly. Cred că banii ei îl făceau să se simtă 
nesigur. Nu avea nici un motiv, ea n-a făcut niciodată nimic 
care să-i provoace această atitudine. N-am înțeles niciodată 
asta. 

Impingând farfuria goală, Jo Marie nu putea să nu 
recunoască faptul că-i plăcuse foarte mult mâncarea, poate mai 
mult ca la K-Paul's, în seara în care Kelly și Andrew își 
anunţaseră logodna. Dar multumirea nu i se citea și în ochi. 
Zăpăcită, își puse mâinile în poală. Era aici cu Andrew, luând 
prânzul, râzând şi vorbind cu el, ceea ce nu era bine. Kelly ar fi 
trebuit să fie cea care să stea cu el la masă. Jo Marie nu avea 
dreptul să se bucure în acest fel de compania lui, din moment 
ce era logodit cu cea mai bună prietenă a ei. Realizând asta, își 
privi ceasul. 

— Ce s-a întâmplat? 

— Nimic, spuse scuturând din cap și evitându-i privirea, 
ştiind că el avea puterea să-i citească gândurile. 

— Nu ai vrea să iei un desert? 

Ducându-şi mâna la stomac, Jo se înclină zâmbind. 

— Nu mai pot, declară ea cu privirea plină de regret spre tava 
încărcată cu delicatese de patiserie franțuzească... 

Chelnerul reapăru și deasupra capului ei plutea o conver- 
saţie în limba franceză. Ca orice la Andrew, franceza lui era 
minunată. 

Aproape imediat după aceea, chelnerul se întoarse cu o 
farfurie plină cu dulciuri, pe care o așeză în faţa lui Jo Marie. 

— Andrew, obiectă ea, o să mă îngraș. 

— Am văzut că priveai cu jind la aceste bunătăţi. Nu-i nici o 
problemă. Le meriti. 

— Dar nu pot. Nu le pot mânca pe toate. 

— Íti poți permite puţină grăsime în plus, rosti el cu o voce 
gravă în timp ce-i privea atent formele delicate. 

— Sugerezi că sunt slabă? 

— Vai de mine, zise el calm, clătinând din cap. Ce-ţi mai 
place să te alinţi. Uite, dă-mi farfuria. Eu voi fi acela care se va 
îngrășa. 

— Să nici nu te gândești, îl contrazise ea râzând în timp ce 
înfigea furculita într-o felie de chec plină de ciocolată. După ce 
mâncă trei feluri de prăjituri gustoase, Jo Marie împinse 
farfuria. 

— Mulţumesc, Andrew, murmură ea oftând. Mi-a plăcut mult 
mâncarea... și compania, dar nu mai putem continua, zise ea 
privind fix faţa de masă. 

— Jo Marie... 

— Nu, lasă-mă să termin, îl întrerupse ea. Ar... ar însemna... 
s-o rănim pe Kelly și eu nu vreau să fac asta. Te rog, nu face 
situaţia mea mai dificilă decât este. Cu fiecare cuvânt pe care-l 
rostea, vocea îi devenea mai slabă și mai tremurată. Nu trebuia 
să-i fie atât de greu, inima îi plângea, dar nu putea altfel. Toate 
instinctele ei de femeie se trezeau în prezenţa lui, încât îi venea 
să tipe. 

— Fă o excepţie, Jo Marie, spuse el tandru. E ziua mea și nu 
aveam cu cine să mi-o petrec. 

Nu avea cu cine... cuvintele lui sunau straniu. Erau pe un 
teren instabil şi Jo Marie simţea cum se scufundă. 

— La mulţi ani, șopti ea. 

— Mulţumesc. 

Se ridicară în picioare și Andrew îi luă braţul și o conduse 
până afară. 

— Vrei să te conduc acasă? o întrebă el când ajunseră lângă 
mașină. 

— Nu, mă duc la Fundaţia Ecologică, zise ea înfundându-și 
mâinile în buzunarele fulgarinului. 

— Ah, „Pământul Viitorului“? 

Ea încuviință cu un semn din cap. 

— Am nevoie de mai mulţi voluntari în timpul sărbătorilor de iarnă. 

Sprâncenele lui se ridicară într-o încruntare dezaprobatoare. 


70 RITA HERRON 


— Din câte-mi amintesc, sediul fundaţiei se află într-o clădire 
de la periferia orașului. Eşti sigură că poți... Ă 

— Mă descurc, îl asigură ea făcând o mișcare de retragere. Iti 
mulțumesc încă o dată pentru prânz. Sper să ai o zi minunată, 
îi ură ea după care se îndreptă repede spre cea mai apropiată 
trecere de pietoni. 

Jo Marie deveni neliniștită când își ridică ochii spre cerul 
înnorat. Nori negri grei se îngrămădeau unul în altul și ploaia 
nu va întârzia să cadă. Totul părea să se îndrepte împotriva ei. 
Cerul căpătase culoarea ochilor lui Andrew şi avea impresia că 
el îi urmărește fiecare mișcare. Se întrebă, speriată, dacă va 
scăpa vreodată de el... şi ce era mai rău, dacă își dorea asta cu 
adevărat. 


Sediul fundaţiei se afla chiar lângă docuri, astfel că îngrijo- 
rarea lui Andrew era motivată. Era o zonă în care aveau loc tot 
felul de crime. Jo Marie plănuise să vină aici și să plece înainte 
de căderea întunericului. 

— Vă pot ajuta cu ceva? o întrebă omulețul mic, cu păr 
roșcat, care stătea la biroul de la intrare. O privea ciudat, 
arcuindu-și sprâncenele stufoase. 

— Bună ziua, spuse ea întinzând mâna. Eu sunt Jo Marie 
Early. Dumneata ești Jim Rowden, nu-i așa? 

Jim tocmai se mutase cu serviciul din zona centrală a 
orașului și acum era managerul unei organizaţii nonprofit. 

Jim ocoli biroul masiv de stejar. 

— Da, acum îmi amintesc. Ai organizat demonstraţia de 
protest, nu-i aşa? 

— Da, am participat și eu. 

— Ai fost una dintre cei câţiva care au mărșăluit ore întregi 
prin ploaia rece. 

— Fratele meu a insistat că nu avea nici un sens să con- 
tinuăm, însă totul s-a dovedit a fi cu folos, îi explică ea râzând. 
Am venit deoarece aţi spus că aveţi nevoie de voluntari luna 
aceasta. 

— Baţi la mașină? 

— Destul de bine. Sunt agent turistic. 

— Nu-ţi face griji, nu-ți voi da nici un test. 

Jo Marie râse. 

— Apreciez mai mult decât îţi închipui acest lucru. 

Petrecuse multe după-amiezi bătând la mașină replici 
personale la sarcinile pe care grupul le primise după demons- 
trația din fața Hotelului Rose. In concluzie, grupul fusese 
lăudat pentru succes și acum plănuise alte campanii și 
proiecte. La patru și jumătate, Jo Marie puse husa peste mașina 
de scris și așeză scrisorile pe biroul lui Jim pentru ca acesta să 
le semneze. 

— Dacă ai putea veni de trei ori pe săptămână, îi spuse Jim, 
ne-ai fi de mare ajutor. 

Plecă peste cinci minute, simțind că face un lucru bun 
petrecându- -şi timpul liber aici. În preajma Crăciunului părea 
mult mai ușor să dai o mână de ajutor, dar recunoștea că avea 
anumite interese. Dacă era ocupată, nu mai avea timp să se 
gândească la sentimentele ei faţă de Andrew. 

Făcuse toate cumpărăturile pentru Crăciun, dar în drum 
se opri la o librărie. După ce avusese mintea ocupată toată 
după-amiaza, acum gândurile continuau să i se îndrepte spre 
Andrew. Astăzi era ziua lui de naştere, iar ea dorea să-i ofere 
un cadou care să-i dezvăluie sentimentele pe care i le purta. 
Inima îi era plină de mulțumire. Dacă n-ar fi existat el, n-ar fi 
ştiut niciodată că visele pot deveni realitate și că poveştile de 
dragoste nu sunt numai pentru adolescenți. 

Găsi cartea pe care o căuta. O carte voluminoasă, cu coper- 
ta aurie, care prezenta istoria New Orleansului. Numai câteva 
orașe din lume erau înconjurate de atâta romantism. În carte 

erau prezentate și o serie de fotografii rare ale arhitecturii 
specifice orașului, grădini, sculpturi, lucrări în metal și cimi- 
tire. li va plăcea cartea aceasta, așa cum îi plăcea și ei. Jo Marie 
strânsese mult timp banii necesari. Volumul nu era doar o 
raritate, ci și o carte extrem de scumpă. Pentru că proprietarul 
librăriei o cunoștea, făcuse câteva aranjamente pentru ca ea s-o 
obţină. Asta pentru că nu găsise alt cadou care să-i facă plăcere lui 
Andrew. Își făcuse socotelile și își dăduse seama că-i mai 
rămâneau puţini bani, dar i se părea că nu face decât un mic 
sacrificiu. 

Strângând cartea la piept, Jo Marie se grăbi să se îndrepte 
spre casă. Nu avea dreptul să-i facă un cadou lui Andrew, dar 
nu din cauza asta își făcea griji. Îi aducea numai o mulțumire 
pentru tot ce făcuse el pentru ea. 

Ploaia torențială udase complet asfaltul în momentul în 
care Jo Marie cobora din autobuz. Respirând greu în timp ce 
ținea strâns volumul împachetat în hârtie fină, alergă repede 
spre casă și împinse cheia în broasca mare de la intrare. Incă o 
dată scăpase ca prin minune de o udătură până la piele. 

Agăţând impermeabilul în cuier, Jo Marie își scoase pantofii 
şi încălță papucii moi și călduroși. 

Kelly va sosi foarte curând, își zise ea, şi eu habar nu am ce-i 
voi spune. Trebuia să dea o explicaţie pentru că-i făcea un 
cadou logodnicului ei. Nu se putea gândi la nimic plauzibil și 
păși prin cameră cu mintea goală. Era important pentru ea ca 
Kelly să înţeleagă, însă pentru asta trebuia să găsească o 
justificare care să n-o pună în dificultate. Nu dorea să strice 
prietenia dintre ele. 

Cum colega ei de apartament nu revenea de la spital până 
la ora șase, Jo Marie își pregăti o masă uşoară, după care se 
întoarse în living pentru a urmări știrile. Kelly telefona de 
obicei atunci când întârzia. Cum acest lucru nu se întâm- 
plase, începuse să-și facă griji. Poate că o așteptase Andrew 
şi acum plecaseră să ia cina împreună. Doar era ziua lui; era 

normal s-o sărbătorească împreună cu logodnica lui. Fără să-și 
dea seama, începuse să fie geloasă, iar durerea pe care-o 
simțea o făcea să nu mai poată respira. Era chiar şocată de 
ceea ce simţea. Incetează, își spuse ea. N-ai dreptul să ai 
astfel de sentimente. Andrew îi apartine lui Kelly, nu tie. 

Era plină de durere și confuzie când auzi soneria de la ușă. 
Probabil era Mark, însă pentru prima dată de când își amintea, 
Jo Marie nu era în stare să facă faţă unei discuţii cu fratele ei 
mai mare. În seara asta voia să fie singură cu gândurile ei. 

Dar nu era Mark. 

— Andrew, rosti ea plecându-și repede ochii în pământ 
pentru ca el să nu-i vadă expresia răvășită. 

— Kelly este gata? o întrebă el punând un picior pe pragul 
ușii. Vom lua masa cu mama mea. 

— N-a venit încă de la spital. Dacă vrei, pot suna acolo să văd 
ce o reţine. 

Așadar, ieșeau împreună în seara asta, își zise ea. Reuși cu 
succes să-și stăpânească sentimentul de gelozie cu care se 
luptase și mai devreme. 

— Nu-i nevoie, am venit mai devreme. Dacă nu te superi, o 
voi aştepta. 

— Te rog, intră și ia loc. Prefăcându-se indiferentă, îi arătă 
locul ei preferat. Sunt sigură că va sosi repede. 

Era îmbrăcat într-un costum de stofă gri care estompa puţin 
musculatura lui atletică. 

Ținându-și mâinile încrucișate la piept, Jo Marie aproape 
uită să-și controleze sentimentele dureroase în timp ce-l 
urmărea cum se aşază. 

— Dorești o ceaşcă de cafea? 

— Te rog. 

Bucuroasă că scăpase din living, Jo Marie se grăbi spre 
bucătărie și luă două cești mari din bufet. Li fusese și așa destul 
de greu să petreacă o mare parte a după-amiezii în compania 
lui Andrew. Dar i se părea o situaţie imposibilă să fie singură 

cu el în apartament. Tensiunea dintre ei era insuportabilă. 
Chiar și acum, când se aflau separati de un perete, îi era greu 
să-şi stăpânească pornirile. Dorea din tot sufletul să-l atingă. 
Să-l strângă în braţe. Să simtă din nou, măcar o dată, buzele lui 
peste ale ei. Voia să ştie dacă ceea ce se întâmplase în urmă cu 
atâtea luni fusese adevărat. 

— Jo Marie, rosti încet Andrew chiar din spatele ei. 

Inima începu să-i bată mai repede. li citise gândurile și acum 
venise lângă ea? Degetele i se agățaseră de colţul mesei și nu 
avea de gând, pentru nimic în lume, să se întoarcă spre el. 

— Ce-i asta? o întrebă el cu blândeţe. 

Privind peste umăr, văzu că Andrew ţine în mână cartea pe 
care i-o cumpărase mai devreme. Mâinile începură să-i tremure 
când turnă cafeaua în cești. 

— Este o carte despre istoria New Orleansului. Am 
găsit-o într-o librărie și... vocea îi tremura mai rău decât 
mâinile. 

— Lângă carte am găsit un plic adresat mie. 

Jo Marie așeză la locul lui vasul filtrului de cafea. 

— Da... ştiam că ti-ar plăcea și doream să ţi-o ofer drept 
cadou de ziua ta. Se opri chiar în clipa în care ar fi vrut să-i 
spună că era un lucru care dorea să-i amintească de ea. Am 
auzit la ştiri că... Hotelul Rose este în reparaţii și că ai investit 
mult în el. Se întoarse încet, ţinând mâinile la spate. Mi-am 
dat seama că nu-ți pot cumpăra un lucru pe care tu să nu-l ai 
deja. M-am gândit că această carte e singurul lucru pe care aș 
putea să ţi-l ofer... Se opri din cauza vocii care-i devenise 
șoaptă. 

Buzele lui zâmbiră când deschise plicul și citi cartonașul 
scris de ea. 

— „Pentru Andrew, în semn de apreciere pentru tot.“ 
Deschise cartea și o răsfoi apreciativ. Pentru tot, Jo Marie? 

— Pentru generozitatea ta în privinţa hotelului și pentru 
gestul frumos de a-mi oferi o rochie de seară și... 

— Pentru seara carnavalului? o întrebă el apropiindu-se de ea. 

Jo Marie simţea că-i crește temperatura și că obrajii i se 
îmbujorează. 

— Da, şi pentru asta. Nu putea nega însemnătatea celor câteva 
clipe pe care i le dăruise. Nu putea nega nici dorința pe care o 
vedea în ochii lui când îi privea buzele. Uimită, Jo Marie observă 
cum ochii cenușii ai lui Andrew capătă nuanța unei mări 
furtunoase. 

Nu mai exista nimic între ei în afară de dorinţa de a se 
atinge pe care n-o mai putea ţine în frâu. Fu cuprinsă de 
pasiune când Andrew o strânse în braţe și când îi simţi corpul 
lipit de al ei. 

— Nu te-ai întrebat niciodată dacă ce am trăit în seara 
aceea a fost adevărat? o întrebă el șoptindu-i în păr. 

— Da, de mii de ori. Se simţea bine în braţele lui și n-ar 
mai fi dorit să-i dea drumul vreodată. Mâinile ei îi mângâiau 
tandre umerii. Degetul lui arătător îi ridică bărbia şi inima îi 
tresări când se uită în ochii lui. 

— Jo Marie, șopti el pasionat, după care se aplecă asupra 
ei şi-i privi buzele cu nemărginită tandrețe. 

Buzele ei tremurau în așteptare. Incet, Andrew îi acoperi 
buzele cu ale lui. Simţi o plăcere imensă și se agăță cu toată 
puterea de el. Sărutul lui era plin de dorinţă și ea îi răspun- 
dea parcă ghidată de buzele lui. 

Sentimentele ei, mângiâierile, gustul buzelor lui, nu avu- 
seseră nici un sens până când Jo Marie nu-i simţi mușchii 
încordaţi când o strânse mai tare în braţe ca să-i simtă trupul 
lipit de corpul lui, încât nici nu mai putea respira. Dar nici nu-i 
păsa. 

Sărutul sporea repede pasiunea pe care-o simţea și el se 
opri pentru a-și îngropa fața în părul ei. 

— A fost adevărat, șopti el emoţionat. Ah, iubita mea 
Florence Nightingale, acum a fost chiar mai bine decât îmi 
aminteam. 

— Mi-a fost teamă de asta, spuse ea zâmbind cu tristeţe, în 
timp ce lacrimi fierbinţi îi curgeau pe obraji. Viaţa era plină de 
dezamăgiri și regăsindu-l acum pe Andrew era mult mai 
îndurerată. 

Fl îi şterse tandru lacrimile de pe faţă. 

— Nu trebuia să las să se întâmple asta. 

— Nu e vina ta, zise Jo Marie acceptând partea ei de vină. 
Încă mai dorea din tot sufletul ca el s-o sărute. Nu... nu va 
trebui să se mai repete. Dacă vor trebui să renunțe unul la 
altul, ea va fi cea care va face primul pas. După mulţi ani în 
care fusese prietena cea mai bună a lui Kelly, îi datora 
loialitate. 

Se depărtară unul de altul, însă mâinile lui îi strângeau 
umerii ca și când nu putea să se despartă complet de ea. 

— Îţi mulțumesc pentru carte, zise el cu o voce 
emoţionată. O voi preţui mereu. 

Soneria de la ușă o făcu pe Jo Marie să se simtă vinovată. 
Kelly o va privi o singură dată și își va da seama ce s-a întâm- 
plat. Obrajii i se înroșiră. 

— Jo Marie! strigă Kelly cu vocea ei răsunătoare. 

Andrew ieși din bucătărie lăsându-i lui Jo Marie un timp 
preţios ca să-și revină. 

— Oh, Dumnezeule, ai venit deja, Drew! Îmi pare rău că 
am întârziat. Dar am atâtea să-ţi spun. 

Ducând mâna la gură, Jo Marie își înăbuși suspinele și se 
rezemă repede de un perete al bucătăriei, simțind nevoia să 
se agațe de ceva ca să nu cadă. 


Capitolul 5 


— Te simţi bine? o întrebă Andrew care se întoarse în 
bucătărie ţinându-se de tâmple. Arăta ca un bărbat care a 
ajuns la capătul puterilor și părând pe jumătate fericit, pe 
jumătate nefericit. Mâinile lui se îndreptară spre ea ca și cum 
stătea în cumpănă și nu reușea să se decidă dacă s-o strângă 
din nou în braţe sau s-o lase în pace. 

— Da, încuviinţă ea cu voce slabă. Pleacă, te rog. Nu vreau 
să mă vadă Kelly. Nu așa, îi spuse ea, cu obrajii palizi plini de 
lacrimi și cu ochii plini de suferință. Kelly era inteligentă și-i 
va fi de-ajuns o privire ca să-și dea seama ce s-a întâmplat. 

— O voi lua de aici de îndată ce se va schimba, șopti 
Andrew blând, privind-o cu ochii lui cenușii îngrijoraţi. N-am 
vrut Să se întâmple asta. 

— Știu, spuse ea făcându-l să plece cu un gest grăbit. Te 
rog, pleacă. 

— Vorbim mâine. 

— Nu, spuse ea cu hotărâre, ascunzându-și durerea. 

Nu mai voia să-l vadă. Tot ce s-a întâmplat azi a fost o 
greșeală. Trebuia să-l evite pe Andrew, din cauza senti- 

mentelor ei. Însă Jo Marie realiză că acel sărut fusese 
inevitabil. Clipele magice din noaptea carnavalului le cereau 
parcă să-și verifice senzațiile pe care le trăiseră. Amândoi 
speraseră că acea noapte din februarie fusese imaginară, 
rezultatul farmecului sărbătorii. Acum, descoperiseră uimiți 
că totul fusese real. De acum înainte, își promise Jo Marie, îl 
va evita pe Andrew. Se va apăra de el prin orice mijloace. 

— Imi pare rău că te-am făcut să aștepți, se auzi vocea 
fericită a lui Kelly din camera ei. Arăt bine? 

— Eşti minunată, ca întotdeauna. 

Jo Marie spera ca ea să nu-și dea seama de nota indiferentă 
din vocea lui Andrew. 

— N-ai să ghicești niciodată cu cine am vorbit timp de o oră. 

— Poate ai să-mi spui până când ajungem la mama, 
răspunse sec Andrew. 

— Drew? Vocea lui Kelly nu mai era la fel de entuziasmată. 
Nu te simţi bine? Eşti foarte palid. 

— Mă simt bine. 

— Poate că ar trebui să anulăm cina. N-am să mă supăr. 

— Nu există nici un motiv ca s-o dezamăgim pe mama. 

— Drew? repetă Kelly nehotărâtă. 

— Eşti gata? o întrebă el cu un ton hotărât, care nu suferea 
nici o amânare. 

— Dar voiam să vorbesc cu Jo Marie. 

— O poţi suna după cină, răspunse Andrew scurt, îndreptându- 
se spre ușa de la intrare. 

Ușa se închise un minut mai târziu și degetele lui Jo 
Marie se descleștau de colțul bufetului de care se agățase 
până atunci. Andrew și Kelly erau logodiţi și aveau de gând 
să se căsătorească. Astăzi era ziua lui și o luase pe Kelly 
pentru a cina cu familia lui. Iar ea îi furase un sărut în 
bucătărie. li răspunsese cu tot trupul ei, cu pasiune 
nestăvilită. 

Poate că şi-ar fi putut justifica reacţiile dacă Kelly n-ar fi fost 

atât de fericită și entuziasmată. Prietena ei intrase în aparta- 
ment bucuroasă, fericită să-l vadă și să-i vorbească lui Andrew. 

Seara i se păru interminabilă și adormi foarte greu, 
răsucindu-se pe o parte și pe alta, mult timp după 
întoarcerea lui Kelly. Pe la mijlocul nopții, aprinse veioza de 
pe noptieră şi dădu la o parte păturile moi. Turnându-și un 
pahar de lapte, Jo Marie se rezemă de bufetul din bucătărie 
și îl bău cu înghiţituri mici, în timp ce gândurile ei erau con- 
fuze şi triste. Nu o putea ruga pe Kelly s-o ierte pentru ceea 
ce se întâmplase, fără s-o rănească și probabil fără să-i piardă 
pentru totdeauna prietenia. Singura persoană vinovată era ea 
însăși. 

Intorcându-se în pat, Jo Marie se întinse pe spate şi își puse 
mâinile pe faţă. Razele lunii luminau pereții şi proiectau parcă 
imagini dintr-un film mut. 


Nefericită, Jo Marie își evită colega de apartament și se 
prefăcu ocupată cu vizite la alţi prieteni. Dar nu se liniștise și 
era îngrijorată de faptul că se gândea mereu la Kelly și la 
Andrew. Ceea ce se întâmplase nu se va mai repeta. Trebuia 
să fie puternică. 

Jo Marie nu-și văzu colega de apartament până luni 
dimineaţa. S-au întâlnit în bucătărie când ea își turna suc de 
grepfrut într-un pahar. 

— Bună dimineaţa, zise Jo Marie zâmbind cam forţat. 

— Bună, străino. Ti-am simțit lipsa în ultimele zile. 

Mâna lui Jo Marie tremură pe paharul cu suc când se rugă 
în gând ca prietena ei să n-o întrebe nimic despre seara de 
sâmbătă... Kelly ştia că ea fusese acasă, pentru că Andrew nu 
avea cum să intre altfel. 

— Mi-a fost dor de tine, continuă Kelly. Se pare că nu mai 

avem timp să stăm de vorbă. Și acum că vei face muncă 
voluntară la fundaţie, aproape că nu ne vom mai vedea. 
Muncești prea mult. 

— Întotdeauna lucrurile se complică de sărbători, spuse Jo 
simțind cum îi îngheaţă inima și evitând privirea prietenei 
sale. 

— Stiu, de aceea voi munci și eu mult săptămâna asta, iar 
Drew are multe de făcut pentru petrecerea de la companie. 
Apropo, mi-a sugerat să stăm împreună sâmbătă noaptea și să 
vorbim. 

— Toată noaptea? repetă Jo Marie ca o placă și respirând 
greu. Era ultimul lucru pe care-l dorea. 

— Nu pare lipsit de sens, ce crezi? Putem să stăm treze toată 
noaptea și să discutăm așa cum făceam altădată. Kelly avea o 
privire indiferentă când unse pâinea prăjită cu unt și își turnă 
o ceașcă de cafea. Drew are multe griji și va fi tot timpul la 
birou. Din câte am înţeles, nu va merge în altă parte decât la 
petrecerea de Crăciun a companiei. 

Sperând să-și ascundă stânjeneala, Jo Marie își luă paharul 
și îl puse în chiuvetă, însă o senzaţie de greață îi invadă 
stomacul. Îi promisese de altfel lui Kelly CĂ o va ajuta să facă 
faţă la petrecere și acum încerca să găsească un pretext să se 
scuze, fără a trezi vreo suspiciune. 

— M-am gândit la petrecerea lui Andrew și sinceră să fiu, n-aş 
vrea să merg... 

— Nu spune asta. Vei merge! o întrerupse speriată Kelly. În 
nici un caz nu voi merge fără tine. Eşti cea mai bună prietenă 
a mea, Jo Marie Early, și vreau să te am lângă mine. In afară 
de asta, știi cât de mult urăsc petrecerile. 

— Dar ca soţie a lui Drew trebuie să faci faţă tuturor 
îndatoririlor tale. Eu nu voi fi întotdeauna prin preajmă... 

Pe faţa prietenei sale apăru un zâmbet misterios. 

— Ştiu, de aceea este atât de important să te am alături 
acum. 

— Se pare că nu ai avut nevoie de mine joi seara. 

Kelly o privi exasperată. 

— Mie-mi spui? M-am simtit extrem de stânjenită fără tine. 

Jo Marie avea impresia că Mark petrecuse tot atâta timp cu 
Kelly ca și ea. De fapt, fratele ei petrecuse majoritatea serilor 
împreună cu prietena ei. Mark era cel pe care-l dorea Kelly, nu 
pe ea. Dar nu putea s-o convingă că așa stăteau lucrurile. Jo 
Marie era sigură că nu va recunoaște. 

— Mă voi mai gândi, promise Jo Marie. Dar, sincer vorbind, 
nu cred că ar fi bine ca eu să mă aflu acolo. 

— Trebuie să vii, spuse Kelly supărată, arătând de-a dreptul 
nefericită. M-aș simţi extrem de prost singură printre atâţia 
oameni străini cu care va trebui să conversez. Ochii lui Kelly 
o rugau din tot sufletul. Am promis că nu te voi mai ruga 
nimic altceva, niciodată. Spune că vei veni. Te rog, Jo Marie, 
fă acest ultim lucru pentru mine. 

Intre ele se lăsă o liniște apăsătoare, iar Jo Marie se simțea 
acum mai vinovată ca niciodată. Kelly părea atât de sigură că 
prietena ei n-o poate refuza. Așa cum Kelly îi reamintise, ea 
era cea mai bună prietenă a ei. 

— Bine, bine, acceptă Jo, însă nu fără tristeţe. Dar nu-mi 
face deloc plăcere. 

— Nu-ţi va părea rău, îţi promit, zise Kelly zâmbind din nou 
cu un aer misterios. 

Jo Marie oftă descumpănită și respiră adânc ieşind din 
bucătărie. Oprindu-se la cuier, își luă balonzaidul. 

— Ah, Kelly, nu uita că săptămâna asta voi zbura spre 
Mazatlan. Jo Marie era hotărâtă să facă un tur de 
recunoaștere a orașului turistic mexican. Fusese acolo de mai 
multe ori, împreună cu alţi agenţi de turism din oraș și 
stătuse la pensiunea Riviera Del Sol. Luxosul hotel era spon- 
sorizat de o firmă care spera să atragă agenţii de turism și să 
creeze facilităţi pentru clienţii lor. Jo Marie obișnuia să facă 
altfel de călătorii cam de două ori pe an. Aceasta fusese 

plănuită cu luni în urmă și se gândi că picase chiar la momen- 
tul potrivit. Avea nevoie de o evadare, avea nevoie să nu-i mai 
vadă pe Andrew şi pe Kelly. Se gândea plină de speranţă 
că atunci când se va întoarce, viaţa ei va reveni la normal. 

— Asta e săptămâna cu pricina? întrebă Kelly scoțând capul 
pe ușa bucătăriei. A sosit deja? 

— Mă poţi duce până la aeroport, nu-i așa? 

— Sigur că da, îi răspunse Kelly absentă. Dar dacă eu voi fi 
ocupată, te va conduce Drew. 

Jo Marie simţi un junghi în inimă. 

— Nu, refuză ea repede. 

— Nu este nici un deranj. 

Dar eu mă voi simți prost, îşi spuse Jo Marie cu sufletul 
îndurerat, în timp ce-și încheia nasturii balonzaidului. Dacă 
prietena ei nu va fi acasă când va trebui să plece spre 
aeroport, îl va suna pe Mark sau va lua un taxi. 

— Sunt sigură că Drew nu se va supăra, repetă Kelly. 

— Voi întârzia diseară, îi răspunse Jo ignorând oferta 
prietenei sale. Nu putea înțelege de ce Kelly dorea ca ea să fie 
împreună cu Andrew. Însă erau multe lucruri pe care nu le 
înţelegea încă. Fără a privi înapoi, Jo Marie ieși din apartament. 

Așteptând autobuzul în staţia din fața casei ca să ajungă la 
serviciu, Jo Marie nu mai simţi nici un sentiment de vinovăţie. 
Fusese sinceră când încercase să scape de invitaţia lui Kelly la 
petrecere. Dar nu reușise s-o scoată la capăt cu prietena ei, 
poate numai dacă ar fi jignit-o. Işi amintea mereu că trebuia 
s-o vadă pe Kelly în fiecare zi împreună cu Andrew și ura acest 
lucru, pentru că viaţa ei nu mai era liniștită ca înainte. 

Cele două colege ale ei erau deja la birou când ajunse ea. 

— Ai un mesaj, o anunţă Paula. Cred că e de la același tip 
care te-a reținut sâmbătă. Ştii, am început să cred că te ascun- 
zi de mine. Unde ai întâlnit un bărbat minunat ca acesta? 

— Este logodit, o informă ea pe un ton prefăcut dezinteresat. 

— Adevărat? se miră Paula întorcându-se cu scaunul pe roți 

spre biroul lui Jo Marie. Nu mă poți păcăli. Arată ca și cum 
te-ar plăcea foarte mult, asta e părerea mea. De fapt, te 
priveşte ca un bărbat flămând care se uită la o friptură apetisantă. 

— Paula! exclamă Jo Marie încercând să salveze aparențele 
aranjând hârtiile de pe birou și râzând forțat. Este logodit cu 
colega mea de apartament. 

Paula ridică din umeri mirată și se plimbă cu scaunul pe 
roți înapoi spre biroul ei. 

— Dacă spui tu... zise ea privind-o cu un aer neîncrezător. 

Jo Marie citi mesajul care conţinea numărul lui Andrew de 
la birou și rugămintea de a-l căuta imediat cum ajunge la 
serviciu. Mototolind bileţelul roz, îl aruncă în coșul de gunoi 
de lângă biroul ei. Era nevoită să meargă la petrecere, însă nu 
avea de gând să meargă mai departe. Iar în ceea ce-l priveşte 
pe Andrew, avea intenţia ca de acum încolo să-l evite. 

Departe de a se grăbi spre casă după program, Jo Marie luă 
masa la o micuță cafenea din apropierea agenţiei. De aici 
plecă la Fundaţia Ecologică. 

Era foarte devreme când ajunse în faţa ușii biroului. 
Fundaţia își avea sediul la etajul al doilea al unei clădiri din 
port, în cea mai rău famată parte a orașului. Jo Marie se 
hotărâse să ajungă mai devreme decât trebuia și nu avusese 
de gând să se plimbe până acolo. De când plecase de la 
agenţie se întrebase ce altceva mai bun avea de făcut. li era 
teamă ca Andrew să n-o aștepte la apartament. Nu-i răspunsese 
la mesaj și acum probabil că el aștepta o explicaţie. 

Jim Rowden, șeful biroului și purtătorul de cuvânt al 
fundaţiei, vorbea la telefon când Jo Marie ajunse. Se așeză 
tăcută pe scaunul de la biroul din partea opusă lui și îl privi 
peste teancul de scrisori și note care trebuiau dactilografiate. 
Când scoase husa de pe mașina de scris, observă o umbră care 
se mișca în afara geamului opac de la intrarea în birou. 

Se opri și privi atentă, observând că este un bărbat brunet, 
cu o pălărie de fetru în vârful capului. Hainele îi erau 

zdrenţuite și răsuflarea îi mirosea urât, a băutură. Se oprise la 
ușa biroului alăturat lor. 

Ochii lui îi întâlniră brusc pe ai ei și își strânse repede 
balonzaidul peste corpul slab. 

— Ai de gând să mă dai afară? o provocă el imediat. 

Jo Marie ezită să răspundă. Dacă-i spunea să plece, va găsi 
O altă clădire în care să-și petreacă noaptea. Pe de altă parte, 
dacă i-ar fi oferit bani, era sigură că nu-i va folosi pentru a 
dormi civilizat la noapte. 

— Ei bine? o provocă el din nou. 

— Nu voi spune nimănui nimic, îi răspunse ea într-un 
târziu. Dar mergi până la capătul coridorului, pentru ca 
nimeni să nu te zărească. 

O privi foarte surprins și, îmbunat, rămase încremenit 
câteva clipe, după care se înfășură din nou în zdrenţe și se 
întoarse ca să străbată coridorul cu pași nesiguri. Era greu să-ţi 
închipui că există oameni ca el dacă nu l-ai fi avut în faţă. Un 
zâmbet împăcat îi apăru pe faţă lui Jo când se întoarse la birou 
după ce închise ușa. 

Jim închise telefonul și-i zâmbi încurajator. 

— Ce-ai spune dacă ţi-aș propune o şedinţă diseară? 

— Nici o problemă, răspunse ea entuziasmată. 

Era vorba despre un grup de oameni de afaceri din oraș. 
Jim îi relată faptele care dovedeau existenţa unui proiect de 
acaparare a zonelor verzi din oraș. li prezentă cazul simplu, 
fără exagerări, fără să se arate emoţionat. Mai mult, îi 
răspunse sincer la întrebări, definind diferența dintre 
clădirile care întruchipau viitorul și încercând să accentueze 
că trebuiau să existe unele legături cu trecutul. Jo Marie era 
impresionată și studiind dovezile prezentate de el, înțelese că 
și oamenii de afaceri ar fi fost afectaţi în aceeași măsură de 
proiect. 

— Te voi conduce până la staţia de autobuz, îi spuse Jim o oră 
mai târziu, după întoarcerea de la ședință. Nu-mi place deloc 

ideea să stai singură în staţia aceea pustie. Voi merge cu tine. 

Jo Marie nu se gândise deloc la această variantă. 

— Mulţumesc, apreciez gestul. 

Mâna lui Jim o prinse de cot când ajunseră pe strada 
următoare, mai lăturalnică și mai întunecată. Vocea lui Jim era 
liniştitoare, iar Jo Marie își spuse că l-ar fi putut asculta toată 
noaptea. Felinarele care luminau slab prin ceaţă o făceau să se 
gândească ce-ar fi făcut dacă Jim n-ar fi fost lângă ea. Dar 
mergând alături de el se trezi făcând observaţii despre vreme 
şi râzând de umorul lui subtil. 

— Cum ai intrat în această afacere? îl chestionă ea. 

Jim Rowden era o fiinţă inteligentă și sensibilă, care ar fi 
avut succes în orice domeniu. Ar fi scos de două sau de trei 
ori mai mulţi bani în lumea afacerilor decât primea de la 
această fundaţie. La prima vedere, Jim nu era genul de 
bărbat care ar fi dorit să ameţească o femeie folosindu-se de 
faptul că arăta bine sau prin manierele lui încântătoare. Dar 
era unul din rarele exemple de bărbaţi cu bun-simt. Jo Marie 
nu cunoscuse niciodată pe cineva ca el și îl admira foarte 
mult. 

— Sunt foarte nou la această fundaţie, recunoscu el, şi 
cu siguranță nu este ceea ce aşteptam sau ceea ce aș vrea 
să fac cu viaţa mea, mai ales de când am părăsit colegiul 
din cauza ratării examenului de absolvire la biologie. După 
aceea, am lucrat ca funcţionar la stat, însă slujba actuală 
îmi oferă şansa de a fi eu cel care decide, de a-mi exprima 
punctul de vedere și de a apăra binele, doar mi-ai auzit 
discursul. 

— Da, l-am ascultat și-l găsesc minunat. 

— Ai idei asemănătoare cu ale mele, Jo Marie. Sper să te am 
prin preajmă cât mai mult timp. 

Jo Marie privi lung strada goală, întrebându-se cât timp va 
mai aștepta autobuzul. Nu voia ca discuţia lor să se termine. 
Când observă umbra prelungă ce amintea de un Mercedes 

oprind la stopul din faţa lor, Jo Marie simţi cum inima i se 
oprește și cum i se înmoaie genunchii. 

Andrew sări practic din scaunul șoferului. 

— Ce faci aici la ora asta? o întrebă el pe un ton răstit. 

— Ce doriţi? întrebă Jim făcând un pas în față când văzu că 
Jo Marie nu schiţase nici un gest. 

Andrew îl ignoră pe Jim, privind-o cu ochi care o îngheţau. 

— Te caut de o oră. 

— De ce? îl întrebă Jo Marie, ridicând bărbia ca pentru a se 
apăra. De când te interesează ce fac sau cu cine îmi petrec 
timpul? 

— Am făcut din asta o preocupare. 

— E vreo problemă, Jo Marie? o întrebă Jim făcând un pas 
înapoi. 

— Absolut nici una, îi răspunse ea, încrucișându-și braţele 
la piept. 

— Kelly era îngrijorată de moarte, se răsti Andrew la ea. 
Acum îți sugerez să te urci în mașină și să mă lași să te conduc 
acasă înainte... Lăsă fraza neterminată și respiră adânc. Îmi cer 
scuze, nu am dreptul să vin astfel după tine, continuă el 
deschizând portiera și înconjurând Mercedesul. Sunt Andrew 
Beaumont, se prezentă el întinzând o mână spre Jim. 

— De la firma Delta? întrebă Jim cu ochii măriţi de uimire. 
Eu sunt Jim Rowden. Abia aşteptam să vă întâlnesc ca să vă 
mulțumesc personal pentru ce aţi făcut cu Hotelul Rose. 

— Mi-a făcut plăcere să dau o mână de ajutor. 

Când Andrew se hotăra să pară un tip fermecător, aveai 
impresia că este numai lapte și miere, își spuse Jo Marie. N-ar 
fi crezut că există vreo fiinţă care să nu fie vrăjită de această 
mască prefăcută. Ea fusese sub această vrajă și acum o 
recunoștea mult mai uşor. Într-un fel, își dăduse însă seama 
că nu întotdeauna se purta așa. Andrew nu se prefăcuse în 
noaptea carnavalului, era convinsă. 

— Jo Marie întârziase acasă și din fericire mi-am adus 

aminte că a spus ceva despre munca voluntară la fundaţie. 
Kelly m-a întrebat dacă pot veni până aici să te caut. Este 
de înțeles cât de îngrijoraţi eram de faptul că vei aștepta și 
vei lua singură autobuzul la această oră târzie din noapte. 

— Trebuie să recunosc că și eu îmi făceam griji, spuse Jim 
făcând un pas înainte, spre Jo Marie. De aceea mă și aflu aici. 

Cum Andrew deschisese portiera din partea dreaptă a 
mașinii, Jo Marie întoarse capul spre el și-l privi furioasă când 
se aşeză pe scaunul de pluș catifelat. 

— Ne vedem marţi, îi spuse ea lui Jim. 

— Distracţie plăcută în Mexic, îi răspunse acesta înainte să 
se întoarcă și să se îndrepte spre biroul lui. Un vânticel rece 
începuse să adie și Jim își înfășură fularul în jurul gâtului când 
traversă strada. 

Andrew nu spuse nimic când urcă în mașină şi introduse 
cheia în contact, după care verifică poziţia oglinzii retrovi- 
zoare şi demară. 

— Nu mi-ai răspuns la telefon, zise el când opri la un 
semafor și o privi cu magneticii lui ochi cenușii. 

— Nu, îi răspunse ea în șoaptă, rugându-se ca el să nu-și 
dea seama cât de mult o afecta simpla lui prezenţă. 

— Nu-ţi dai seama cât de important era să vorbim? 

— Nu! aproape ţipă ea. Când ochii li se întâlniră, Jo Marie 
realiză speriată că între ei nu erau decât câţiva centimetri. 
Privirea lui Andrew se concentrase asupra buzelor ei şi cu un 
efort imens ea reuși să se întoarcă și să se uite pe fereastră. Nu 
vreau să mai vorbesc cu tine, continuă ea vârându-și mâinile 
tremurânde în buzunare. Nu mai avem nimic să ne spunem, 
adăugă, înciudată de tonul plin de emoție al vocii ei. 

— Jo Marie, îi rosti el numele pe un ton atât de blând încât 
nu era sigură că fusese pronunţat de el. 

Se întoarse spre el, crezând că ar putea să scape de 
hipnoza ochilor lui acum negri din cauza întunericului, dar îi 
era imposibil. 

— Vei veni la petrecerea mea? 

Ar fi dorit să-i explice că nu putuse lua de una singură o 
hotărâre — pentru că nu dorea să meargă — însă numai 
privindu-l realiză că el înțelesese deja. Nu mai era nevoie de 
cuvinte. 

— Se pare că vom avea de înfruntat o perioadă grea. 

Părea să-i spună că toate sentimentele se liniștesc în timp, 
însă Jo Marie avea îndoieli că așa se va întâmpla și între ei. 

— Vei veni? o întrebă el din nou, cu blândeţe. 

Ea înghiţi în sec. Nu-și dăduse seama cât de nervoasă este 
până când încercând întruna să-l evite, simți cum o doare 
capul. 

— Da, voi... fi și eu la petrecere, spuse ea vorbind încet din 
cauza respirației precipitate. 

— Şi vei purta rochia pe care ţi-am făcut-o cadou? 

Se trezi înghițind în sec, incapabilă să rostească vreun 
cuvânt. 

— Mi te-am închipuit alergând în braţele mele îmbrăcată în 
rochia aceea, adăugă el cu vocea tremurândă, după care 
întoarse capul ca și cum regreta că-i spusese. 

Pentru ea, simplul fapt de a se afla împreună cu el în 
spaţiul mic al mașinii era o adevărată tortură. Își înfundase 
mâinile și mai adânc în buzunare. Jo Marie habar nu avea cum 
va face să-l evite pe Andrew în vreme ce Kelly părea să-i atragă 
pentru a fi mereu împreună... Dar trebuia s-o facă pentru a 
avea conștiința împăcată... 


Călătoria ei de respiro până la Mazatlan se terminase mult 
mai repede decât se așteptase. Veni și ziua de sâmbătă și 
Kelly, împreună cu Jo Marie au fost conduse la vila lui 
Andrew, o copie fidelă a unei case antebelice. 

Rochia primită de la el atârna pe umeraș în șifonierul mare 
pe care-l va împărți cu Kelly. Prietena ei se lungise pe una din 
laturile patului imens și o privea fericită. 

— Nu e extraordinar locul acesta? 

Jo Marie nu-i răspunse imediat, pentru că privirea îi 
căzuse pe rochia care atârna singuratică în șifonier. 

— Este minunat, rosti ea, neștiind cum să descrie în cuvinte 
locul în care se afla. Casa era structurată pe trei etaje 
susținute de coloane imense, albe, decorată cu obloane negre 
la geamuri. Se afla pe malul râului Mississippi și avea în spate 
o grădină imensă. Jo Marie aflase că mama lui Andrew avea o 
mare pasiune pentru flori, fiind aici într-o mare varietate și 
abundență. 

Camerele vilei erau mari, iar pereţii erau decoraţi cu 
tablouri și alte lucrări de artă. Dacă Jo Marie ar fi avut dubii 
asupra poziţiei sociale și averii lui Andrew, casa aceasta era o 
dovadă incontestabilă a situaţiei lui materiale. 

— Drew a construit-o, îi spuse Kelly cu mândrie în glas. Nu 
pot spune că a pus fiecare cărămidă, dar a fost aici în fiecare zi 
în timpul în care s-a lucrat la ea. Lucrarea a durat luni de zile. 

— Imi imaginez, spuse Jo, convinsă că nu economisise nici 
un ban, după felul cum arăta. 

— Presupun că ar trebui să începem să ne pregătim, 
continuă Kelly. Am uitat să-ţi spun că am un nod în stomac 
pentru că n-am mâncat nimic toată ziua. 

Asta era Kelly! Jo Marie începuse să zâmbească. Această 
petrecere o făcuse să aibă numai gânduri negre toată 
săptămâna. Nici chiar Mazatlanul nu fusese atât de departe 
încât s-o facă să uite toate cele întâmplate. 

Jo Marie auzea deja muzica ce venea de la petrecere în 
timp ce făcea ultimele retușuri machiajului. Kelly i se 
alăturase deja lui Andrew. O privire atentă în oglinda mare 
o asigură că era atrăgătoare în rochia aceea, cea mai ele- 
gantă pe care o avusese vreodată. În oglindă, vedea ima- 

ginea unei femei elegante și distinse în care nu se putea 
recunoaște. Buclele strălucitoare ale părului erau prinse în 
vârful capului cu câteva agrafe minunate, asortate cu cerceii 
din urechi. La gât avea un colier splendid de perle. 

Mulțumită, se mișcă încet prin cameră, apoi ieși închizând 
ușa în urma ei. Din capul scărilor masive privi șirul lung al 
invitaţilor eleganti care soseau la petrecere. Ţinându-și respi- 
raţia, îşi puse mâna pe balustrada aurită, sculptată, după care 
încercă să coboare fără să se împiedice. Urmărindu-și 
picioarele, fiindu-i frică să nu cadă, Jo Marie fu surprinsă 
când îl zări pe Andrew așteptând-o în capătul de jos al 
scărilor. 

În timp ce-i întinse mâna, ochii lor se întâlniră și se 
cuprinseră într-o privire tandră. 

— Eşti minunată. 

Tonul blând și vocea adâncă a lui Andrew îi tăiară respi- 
rația și Jo Marie nu reuși să facă altceva decât să zâmbească. 
Luându-i mâna, Andrew o puse în siguranță pe brațul lui, 
după care intrară în livingul imens în care se afla o mulțime 
de invitaţi. Se întâlniseră cu toţii aici pentru băuturi, urmând 
ca după aceea să urce la etajul al treilea, unde se afla sala de 
bal. Seara avea drept punct culminant momentul în care se va 
servi bufetul de la miezul nopții. 

Cu Andrew lângă ea, Jo Marie nu știa ce să facă, lăsându-l 
s-o conducă unde dorește. Plimbându-se de la un capăt la 
altul al încăperii, el îi făcuse cunoștință cu atât de mulți 
oameni încât capul ei era un vârtej de nume pe care abia dacă 
le ţinea minte. Din fericire, logodna lui Kelly cu Andrew nu 
fusese anunţată oficial și ea nu fusese obligată să dea vreo 
explicaţie. Fără să ştie de ce, se simţea prost din cauza felului 
în care o ţinea strâns lângă el. 

— Unde este Kelly? îl întrebă Jo Marie respirând adânc. Ea 
trebuia să fie toată seara lângă tine. Nu eu. 

— Kelly este cu Mark, în cealaltă parte a încăperii. 

Jo Marie se împiedică ușor și Andrew îi dădu drumul 
braţului ca să-i cuprindă talia delicată. 

— Cu Mark? îl întrebă ea, uimită să afle că fratele ei venise 
la această petrecere. 

Jo Marie nu reuși să-i vorbească fratelui ei până când nu 
ajunseră sus, unde muzica ritmată cânta destul de tare. 
Stătea rezemat de perete, pe un scaun de mahon cu spătar 
înalt, tapiţat cu catifea. Kelly era lângă el. Jo Marie nu-și 
putea aduce aminte momentul în care îl mai văzuse pe 
fratele ei îmbrăcat atât de elegant și arătând atât de 
atrăgător. Avea părul tuns și aranjat și era proaspăt ras. Nu-și 
imaginase niciodată că-l va vedea pe Mark îmbrăcat într-un 
smoching. 

— Bună, Mark. 

Fratele ei se ridică surprins. 

— Jo Marie! Schimbă repede câteva priviri cu Kelly și 
rămase în picioare, invitând-o să se așeze. 

— Mulţumesc, spuse ea în timp ce se așeza din cauza 
durerii de picioare cauzată de sandalele cu tocuri înalte cu 
care era încălțată. Picioarele mele au nevoie de puţină 
odihnă. 

— Cu siguranță că n-ai dus lipsă de parteneri, observă 
Kelly bucuroasă. Eşti fermecătoare, Jo Marie. Chiar și Mark 
spunea că nu poate crede că ești sora lui. 

— Nu te-am văzut niciodată atât de atrăgătoare, zise Mark. 
Dar am pariat că n-ai cumpărat rochia asta numai din 
economiile tale. 

Jo Marie nu-şi dădu seama dacă în tonul fratelui ei era sau 
nu o notă de ironie. 

— Nu, răspunse ea mângâind absentă rochia de mătase. A 
fost un dar de la Andrew... și Kelly, spuse ea, ezitând să 
adauge numele colegei ei de apartament. Dar trebuie să 
recunosc că sunt surprinsă să te găsesc aici. 

— Andrew mi-a adus personal invitaţia, răspunse Mark 

îndreptându-și spatele, în timp ce stătea chiar în faţa ei. 

Neînţelegând, Jo Marie își privi întrebător prietena. 

— Mark a venit pentru mine, îi explică Kelly cu o voce 
scăzută în care se simțea stânjeneala. Pentru că... pentru că 
voiam să fie aici. 

— Suntem amândoi aici pentru tine, Kelly, îi reaminti 
Jo Marie cu o ridicare uşoară a sprâncenelor. 

— Ştiu, vă ador pentru că aţi făcut acest lucru. 

— Vrei să dansăm? o întrebă Mark întinzând mâna spre 
Kelly și luând-o în braţe când ajunseră pe aglomeratul ring 
de dans, apropiind-o de el ca și cum n-ar mai fi vrut să-i 
dea drumul niciodată. 

Mirată, Jo Marie îi privi dansând. Kelly era logodită și 
trebuia să se mărite cu Andrew, iar dintr-o dată îl privea pe 
Mark în ochi ca și cum el era cavalerul în armură strălucitoare 
pe care-l aștepta să sperie dragonii care o amenințau. Când 
venise lângă ei reacționaseră ca şi cum ar fi fost un intrus la 
petrecerea lor particulară. 

Jo Marie îl văzu pe Andrew apropiindu-se de ea cu 
sprâncenele încruntate, ca și cum se întâmplase ceva. 
Trăsăturile lui erau ferme și mișcările hotărâte când îşi făcea 
loc printre invitaţi ca să ajungă la locul unde se afla ea. 

— Te-am căutat. De fapt, începusem să mă întreb dacă voi 
avea şansa să dansez cu tine, îi spuse el pe un ton nervos, 
pentru că avea impresia că încercase să-l evite. Și chiar asta 
făcuse. 

Jo Marie nu dorea să-i întâlnească privirea, îngrijorată că i-ar 
putea citi gândurile. Toată seara își spuse că Andrew este cel 
care o ţinea lângă el și acum își dăduse seama că dacă nu era 
lângă el, nu se simțea bine. 

— Cred că dansul acesta îmi aparţine, zise el întinzând o 
mână spre ea. 

Ridicându-se în faţa lui, Jo zâmbi și se opri puţin pentru a 
se obişnui din nou cu tocurile înalte ale sandalelor. 

O dată ajunși pe ringul de dans, braţele lui îi cuprinseră 
cu putere talia, lipind-o atât de strâns de el încât nu mai 
rămăsese spaţiu nici cât un fir de păr între ei. Se simţea în 
siguranţă în timp ce se mișcau în ritmul muzicii. Jo Marie 
descoperi că abia putea să se miște în timp ce corpul lui o 
provoca să danseze. Acest sentiment era inexplicabil. Ţinându-și 
mâinile pe umerii lui musculoși, își lăsă capul pe pieptul lui 
lat şi oftă nedumerită. 

Incepu să vorbească înaintea lui. 

— Este o petrecere fantastică. 

— Te simţi mai bine acum, nu-i așa? o întrebă el plimbându-și 
un deget de-a lungul spatelui ei cu o mișcare exersată și 
ușoară, făcând-o să răspundă cu tot corpul acestei mângâieri. 

— Ce vrei să spui? întrebă ea, nefiind sigură că înţelesese 
întrebarea lui și privindu-l mirată. 

— Săptămâna trecută ai stat în dubiu dacă să vii la această 
petrecere sau să fii tu însăţi, adică să refuzi invitaţia. 

— Atunci am fost îngrozită că cineva m-ar recunoaște ca pe 
cea care a organizat demonstraţia de protest împotriva ta. Nu 
voiam să fac un gest care să te pună în încurcătură, îi explică 
ea nervoasă. Obrazul îi era lipit de cămașa lui de mătase și îi 
putea auzi bătăile inimii. 

— Şi săptămâna asta? 

— În seara asta oricine se uită la noi își poate da seama că 
ne-am rezolvat de mult timp problemele. 

Simţea acum ceva mult mai puternic pentru Andrew. 
Clipa aceea devenise mult prea intimă. Folosindu-și mâinile 
pe care le coborâse puţin de pe umerii lui făcu puţin loc între 
ei. 

— Nu te deranjează să o vezi pe Kelly dansând cu fratele 
meu? 

Andrew o privi plin de indiferenţă. 

— Nu, ar trebui să mă deranjeze? 

— Este logodnica ta. Din ceea ce știa ea, Andrew nu schim- 

base mai mult decât câteva cuvinte cu Kelly toată seara. 

Trăsăturile i se înăspriră de emoție. 

— Poartă un inel de la mine. 

— Şi... şi ţii la ea. 

Andrew o strânse și mai tare de talie. 

— Da, tin la Kelly. Intotdeauna am fost apropiaţi, spuse el 
privind-o cu ochi acum mai închiși la culoare. Probabil prea 
apropiaţi. 

Aplauze politicoase se auziră când melodia se întrerupse. 

Jo Marie însă nu reuși să scape prea repede. Își ceru scuze 
și se îndreptă spre toaletă. Andrew nu fusese încântat de 
acest lucru și strâmbă din buze, dar nu încercă s-o oprească. 
Lucrurile nu erau deloc în ordine. Mark nu trebuia să stea 
lângă Kelly ca un înger păzitor și Andrew ar fi trebuit să dea 
până acum unele semne de gelozie. 

Când se întoarse în sala de bal, Andrew era ocupat și Jo se 
hotărî să ia puţin aer și să-și pună gândurile în ordine. Una 
din ușile mari de sticlă ce dădeau pe terasa imensă era 
deschisă şi ieşi ușurată în noaptea liniștită. Ceva alb îi captă 
însă atenţia și Jo Marie realiză că nu era singură. Fără să-și 
dea seama, invadase domeniul privat al unor tineri 
îndrăgostiţi. Strâns îmbrăţișaţi, aceștia se sărutau cu pasiune. 
Zâmbind în sinea ei, se întoarse spre ușă ca să plece în 
linişte. Dar ceva o opri. Un nod i se pusese în gât și simţi că 
amețește. 

Cei care se sărutau cu pasiune erau Kelly și Mark. 


Capitolul 6 


Jo Marie se trezi privind norii care apăreau în zare. Stând la 
fereastra dormitorului, își apăsă palmele pe obraji și studie 
frumoasa panoramă din fața ochilor ei. Întorcând capul, zări 
figura adormită a lui Kelly. Își simti palmele transpirate în timp 
ce se încrunta din cauza incertitudinii. Seara trecută, când se 
pregăteau de culcare, Jo Marie se gândise să-și întrebe prietena 
despre sărutul acela pe care-l văzuse din întâmplare. Dar când 
stinseseră luminile, Kelly începuse să sporovăiască fericită 
despre minunata petrecere și despre cât de bine se distrase. Și 
în clipa aceea Jo Marie își pierduse entuziasmul, Ceea ce 
făcuseră Mark și Kelly nu era treaba ei, își spuse ea. In afară de 
asta, nu avea nici un drept să-și judece prietena sau fratele, 
când ea făcuse acelaşi lucru cu Andrew. 

Amintirea sărutului acestuia o făcu să respire mai repede și 
sentimentul pe care-l retrăia o emoţiona puternic. Acea 
atingere infinit de tandră a buzelor lui o adusese în culmea 
extazului. Degetele lui tremuraseră când îi atinsese corpul 
înfierbântat. Jo Marie se îndoia că ar simţi vreodată acelaşi lucru 
dacă s-ar afla în braţele unui alt bărbat. Andrew era ceva special, 


96 RITA HERRON 


era bărbatul visurilor ei. Putea căuta toată viaţa și nu va găsi un 
bărbat pe care să-l iubească la fel. O durea inima în timp ce se 
îndrepta spre camera de toaletă unde avea lucrurile de schimb. 

O lumină slabă arunca umbre pe scară când deschise ușa 
dormitorului. Toată casa era adormită. În mână ţinea geanta de 
voiaj cu care venise. Ura faptul că trebuie să plece pe furiș, dar 
nu avea de gând să ia micul dejun împreună cu toţi ceilalți. 
Andrew și Kelly trebuiau să rămână singuri. Nu avuseseră deloc 
timp pentru ei doi în ultima vreme. Această dimineață ar fi 
potrivită pentru a discuta despre apropiata lor căsătorie. Ea n-ar 
fi decât o intrusă. 

Mișcându-se încet ca să n-o audă nimeni, Jo Marie cobori 
scările și ajunse în holul mare de la intrare. Se opri în faţa ușii 
masive când auzi o voce în spatele ei: 

— Ce faci? 

Jo Marie tresări speriată, scăpă geanta de voiaj și își duse 
mâna la inimă. 

— Andrew, m-ai speriat de moarte! 

— Spune-mi, ce puneai la cale? 

— Eu... eu plecam. 

— Mi-a fost foarte uşor să-mi dau seama. Ceea ce vreau să știu 
este de ce făceai asta. O privea cu ochi plini de furie, nelăsând-o 
să dea înapoi. 

— M-am gândit că tu și Kelly aţi vrea să petreceţi ceva timp 
împreună și... şi am vrut să plec de dimineaţă, înainte ca voi să 
vă treziţi, spuse ea cu regret. Probabil că plecarea pe furiș nu 
fusese o idee chiar atât de bună. 

O privea stând în lumina dimineții, ca și când ar fi putut să-i 
citească gândurile și sufletul cu ochii lui pătrunzători. Când îi 
vorbi din nou, vocea îi era liniștită. 

— Şi cum credeai că vei ajunge în oraș? Aveai de gând să 
mergi pe jos? 

— Exact. 

— Dar sunt câţiva kilometri până acolo. 

— De aceea am vrut să plec cât mai devreme, se justifică ea. 

Andrew o studia ca și cum nu putea să creadă ceea ce auzise. 

— Fuga aceasta era atât de importantă pentru tine încât aveai 
de gând să te strecori ca o pisică, fără să spui nimănui unde te 
duci? A 

Cât de repede se năruise planul ei! Incercând să plece neob- 
servată, nu reușise decât să-l jignească pe Andrew într-un 
moment în care trebuia să-i mulțumească... 

— N-am vrut să fiu nepoliticoasă, abia acum îmi dau seama 
că am greșit. Presupun că acum nu par decât un musafir 
nerecunoscător. 

In loc de răspuns, el nu făcu decât să se încrunte. 

— Vreau să-ţi spun că am lăsat un bilet în care am scris unde 
plec și care vă era adresat amândurora. Se află în dormitor, pe 
noptieră. 

— Şi ce altceva ai mai scris? 

— Că mi-a plăcut enorm petrecerea şi că nu m-am simţit 
niciodată mai atrăgătoare într-o rochie. 

O expresie îngândurată apăru pe faţa lui Andrew. 

— O singură dată, murmură el absent. O singură dată ai fost 
mult mai încântătoare, spuse el pe un ton neașteptat de 
blând. 

Ea închise ochii. Andrew își amintea cum arăta în noaptea 
aceea de februarie. Nici el nu putuse uita acele clipe minunate. 
După atâta timp, în care se întâmplaseră multe, nici unul nu 
reuşise să uite. Amintirea era la fel de vie cum fusese 
întotdeauna. 

— Se simte oare miros de cafea? întrebă ea aproape făcându- 
i o invitaţie lui Andrew. Intenţia de a fugi pentru ca prietena ei 
să aibă ocazia să fie singură cu el se spulberase. 

— Vino și te voi servi cu o ceașcă fierbinte, zise Andrew 
conducând-o spre partea din spate a casei. Camera lui avea 
mirosul tutunului aromat, amestecată cu mirosul parfumului 
de mosc. 


98 RITA HERRON 


Trei dintre pereţi erau acoperiți de rafturi pline cu cărţi 
vechi, care urcau de la podea la tavan. Două scaune cu spătar 
înalt se aflau în faţa unui șemineu imens. 

— Ia loc. Mă întorc imediat cu cafeaua. 

Pe faţa lui Jo Marie apăru un zâmbet fericit când se așeză și 
zări cartea voluminoasă pe care i-o dăruise pe măsuţa de lângă 
rafturi. Se părea că el tocmai o citea când auzise zgomot la 
intrare și ieșise să vadă despre ce e vorba. 

Andrew se întoarse şi-i întinse cu grijă ceașca mare de cafea. 
Ochii îi urmăriră privirea care-i era aţintită pe cartea deschisă. 

— Tocmai o citeam. Este o carte minunată. Unde ai putut să 
găsești așa ceva? 

— Ştiam de mult despre existenţa ei, dar nu rămăseseră 
decât câteva exemplare. Am dat peste aceasta acum trei luni 
într-o librărie obişnuită. 

— Este o carte deosebită pentru mine, din cauza femeii care 
mi-a dăruit-o. 

— Nu, spuse Jo Marie cu ochi speriaţi, scuturând din cap. Nu 
te mai gândi la asta. Apreciază cartea pentru toate detaliile 
interesante pe care le oferă despre New Orleans și trecutul lui. 
Sau admiră picturile și arhitectura orașului. Dar nu o prețui 
pentru că este de la mine. 

Andrew părea că dorește s-o contrazică, dar abandonă ideea 
pentru că ea continuă: 

— Când vei reciti această carte, poate peste douăzeci de 
ani, eu nu voi fi decât o persoană care a trecut repede prin 
viața ta. Imi închipui că nu vei mai reuși să-ţi amintești cum 
arătam. 

— Tu nu vei fi niciodată o persoană care a trecut repede prin 
viaţa mea. 

Jo Marie simţi atâta intensitate în vocea lui încât începu să 
tremure și se agăţă cu mâinile de braţele scaunului. 

— Bine, acceptă ea zâmbind forțat. Admit că ne-am cunoscut 
cu mult timp înainte să ne prezinte Kelly, dar... 

— Dar, o întrerupse Andrew râzând încet, se pare că destinul 
a făcut să ne întâlnim. Crezi sincer că va reuși vreunul dintre 
noi să uite acea noapte? o întrebă el privind-o amuzat, când 
realiză că era speriată. 

Jo Marie știa că nu va putea uita niciodată. Andrew era 
bărbatul visurilor ei. Era mai mult decât destinul ceea ce îi 
făcuse să se întâlnească, ceva aproape paranormal îi unise 
pentru totdeauna. 

— Nu, îi răspunse ea liniștită. Eu nu voi uita niciodată. 

Expresia lui părea plină de regret. 

— Nici eu nu voi uita, murmură el pe un ton ciudat, care 
semăna mai mult cu un vaiet. 

Atmosfera devenise încărcată. Luni de zile se gândise la 
Andrew ca fiind bărbatul pe care-l visase mereu. Însă faptul că-l 
cunoscuse mai bine în decursul acestor ultime săptămâni îi 
dovedise că nu era doar un vis, ci o realitate. Bun, vulnerabil, 
mândru, inteligent, generos... și tot ceea ce-și dorise ea să 
găsească la un bărbat. Își plecă ochii şi privi cafeaua neagră 
din ceașcă. Andrew era tot ce visase ea, dar Kelly purta inelul 
lui de logodnă și era legată de el, în defavoarea visului ei 
romantic. 

Luând o înghițitură de cafea, Jo Marie puse ceașca pe masă 
şi se ridică. 

— Acum trebuie să plec. 

— Te rog să rămâi, o imploră Andrew. Mai stai cu mine măcar 
câteva minute. În camera asta am stat de nenumărate ori și m-am 
gândit la tine. Întotdeauna am sperat că vei sta alături de mine 
aici. 

Jo Marie își plecase capul, cu inima bătându-i puternic la 
vorbele lui frumoase. Și ea îl visase de multe ori. De când se 
întâlniseră, gândurile îi erau concentrate asupra imaginii lui 
atât de des încât acum nu dorea decât să mai fure câteva 
momente de fericire nevinovată. Kelly îl va avea toată viaţa. Jo 
Marie nu avea decât o zi la dispoziţie. 

— Rămân, încuviinţă ea cu vocea tremurândă din cauza 
bătăilor repezi ale inimii. 

— Şi când vei dori să pleci, te voi conduce în oraș. 

Acceptă și îşi termină cafeaua. 

— Este atâta liniște aici. Mi se pare că dacă mi-aş lăsa 
capul pe spate şi aș închide ochii, aș adormi. 

— Ce mai aştepţi? o întrebă el plin de speranţă. 

Faţa ei se lumină într-un zâmbet. Nu avea de gând să 
doarmă și să piardă aceste clipe minunate în compania lui. 

— Nu vreau, scutură ea din cap. Povestește-mi despre tine. 
Vreau să ştiu tot. 

— Nu vreau să te plictisesc, zâmbi el. 

— Plictiseşte-mă! exclamă ea zâmbind. Nu vei mai avea 
Ocazia. 

— Bine, dar relaxează-te și închide ochii, pentru ca eu să 
încep să-ţi povestesc cum am avut o copilărie fericită alături de 
părinţii mei care se iubeau extrem de mult. 

Așa cum îi ceruse, Jo Marie se rezemă de spătar și închise ochii. 

— Şi părinţii mei erau minunati. 

— Dar a fi fost crescut de o familie ideală are și dezavantaje, 
continuă Andrew. Când a venit timpul să mă gândesc la 
căsătorie, să-mi întemeiez o familie, mi-a fost întotdeauna 
teamă de faptul că nu voi trăi niciodată fericirea de care au avut 
parte părinţii mei. Tatăl meu nu era un om ușor de iubit. Și nici 
eu nu sunt altfel. 

In cameră era cald şi Jo își scoase pantofii ca să-și pună pe 
un Scaun picioarele pe care-și trăsese ciorapi de mătase. 
Andrew continuă să vorbească pe același ton în timp ce ea se 
rezemă din nou de spătarul confortabil. 

— Când am ajuns la treizeci de ani fără să-mi găsesc o soţie, 
am început să privesc sceptic femeile cu care mă întâlneam. 
Unele nu urmăreau decât banii mei, iar altele nu erau intere- 
sate decât de propria lor persoană. Eu îmi doream o femeie 
care să fie și blândă şi hotărâtă în viaţă, dar cele care nu se tem 

să lupte pentru idealurile lor, nu pot face nimic altceva în 
afară de asta. Eu îmi doream o persoană cu care să 
împărtășesc bucuriile și necazurile, în egală măsură. O femeie 
cu sentimente alese, mai ales dacă sunt mai presus decât 
frumuseţea fizică. 

— Kelly este așa, spuse Jo Marie aproape în șoaptă. Kelly era 
tot ce descrisese Andrew şi poate mai mult decât atât. Îi era 
greu să recunoască asta, dar acum înţelegea de ce Andrew se 
hotărâse să-i ceară mâna. În plus, faţă de calităţile ei personale, 
Kelly avea bani, și Andrew nu se va gândi niciodată că ea se va 
căsători cu el din motive financiare. 

— Da, Kelly este așa, zise el pe un ton chinuit care o făcu pe 
Jo Marie să deschidă ochii. 

Se întrebă neliniștită dacă Andrew îi văzuse pe Kelly și pe 
Mark sărutându-se pe terasă noaptea trecută. Dacă el crease 
imaginea femeii perfecte gândindu-se la Kelly, faptul că o 
văzuse în brațele lui Mark îl distrusese. N-avea importanță 
pentru ea cât de prost se va simţi, va trebui să discute cu Mark 
despre comportarea lui. Putea vorbi mereu deschis cu el. Va 
fi cel mai greu lucru pe care-l făcuse vreodată, însă stând de 
vorbă cu Andrew își dădu seama că trebuie neapărat să-i vor- 
bească lui Mark. Fericirea mai multor persoane depindea de 
asta. 

Hotărâtă să schimbe subiectul, Jo Marie se îndreptă în scaun 
și-l privi pe Andrew. 

— Kelly mi-a spus că ai construit singur casa. 

O expresie amuzată îi destinse trăsăturile. 

— Da, lucrul a început în această primăvară. 

— Atunci, înseamnă că nu locuiești aici decât de câteva luni? 

— Da. Construcţia casei m-a împiedicat s-o iau razna, spuse 
el privind-o fără să-și dezvăluie gândurile. 

— S-o iei razna? întrebă el fără să înțeleagă. 

— Vezi tu, pentru scurt timp, în noaptea aceea de februarie, 
pentru câteva clipe numai, am simțit că am găsit femeia potrivită. 

Și în acele câteva clipe m-am gândit că am întâlnit acea persoană 
specială pe care eram în stare s-o iubesc întreaga mea viaţă. 

Inima lui Jo Marie bătea atât de tare încât nu înţelegea cum 
mai poate respira. Nodul din gât o sufoca din ce în ce mai tare. 
Fiecare respiraţie era dureroasă și își întoarse capul pentru a nu 
mai întâlni privirea lui Andrew. 

— Dar după câteva clipe, am pierdut-o, continuă el. Ironia 
este că toată viața am căutat femeia aceea şi la câteva minute 
după ce am găsit-o, ea a dispărut. Numai Dumnezeu știe cât am 
căutat-o. Luni întregi m-am întors în același loc, sperând că o 
voi revedea, așteptând ore întregi. Când totul părea pierdut, 
am realizat că mi-o voi aminti mereu. Am angajat chiar și un 
detectiv particular ca s-o găsească. Luni întregi a verificat fiecare 
spital din oraș, căutând-o. Dar, vezi tu, pe atunci credeam că 
este asistentă medicală. 

Jo Marie simţi că ochii i se umplu de lacrimi. Nu-și imaginase 
niciodată că Andrew o căutase, și nici că angajase un detectiv. 

— Un timp am crezut că voi înnebuni. Femeia aceea, al cărei 
nume nici măcar nu-l cunoșteam, îmi invada gândurile și mă 
urmărea în somn. Mi-am dorit mereu să construiesc o aseme- 
nea casă. M-a ajutat să-mi umplu timpul până când o voi regăsi 
pe femeia visurilor mele. Fiecare cameră a fost construită cu 
imaginea ei vie în mintea mea. 

Andrew îi explica faptul că ridicase această casă pentru ea. 
Jo Marie se gândise că nu s-ar simţi bine într-o casă atât de 
mare. Dar simţise imediat căldura acestor pereţi masivi. Nu-și 
imaginase motivul pentru care simţise asta. 

— Uneori, spuse Jo Marie, oamenii își fac diverse gânduri și 
după ce se confruntă cu realitatea sunt inevitabil dezamăgiţi. 

Andrew și-o imaginase ca pe un înger păzitor. După atâta 
timp el n-o mai vedea ca pe un simplu om, ci ca pe o fantasmă 
minunată creată de mintea lui. 

— Nu și de data asta, o contrazise el iritat. 

— Mă întrebam unde o să vă găsesc, se auzi vocea 

somnoroasă a lui Kelly, care se oprise ameţită în pragul ușii. În 
vocea ei nu era nimic răutăcios, doar tonul adormit de 
dimineaţă. Nu este o zi minunată? Soarele e sus și ne așteaptă 
noi evenimente. 

Realizând situaţia, Jo Marie își coborî picioarele de pe 
scaun şi se încălță. 

— Cât este ceasul? 

— Opt şi un sfert, o informă Andrew. 

Era uluită să afle că petrecuse mai mult de două ore vorbind 
cu el. Dar va fi un timp pe care-l va prețui toată viaţa. 

— Dacă nu ai nimic împotrivă, murmură Kelly făcând o 
pauză ca să caște, cred că mă voi duce la spital în această 
dimineaţă. Este acolo un pacient... special pe care aș vrea să-l 
văd. 

Un pacient sau Mark? ar fi vrut Jo Marie s-o întrebe. Fratele 
ei îi spusese aseară că va fi de gardă în dimineața următoare. Se 
întoarse spre Andrew așteptându-i răspunsul. Desigur, el va 
face sau va spune ceva ca s-o oprească. Kelly era logodnica lui 
şi amândoi păreau să știe ceea ce vor unul de la celălalt. 

— Nici o problemă, spuse Andrew. De fapt, m-am gândit să 
mă duc și eu în oraș în dimineaţa asta. Este o zi minunată și e 
păcat s-o irosești în loc să te plimbi prin cel mai frumos oraș din 
lume. Te superi dacă mergem împreună, Jo Marie? 

Jumătate din ea dorea să strige de încântare. Dacă exista ceva 
ce-și dorea cel mai mult, era ca Andrew să fie iubitul ei în New 
Orleans. Însă în același timp, dorea să-i certe pe Andrew și Kelly 
pentru atitudinea indiferentă pe care-o adoptau în relaţia lor. 

— Mi-ar face plăcere, zise Jo Marie șovăind. 

Lui Kelly nu-i trebuiră decât câteva minute să-și adune 
lucrurile și a fi gata de plecare. În grabă, uitase să ia și cele două 
plicuri pe care Jo Marie le rezemase de veioza de noapte a 
prietenei sale. Sau dacă citise ce scrisese aceasta, Kelly preferase 
să păstreze tăcerea. N-avea nici o importanţă, își spuse Jo Marie 
când Andrew pornea mașina. Dar comportarea lui Kelly 

dovedea cât de grăbită era să-l vadă pe Mark. Dacă într-adevăr el 
era cel pe care avea de gând să-l viziteze. Sentimentele confuze 
o făcură să pară încordată. Simti cum Andrew o privea tandru 
când ajunseră în faţa spitalului. 

— Te deranjează ceva? o întrebă el după ce Kelly cobori și 
intră grăbită în spital. Fără să ia în seamă protestele lui Jo Marie, 
aceasta îi asigurase că poate ajunge și singură acasă. Din ușa 
mașinii îi zâmbise fericită, după care se grăbise să intre pe ușile 
de sticlă ce dădeau în holul spitalului. 

— Cred că se duce să-l vadă pe Mark, se încumetă Jo Marie 
să vorbească. 

— Şi eu cred acelaşi lucru. 

Jo Marie sări ca arsă. 

— Şi asta nu te deranjează? 

— Ar trebui? o întrebă Andrew, puțin amuzat. 

— Da, îi spuse ea surprinsă. Nu şi-ar fi închipuit niciodată că 
Andrew ar putea fi atât de orb. Da, asta ar trebui să te înfurie la 
culme. 

Fl se întoarse și o privi zâmbind. 

— Dar nu este cazul. Acum spune-mi unde dorești să luăm 
micul dejun. La Brennan? 

Jo Marie simţi că intră într-un labirint din care nu putea să 
iasă și nici nu putea înainta în vreo direcţie. Era total dezorien- 
tată din cauza acţiunilor celor trei oameni pe care-i iubea. 

— Nu mai înţeleg nimic, se plânse ea. Ar trebui să fii supărat 
pentru că Mark și Kelly sunt împreună. 

Andrew se concentra încruntat asupra drumului. 

— Va veni şi timpul când vei înțelege totul, îi spuse el laconic. 

Era cuprinsă de panică și îl privi cum conducea atent. 
Răspunsul lui nu avea nici un sens, dar absolut nimic din ceea 
ce făcuseră ei în ultimele luni nu avea sens. 

Micul dejun la Brennan era o reintoarcere în vechiul Sud. 
Restaurantul era construit în stilul clădirilor sudiste și era 
completat de o curte pe măsură. Pentru că nu aveau rezer- 

voare, au fost trecuţi pe lista de așteptare și înștiințaţi că aveau 
de așteptat încă o oră până se va elibera o masă. Andrew o privi 
pe Jo Marie care încuviință bucuroasă. Din câte auzise, micul 
dejun merita aşteptarea. 

Luându-i mâna într-a lui, se plimbară pe străzile liniștite din 
cartierul francez. Storurile magazinelor erau trase și străzile 
păreau pustii. 

— Citeam chiar în această dimineaţă că francezii s-au stabilit 
în New Orleans în 1718. Incă 3000 de francezi au venit în 1762, 
printre ei fiind și câțiva spanioli pe care nu i-a observat nimeni 
până în 1768. Cartierul francez e ca un oraș într-un oraș. 

Jo Marie zâmbi fericită şi-l luă de braţ. 

— Vrei să spui că ţi-a trebuit un dar de ziua ta pentru a 
cunoaşte istoria oraşului în care trăieşti? 

Se plimbară ceva mai mult de o oră, vizitând Piaţa Jackson și 
hrănind porumbeii. Plecând spre restaurant, cu Andrew lângă 
ea, Jo Marie simţea că nu fusese niciodată mai fericită. Niciodată 
nu-și dorise ceva mai mult decât ca ziua de azi să şi-o petreacă 
împreună cu bărbatul pe care-l iubea. Zâmbi cu buze 
tremurânde. Andrew era aici, cu ea. In scurt timp, el se va 
căsători cu Kelly și trebuia neapărat să accepte asta, dar în 
aceste clipe era numai al ei. 

Micul dejun a fost pe măsura renumelui. $uncă, pâine 
proaspătă, ouă și o minunată cafea de cicoare. De câteva ori, Jo 
Marie se trezi privindu-l pe Andrew. Expresia lui nu-i destăinuia 
nimic și se întreba dacă regreta faptul că luase hotărârea de a-și 
petrece timpul cu ea. Se ruga să nu se întâmple așa ceva. 

Când se ridicară să plece, Andrew îi căută mâna și o privi cu 
ochii cenușii strălucind de bucurie. 

Inima lui Jo Marie era plină de dragoste. Radia de fericire 
când Andrew îi înconjură umerii cu braţul puternic ce părea un 
scut de apărare împotriva tuturor. 

— Mi-a făcut plăcere să-mi petrec dimineaţa cu tine, îi spuse 
el cu o sinceritate care nu lăsa nici o îndoială. Ești genul de 

femeie care poate fi și elegantă și poate, de asemenea, să 
pescuiască într-un râu cu blugii suflecați până la genunchi. 

— Nu sunt Huckleberry Finn, îl tachină ea. 

— Nu, zâmbi el plăcându-i comparaţia. Eşti numai Florence 
Nightinghale a mea, femeia al cărei chip m-a urmărit tot timpul 
în ultimele nouă luni. 

Jo Marie simţi puterea braţului care o ţinea de umeri. 

— Am crezut întotdeauna că visele frumoase pălesc mai ales 
atunci când lumina strălucitoare a soarelui dezvăluie realitatea. 

— Fireşte, sunt de acord cu tine, îi răspunse Andrew fericit, 
dar nu şi de data asta. Sunt momente rare în viaţă în care îţi dai 
seama că nu trebuie să te mai îndoiești de nimic. De tine, de 
noaptea pe care am petrecut-o, de noi, eu nu mă mai îndoiesc. 

— De nimic? îl întrebă Jo Marie cu o voce pe care nu și-o 
recunoștea. 

— De nimic, confirmă el. 

Dacă era așa, de ce Kelly mai purta încă inelul de logodnă? 
Cum putea el s-o mai privească plin de dragoste când îi ceruse 
unei alte femei să-i fie soție? 

Făcură drumul spre apartamentul ei într-o tăcere deplină. 
Andrew opri mașina și scoase cheile din contact. Privirea lui Jo 
Marie era aţintită spre bord. Spera ca el să nu încerce s-o 
conducă până la ușă. Atmosfera devenise apăsătoare. Și din 
cauza cuvintelor pe care i le spusese Andrew în această 
dimineaţă, Jo Marie nu mai era sigură că va rezista 
îmbrăţișărilor lui drăgăstoase. 

— De aici mă descurc singură, încercă ea să scape elegant de 
tentaţie. 

— Prostii, i-o întoarse Andrew, deschizând portiera și luându-i 
geanta din spate. 

Jo Marie coborî din mașină fără să aștepte ca el să vină să-i 
deschidă portiera. O senzaţie de gheaţă îi cuprinse inima. 

Mâna îi tremura când descuie ușa apartamentului, dar asta 
nu însemna nimic. Genunchii abia o mai ţineau când intră în 

cameră. Draperiile erau trase și înăuntru era întuneric, făcând 
apartamentul mai intim decât oricând. 

— Trebuie să-ţi mulțumesc pentru tot, începu ea nervoasă 
îndepărtând o șuviță de păr de pe frunte. Un simplu 
mulțumesc mi se pare puţin. Spera ca Andrew să înţeleagă că 
nu dorea ca el să vină aici și cu atât mai puţin să rămână. 

Ușa se închise și inima ei tresări. 

— Unde vrei să-ţi pun geanta? 

Hotărâtă să nu înrăutăţească și mai mult relaţia dintre ei, Jo 
nu se mișcă. 

— Las-o acolo. 

In ochii lui se citea și amuzament și nervozitate în timp ce 
punea geanta jos. 

— Nu ai cum să te opui, îi șopti el în timp ce mâna îi aluneca 
ușor de-a lungul spatelui ei ca să ajungă la talie. Poţi să te 
superi pe mine mai târziu. 

Orice protest încetă în momentul în care buzele lui le găsiră 
pe ale ei și le sărutară apăsat. Un răspuns veni imediat din 
partea ei, deoarece rezistenţa pe care și-o păstrase până acum 
se topise ca prin farmec. Degetele lui alunecau pe gâtul și 
umerii ei, iar buzele lui o sărutau cu ardoare până când ea își 
dădu capul pe spate și se lăsă în voia lui. 

Jo Marie își înclină capul și el o sărută peste tot cu buzele 
flămânde, pline de dorință. Nu protestă deloc când palmele 
lui îi atinseră sânii, gemu doar ca răspuns la mângâierile 
degetelor lui. Sărutările lui erau experimentate, buzele lui 
fremătătoare se plimbau insistent peste urechile ei, provocându-i 
fiori de plăcere. Apoi, sărutările lui deveniră din ce în ce mai 
înflăcărate. Pierdută, se agăţă de el în timp ce lacrimile care-i 
umpluseră ochii începură să curgă pe obrajii înfierbântaţi. Se 
întâmplase lucrul de care-i era teamă. Și ce era mai grav, nu 
se putea opune. Își simți gâtul uscat și făcu un efort uriaș pen- 
tru a reuși să-și stăpânească pasiunea care-o făcea să-l dorească. 

Andrew rămase nemișcat. li cuprinse fața în mâini și îi 

privi obrajii înlăcrimaţi. Expresia lui îngrijorată o uimea. 

— Jo Marie, îi șopti el cu o voce rugătoare. Nu plânge, draga 
mea, te rog, nu plânge. 

Cu o tandreţe infinită, îi sărută fiecare lacrimă pe care o 
găsea pe buzele ce-i tremurau, savurând gustul lor sărat cu 
buzele lui. Seria această de sărutări blânde nu făcu decât s-o 
neliniștească. Nu părea posibil să-l dorească atât de mult și în 
același timp să știe că nu face bine. 

— Te rog, șopti Jo Marie, care apelă la putina putere care-i 
mai rămăsese ca să se desprindă din braţele lui. Mi-am promis 
CĂ așa ceva nu se va mai întâmpla niciodată, murmură ea 
simțindu-se îngrozitor. Stătea cu spatele la el și își încrucișase 
mâinile la piept pentru a îndepărta senzaţie de frig care o 
cuprinsese. 

El puse o mână pe umărul ei, făcând-o să se îndepărteze și 
mai mult. Chiar şi această simplă atingere avea puterea s-o 
dezarmeze. 

— Jo Marie, rosti el pe un ton care-i trăda sentimentele. 
Ascultă-mă. 

— Nu, la ce bun? îl întrebă ea necăjită. Eşti logodit și te vei 
căsători cu cea mai bună prietenă a mea. Nu pot nega senti- 
mentele mele faţă de tine. Ceea ce simt eu, ceea ce simţi tu, 
este greșit atâta timp cât Kelly poartă inelul tău de logodnă. 
Făcând un mare efort, se întoarse spre el în timp ce lacrimile 
fierbinţi îi curgeau pe obraji. Ar fi mult mai bine dacă nu ne-am 
mai vedea... cel puţin până când vei fi sigur de ceea ce vrei... 
sau pe cine vrei. 

Andrew își trecu o mână prin păr. 

— Ai dreptate. Voi rezolva cât mai repede această problemă. 

— Promite-mi, Andrew, te rog să-mi promiţi că nu vei mai 
face nici un efort să mă întâlneşti până când nu vei ști bine ce 
vrei. Eu nu mai suport situaţia asta, continuă ea ștergându-și 
lacrimile cu mâna. Când mă trezesc dimineaţa, vreau să mă mai 
pot privi în oglindă. Nu vreau să ajung să mă urăsc. 

Buzele lui Andrew tremurau de iritare. Arăta de parcă era gata 
să izbucnească. Trecu un timp până când scutură ușor din cap. 

— Meriţi mai mult decât atât. Într-o zi, dragostea mea, vei 
înțelege totul. Ai încredere în mine de acum înainte. 

— Nu-ţi cer decât un singur lucru, spuse ea fără să-și ridice ochii 
din pământ. Nu mă mai atinge și nu mă mai căuta cât timp Kelly îţi 
poartă inelul de logodnă. Nu este corect faţă de nici una dintre 
noi. Închise pleoapele ca să-și ascundă durerea din privire. Andrew 
nu putea s-o ajute, dar știa că este îndrăgostită de el. Trebuia să-și 
continue viaţa și să încerce să-și stăpânească sentimentele. 

— Nu vreau să te las în starea asta. 

— O să-mi revin, murmură ea distrusă. Nu poţi face nimic 
acum. Totul depinde de tine, Andrew. Totul. 

Fl încuviință, cu un aer mohorât, și adăugă promisiunea: 

— Mă voi ocupa de asta chiar astăzi. 

Jo Marie își şterse din nou lacrimile și se sili să zâmbească, 
dar efortul era mult prea mare pentru ea. 

Uşa se închise, semn că Andrew plecase și Jo Marie își aminti 
toate clipele pe care le trăise alături de el. Privindu-se în oglin- 
da din baie, văzu că buzele îi erau uscate şi tremurau din cauza 
săruturilor lui pasionate. Ochii își schimbaseră culoarea din 
cauza pasiunii care-i cuprinsese tot corpul. 

Andrew o întrebase dacă are încredere în el și ea avea, din 
toată inima. O iubea, era sigură de asta. Angajase un detectiv 
pentru a da de ea și construise o casă având-o pe ea în gând. N-ar 
fi făcut toate astea dacă n-ar fi simţit o atracţie puternică pentru 
ea. N-ar fi putut s-o îmbrăţișeze și s-o sărute așa cum făcuse 
astăzi, fără s-o iubească. 

În timp ce-și scotea lucrurile din geantă, o cuprinse o 
senzaţie de neliniște. Andrew îi va explica totul lui Kelly și nu 
va avea de ce să-și mai facă griji. Interesul lui Kelly părea 
îndreptat mai mult spre Mark în ultimul timp, și poate... poate 
nu va suferi și nu se va supăra, acceptând faptul că nici Andrew 
nici ea, nu plănuiseră să se întâmple asta. 

Timpul trecea greu și-și spuse că ar fi bine să le facă o vizită 
părinţilor ei. Dar mama ei o cunoștea atât de bine încât i-ar fi 
fost de ajuns o singură privire pentru a-și da seama că fiica ei 
este foarte supărată. Și astăzi, ea nu era în stare să dea explicaţii. 

Deschise radioul şi colindele invadară încăperea, 
înconjurând-o cu mesaje de liniște și dragoste. Murmurând și 
ea cuvintele frumoase, Jo Marie începu să se simtă mai bine. 
Totul se va aranja, își spuse ea încrezătoare. 

Citi ziarul de duminică timp de o oră, dar la auzul celui mai 
mic zgomot închidea paginile și privea spre ușă în speranța că 
va apărea Kelly. Când o va vedea, îi va fi de ajuns pentru a 
înțelege ce s-a întâmplat. 

Punând ziarul deoparte, Jo Marie își simţi nervii încordaţi de 
aşteptare. Se simţi dintr-o dată vinovată. Era evident faptul că 
Kelly îl iubea pe Andrew atât de mult încât dorea să-i fie soţie, 
însă dovedea că era îndrăgostită de Mark. Kelly nu era genul de 
femeie care ar dori să-l facă pe un bărbat să sufere. Era prea 
sensibilă pentru a face asta. Și pe deasupra, mai intervenise și 
faptul că Andrew și ea se redescoperiseră chiar atunci când 
abandonaseră orice speranţă de a se mai întâlni unul cu altul. 
Ea îl iubea pe Andrew, dar nu dorea să fie fericită pricinuindu-i 
durere prietenei sale. Dar Andrew îi va cere inelul înapoi, era 
sigură de asta. Spusese că va aranja lucrurile chiar astăzi. 

Ușa se deschise și Jo Marie respiră adânc, ridicându-se. 

Kelly intră în apartament, cu o figură lungă, evitând s-o 
privească pe prietena ei. 

— Bună, îndrăzni Jo Marie, șovăind. 

Faţa lui Kelly era roșie și îndurerată, iar ochii plini de lacrimi. 

— S-a întâmplat ceva? o întrebă Jo cu o voce tremurată. 

— M-am certat cu Drew, spuse Kelly ridicând mâna să-și 
îndepărteze părul de pe frunte. In mișcarea ei, inelul de logodnă 
pe care i-l dăduse Andrew străluci vesel în lumina soarelui. 

Jo Marie simţi că i se strânge inima. Andrew alesese. 


Capitolul 7 


Într-un fel, Jo Marie reuşise să treacă peste durerea ei în 
zilele următoare. Nu-l văzuse pe Andrew și căutase tot felul de 
scuze ca s-o evite pe Kelly. Făcea eforturi pentru a reuși să 
supravieţuiască în fiecare zi. Când părăsea biroul, se îndrepta 
spre fundaţie, petrecând ore întregi ajutându-l pe Jim. Prietenia 
dintre ei crescuse. Jim o ajutase să-și revină când era pe punctul 
de a izbucni în plâns. Băuseră de câteva ori o cafea împreună și 
stătuseră de vorbă. De fapt, numai Jim vorbise. Durerea o 
măcina atât de mult încât se simţea ca o frunză uscată dusă de 
vânt într-o direcţie necunoscută. 

Jim o rugase să-l însoţească la o altă întrunire, unde Jo Marie 
mersese numai pentru a-și umple timpul. Discuţia se învârtise 
în jurul deltei și Jim își pregătise bine cuvântarea, fiind ascultat 
cu interes. Jo Marie se miră că nu este atrasă de o persoană atât 
de minunată ca Jim Rowden. El era tot ce-și putea dori o 
femeie. Mai mult, era convinsă că el o plăcea. Dar Andrew era 
cel care-i stăpânea gândurile, Andrew o urmărea în visurile ei, 
vocea lui Andrew și șoaptele lui drăgăstoase le auzea în 
foşnetul vântului. 

Pierdută în vârtejul gândurilor care o frământau, Jo Marie 

nu auzise ce-i spunea Jim în timp ce intrau în birou. ÎL privi cu 
un aer absent, sperând că va repeta. 

— Cred că totul a mers bine în seara asta, ce spui? o întrebă 
el, zâmbind mulțumit. Își trecu mâna prin păr și trase un scaun 
ca să se așeze în faţa ei. 

— Da, încuviinţă Jo Marie dând din cap. Foarte bine. Eşti un 
vorbitor minunat. Putea simţi privirea lui Jim care o studia și 
făcu un efort să evite orice altă întrebare, ridicându-se și 
căutându-și poșeta. Ar fi mai bine să mă îndrept spre casă. 

— Vrei să te conduc până la staţia de autobuz? 

— Am venit cu mașina astăzi, spuse ea, dorindu-și acum să ia 
autobuzul. Jim era o figură prietenoasă într-o lume care nu-i 
adusese decât durere și singurătate. 

Kelly fusese distantă și nervoasă toată săptămâna. Mai tot 
timpul arăta de parcă era gata să izbucnească în plâns la cea mai 
mică provocare. Până acum, Jo Marie își vedea prietena ca pe o 
femeie puternică, entuziastă, dar realizase că n-o cunoștea 
destul de bine. Chiar dacă lui Kelly nu-i plăceau petrecerile 
zgomotoase, nu ştiuse niciodată că poate fi atât de timidă. În 
ultimul timp părea stresată și chiar absentă. 

Mark trecuse pe la ea numai o singură dată de la petrecere 
şi atunci părea un vulcan gata să erupă. Plecase după cinci 
minute în care măsurase tot timpul mocheta din living, nervos 
că nu apare Kelly. 

Și Andrew... da, Andrew... Parcă Dumnezeu făcuse să nu mai 
apară în faţa ei de atunci. ÎL văzuse numai o dată în cele cinci 
zile î îngrozitoare care trecuseră și privirea lui o răvășise. Dorea 
cu disperare să-i vorbească. În ochii lui se citea un mesaj 
pătimaș, dar ea clătinase ușor din cap, anunţându-l că nu avea 
de gând să-l asculte. 

— Te necăjește ceva, Jo Marie? Vrei să vorbim despre asta? o 
întrebă Jim dezorientat. Era ciudat faptul că nici măcar nu-l 
observase cu atenţie până în seara asta. 

In ochi i se citea tristețea și clătină ușor din cap. 

— Mulţumesc, mai bine nu. Nu în seara asta. 

— Mă aventurez să ghicesc. Nu cumva are legătură cu dom- 
nul Delta Development? 

— Ce te face să crezi? îl întrebă ea cu indiferenţă, luându-și 
poșeta. 

Jim ridică din umeri. 

— Mai multe lucruri, spuse el, ridicându-se și vârându-și 
mâinile în buzunarele pantalonilor. Lasă-mă să-ţi povestesc 
conducându-te la mașină. Singurul lucru pe care-l vreau este să 
ajungi în siguranță acasă. 

— Vremea a fost înăbuşitor de caldă în ultimul timp, nu-i așa? 

Jim zâmbi privind spre ușa biroului. 

— Incerci să eviti întrebarea, nu-i aşa? 

— Da, spuse Jo Marie, nevăzând ce rost are să mintă. 

— Când vei fi pregătită să discuti, voi fi bucuros să te ascult. 
Punând cheile biroului în buzunar, Jim îi căută mâna și o puse 
cu blândeţe după braţul lui. 

— Mulţumesc, îmi voi aminti de asta. Povestește-mi despre 
tine, îi ceru Jo Marie într-un efort disperat de a schimba subiec- 
tul. Jim o privi surprins, bucuros de cererea ei. 

Ajunseseră în stradă. Razele puternice ale lunii pline 
luminau noaptea, făcând-o argintie. 

— Mi-e teamă că te voi plictisi. Ştii aproape totul despre 
mine. Sunt la fundaţie numai de o lună. 

— Fundaţia are nevoie de oameni ca tine, dedicați și 
pasionaţi în ceea ce fac. 

— Nu eu am fost cel care l-a lăsat pe acel străin să doarmă la 
ușa biroului. 

Jo Marie tresări uimită. 

— De unde știi? 

— A venit și seara următoare căutând un loc de culcare. Tipul 
ştia să recunoască o persoană bună la suflet. 

— Ce s-a întâmplat? 

Jim ridică din umeri și Jo Marie se opri în mijlocul drumului. 

— I-ai dat bani! declară ea. Și mă consideri pe mine bună. 

— N-ai ghicit. Stim amândoi pe ce i-ar fi cheltuit. 

— Atunci ce-ai făcut? 

— Am luat cina cu el. 

Pe faţa ei apăru un zâmbet blând în timp ce-și imagina 
întreaga scenă. Jim îmbrăcat impecabil în costumul de zi și un 
alcoolic în zdrenţe, la masa unui restaurant. 

— E trist să te gândești la el, scutură încet capul Jo Marie. 

— Am luat legătura cu un prieten de-al meu de la o misiune. 
Până la urmă a venit să-l ia și acum are unde dormi. Așa îţi poți 
da seama cum un om își irosește viaţa... Făcu o pauză și îi 
susținu privirea, studiindu-i ochii căprui. După care zâmbi şi 
privi în altă direcţie. Îmi pare rău, n-am vrut să par atât de serios. 

— Nu-ti face griji, replică Jo Marie luând cheile mașinii din 
poşetă. Mă voi întoarce luni și poate vom bea o ceașcă de cafea 
împreună. 

Ochii lui albaștri străluciră de bucurie. 

— Mi-ar face plăcere și aș vrea să ascult ce ai de spus, poate 
vom lua și cina într-o seară. 

Jo Marie încuviinţă, arătându-i că și ei îi plăcea ideea. Jim 
era prietenul ei și nu se îndoia de faptul că sentimentele ei vor 
merge mai departe de atât, însă felul în care se simţea în 
ultimul timp o făcea să se gândească că are nevoie de cineva 
care să-i alunge starea de autocompătimire în care se afla. 

Ajunse foarte repede acasă. Stând în fața clădirii, Jo Marie 
începu să respire greu. Nu mai voia să intre în propria ei casă, 
era atât de tristă pentru viaţa ei! In această seară, își promisese 
că va face un efort pentru a lămuri situaţia între ea și Kelly. 
Neștiind ce-i spusese Andrew acesteia despre sentimentele pe 
care i le purta ei, dacă-i dăduse amănunte sau dacă se certaseră 
din această cauză, Jo Marie se afla într-o postură dezavantajată. 
Atmosfera dintre ea și Kelly părea încărcată ca o furtună gata să 
se dezlănţuie. Problema era că nu știa ce să-i spună lui Kelly sau 
cum să pună lucrurile la punct. 

Studie repede mașinile din parcare ca să se asigure că 
Andrew nu este înăuntru. Liniștindu-se dinspre partea asta, își 
înfundă mâinile în buzunarele balonzaidului și înaintă spre 
intrare, sperând să aibă un aer nepăsător. 

Kelly ridică ochii din cartea pe care o citea, când Jo Marie intră în 
apartament. Avea ochii roșii, încețoșaţi, ca și cum plânsese ore în- 
tregi, însă nu îi explică nimic și ea nu dori să-i pună nici o întrebare. 

— Sper că a mai rămas ceva de la prânz, începu ea pe un ton 
fals îngrijorat. Sunt înfometată. 

— N-am pregătit nimic, îi explică prietena ei cu o voce 
aproape șoptită. De fapt, n-am mâncat nimic. Am o durere de 
stomac teribilă. 

Jo Marie trebuie să-și muște buzele pentru a nu-i spune că 
ştie ce s-a întâmplat în relaţia dintre ele. Vieţile lor păreau să se 
învârtească într-un cerc vicios. Ele două erau prietene 
nedespărțite şi acum ajunseseră să nu-și mai vorbească. 

— Am de gând să fac o baie lungă și relaxantă, după care să 
mă întind în pat. 

Jo Marie încuviinţă, gândindu-se că Kelly nu avea nevoie de 
o baie fierbinte, ci găsea numai o scuză ca să părăsească 
încăperea și să nu înfrunte problemele lor. 

Când Kelly intră în baie, Jo porni spre bucătărie pentru a 
găsi ceva de mâncare. În mod normal, aceasta era o perioadă a 
anului în care trebuia să aibă grijă de silueta ei. Insă anul acesta 
pierduse probabil câteva kilograme. 

La radio se auzeau colinde și Jo Marie începu să le 
fredoneze. Scoase din frigider pâine și felii subțiri de brânză. Pe 
lângă asta, își prepară o portie de supă de roșii instant. 

Intre timp, Kelly ieșise din baie; Jo Marie pregăti două 
tacâmuri și turnă supa în două boluri. 

— Cina e servită! strigă ea. 

Kelly cercetă masa și-i zâmbi slab prietenei ei. 

— Iti apreciez efortul, dar efectiv nu am poftă de mâncare. 

Luând o figură dezamăgită, Jo Marie o privi pe Kelly. 

— Cât mai ai de gând să trăieşti așa? Trebuie să vorbim, Kel. 

— Nu în seara asta, te rog, nu acum. 

Se auzi soneria și Kelly păli. 

— Nu vreau să văd pe nimeni, anunţă ea și se grăbi să intre 
în dormitor, lăsând-o pe Jo Marie să facă faţă celui ce suna la 
uşă. 

— Crăciun fericit, o felicită Mark cu o privire obosită, 
rămânând nemișcat din cadrul ușii. 

— Bună, răspunse Jo Marie privindu-l atent. Fratele ei arăta 
îngrozitor. Pungile de sub ochi spuneau că nu dormise de 
mult. Arăta ca şi cum suferea de o depresie nervoasă. 

— Kelly este acasă? o întrebă intrând în living și întinzându-se 
pe canapea în timp ce-și freca faţa cu palmele pentru a rămâne 
treaz. 

— Da, doarme. Cred că nu se simte bine. 

Imediat, Mark privi spre ușa închisă a dormitorului, după 
care ridică din umeri într-un gest dezamăgit. 

— Vrei ceva de mâncare? Arăţi de parcă n-ai mâncat de zile întregi. 

— Chiar n-am mâncat, spuse el înaintând cu pași obosiţi spre 
bucătărie și trăgându-și un scaun. 

Luând cele două boluri cu supă de pe bufet, le așeză pe 
masă și luă loc în faţa lui Mark. 

In timp ce lua lingura, el o privi chinuit cu ochii obosiţi în 
care se citea nefericirea. Privirea lui Kelly avea același aer 
disperat. 

— Ne-am certat, murmură el. 

— Tu şi Kelly? 

— I-am spus niște lucruri îngrozitoare, spuse el punând 
capul pe masă. Nu ştiu ce a fost cu mine când am făcut asta. Tot 
timpul cât am tipat la ea, am simţit că parcă altcineva face asta. 
Știu că pare o nebunie, dar parcă eu stăteam deasupra corpu- 
lui meu şi asistam, urându-mă pentru ceea ce făceam. 

— V-aţi certat din cauza unui lucru important? 

Mark bătu în retragere. 

— Da, dar asta ne priveşte pe mine și pe Kelly, spuse el, după 
care atacă înfometat sandvișurile cu brânză. 

— Eşti îndrăgostit de Kelly, nu-i așa? întrebă Jo Marie fără să 
se atingă de mâncare, concentrată asupra relaţiei dintre 
fratele ei și prietena ei cea mai bună, uitând de supă și de 
sandvișuri. 

Mark ezită, gânditor, după care își luă o figură uimită. 

— Indrăgostit de Kelly? Eu? 

— Este evident faptul că ţii la ea. 

— Tin şi la pisica mea, i-o întoarse el cu răceală, în timp ce 
figura îi devenea răutăcioasă. Are ceea ce a căutat... banii. Uită-te 
numai cu cine se mărită. Nu-i este de-ajuns averea pe care o 
are. Acum vrea și mai mult. 

Bărbia lui Jo Marie tremura, într-un efort extraordinar de a 
nu se da în vileag. 

— O cunoşti pe Kelly altfel, îl avertiză Jo Marie, în timp ce se 
chinuia să-și stăpânească sentimentele și să vorbească firesc. 

— Oare o cunoaște vreunul dintre noi cu adevărat pe Kelly? 
o întrebă Mark pe un ton aspru. Cinismul săpa linii adânci pe 
fața lui încordată. Ti-a spus că ea și Drew au stabilit deja data 
nunții? continuă el disperat. 

Sufletul lui Jo Marie era sfâşiat de durere. 

— Nu, nu mi-a spus nimic, răspunse ea fără să-l privească, 
încercând din răsputeri să-și ascundă tremuratul nervos. 

— Se pare că au de gând să facă anunţul oficial în prima zi 
din ianuarie. Nunta va avea loc la primăvară. 

— Ce... frumos, reuși ea cu greu să pronunţe cuvintele. 

— Ei bine, tot ceea ce pot spune este că se merită din plin 
unul pe celălalt, zise el aruncând sandvișul cu brânză în farfurie 
şi ridicându-se. Cred că nu-mi mai este foame. 

Jo Marie se ridică o dată cu el și privi masa. Nici unul nu se 
atinsese de mâncare. 

— Nici mie, spuse ea înghițind în sec ca să poată respira, din 
cauza nodului pe care-l avea în gât. 

Oprindu-se în living, Mark aruncă o privire deznădăjduită 
spre ușa închisă a dormitorului. 

— li voi spune lui Kelly că ai trecut pe aici, zise Jo, având 
impresia că Mark n-o auzise. 

— Nu, murmură el după o lungă pauză. Poate că este mai 
bine să lăsăm lucrurile așa cum sunt. Noapte bună, 
surioară, și mulțumesc pentru cină. Semănând cu un om 
care poartă toată greutatea lumii pe umeri, Mark ieși din 
apartament. 

Rezemându-se de uşa de la intrare, Jo Marie realiză că o 
durere puternică pusese stăpânire pe ea. Lacrimile începură să-i 
curgă pe obraji. Așadar, Andrew și Kelly aveau să facă anunţul 
oficial al logodnei lor după sărbători. Nu o mira deloc. Kelly îi 
spusese de la început că așa se va întâmpla. Făcuseră deja 
planurile pentru nuntă. Simţind usturimea lacrimilor pe obraji, 
Jo Marie își şterse pielea delicată și încercă să se liniștească. 


x 


— Ai o convorbire pe linia întâi! o strigă Paula pe Jo Marie, 
care se afla la biroul ei. 

— Mulţumesc. Cu o experienţă de ani de zile, Jo Marie apăsă 
tasta aparatului și duse receptorul la ureche. Sunt Jo Marie 
Early, cu ce vă pot ajuta? 

— Jo Marie, sunt Jim. Sper că nu te superi că te sun la serviciu. 

— Nici o problemă. 

— Bine. Ascultă-mă, tu... mi-ai spus ceva despre intenţia de a 
bea o cafea împreună și eu te-am invitat într-o seară la cină. 

— Imi amintesc. 

— Ce-ai spune de ziua de vineri? continuă el. Am putea 
petrece seara împreună. 

Jo Marie nu avu nevoie să se gândească. 

— Mi-ar face plăcere. După tot ce-i spusese Mark, realizase că 

cel mai bine era să uite trecutul și pe Andrew, pentru a reuși să-și 
clădească o viaţă nouă. 

— Bine, zise Jim bucuros. Ne putem întâlni vineri... dacă nu 
preferi seara de joi. 

— Vineri e perfect, îl asigură Jo Marie având dubii că va mai 
simți acea pasiune puternică, acea atracţie pe care-o avea 
pentru Andrew, însă nici Jim nu era un bărbat de lepădat. 

— Ne vedem atunci. La revedere, Jo Marie. 

— La revedere, Jim. Și mulţumesc. 

Uită repede scurta lor conversaţie din cauza încurcăturilor 
care apăruseră în cursul după-amiezii. O companie aeriană își 
pierduse clienţii pentru că biletele nu ajunseseră la timp. Ca 
urmare, telefoanele sunau neîncetat. 

Când intră în apartament, picioarele o dureau îngrozitor și 
în spate simţea un junghi enervant. 

— Mi s-a părut că te aud, zise Kelly ieșind din bucătărie și 
oprindu-se în prag. Era îmbrăcată într-o rochie de casă și purta 
papuci. 

— Cum te mai simţi? 

Kelly ridică din umeri și oftă. 

— Mai bine. 

— Ai stat acasă? o întrebă Jo Marie, pentru că atunci când 
plecase, Kelly încă mai era în pat. Avea impresia că prietena ei 
nu vrusese să mai meargă la spital. 

— Da, zise aceasta venind în living pentru a se așeza pe canapea. 

— Mark a trecut pe aici aseară, menţionă Jo Marie 
întâmplător, așteptând răspunsul prietenei sale. Kelly tăcea. 
Mi-a spus că v-aţi certat înfiorător, continuă ea. 

— Asta am făcut întotdeauna... ne-am certat. 

— Nu știu de ce v-aţi certat, dar îi pare foarte rău. 

In ochii lui Kelly apăru tristeţea și buzele i se strâmbară în 
ceea ce Jo Marie avea impresia că trebuia să fie un zâmbet. 

— Știu că n-a făcut-o intenţionat. Este extenuat. Pare că și-a 
propus să muncească din greu până când va muri. 

Acum, când prietena ei îi spusese asta, Jo Marie își dăduse 
seama că nu-și prea văzuse fratele în ultima vreme. Obișnuia să 
găsească scuze pentru a-i face o vizită de două-trei ori pe 
săptămână. În afară de seara trecută, el mai trecuse pe acolo 
numai de două ori de la Ziua Recunoștinței. 

— Cred că nu a mai mâncat de zile întregi, continuă Kelly. 
Este un doctor atât de bun, Jo Marie, și asta pentru că ţine 
foarte mult la pacienţii lui. Chiar și la cei pe care știe că nu-i 
poate salva. Sunt asistentă, ştiu cum își închid doctorii sufletul 
pentru a nu se implica sentimental. Dar Mark nu face acest 
lucru, spuse ea pe un ton supărat, după care își mușcă buzele 
ca să se calmeze. Am vrut să-i vorbesc noaptea trecută și știi 
unde l-am găsit? La pediatrie, ţinând în brațe un copil și 
spunându-i că nu va mai avea mult timp dureri. De pe hol, l-am 
auzit pe Mark vorbindu-i despre rai și cum ajuns acolo nu va 
mai avea nici un fel de durere. Mark este un bărbat minunat și 
un medic excepţional. 

Și te iubeşte atât de mult încât este distrus, adăugă în sinea 
ei Jo Marie. 

— Ieri era supărat și descumpănit şi a tipat la mine ca să 
se calmeze. Nu am de gând să mint și să spun că nu m-a 
durut. Pentru un timp am fost distrusă, dar am trecut peste 
asta. 

— Dar nu te-ai dus la muncă astăzi. Amândouă știau de ce 
hotărâse să stea acasă. 

— Nu, am simtit că eu și Mark avem nevoie să nu ne vedem o zi. 

— Probabil că este o idee bună. 

Avea atât de multe lucruri pe care dorea să i le spună lui 
Kelly, dar momentul părea nepotrivit. In sfârșit, vorbiseră, și 
acest lucru era o realizare după cinci zile de tăcere. 

Atmosfera devenise mai liniștită și Jo Marie se îndreptă 
spre bucătărie pentru a se întoarce cu două cești de cafea 
fierbinte. 

— Mulţumesc, zise Kelly privind-o cu ochi strălucitori. 

— Vrei să vorbesc cu Mark? o întrebă cu sinceritate Jo Matie, 
nefiind prea sigură de ce spunea asta. Poate că într-un fel asta 
ar înrăutăţi și mai mult situaţia. 

— Nu. Vom rezolva noi doi problema. 

Se auzi soneria și cele două prietene se priviră. 

— Nu aştept pe nimeni, murmură Kelly. De fapt, ar fi mai bine 
să nu fiu văzută, așa că dacă nu te superi mă voi refugia în camera 
mea. 

Ultima persoană pe care Jo Marie se aștepta s-o vadă de 
cealaltă parte a ușii era Andrew. În ochii ei se citea nefericirea 
când îi întâlni privirea. Jo Marie îşi plecă ochii. I se uscase gâtul 
şi emoţiile nestăpânite îi colorară obrajii palizi. Tăcerea dintre 
ei era apăsătoare. Andrew ridică mâna ca și când ar fi dorit s-o 
atingă. Işi dădu seama ce făcea și privi în altă parte, ca și cum 
se răzeândise dintr-o dată. 

— Kelly este gata? o întrebă el după ce respiră adânc. 

Jo Marie nu se mișcă, blocând astfel intrarea și refuzând să-l 
lase să intre în apartament. ÎL privi mirată. 

— Gata? repetă ea, nedumerită. 

— Da. Trebuie să mergem la operă, în seara asta. Vom vedea 
Carmen de Bizet, adăugă el gânditor. 

— Ah! exclamă ea privind în gol. 

Kelly uitase așadar de întâlnirea lor. Biletele pentru acest 
spectacol se vânduseră cu săptămâni în urmă. Prietena ei 
trebuia să se ducă. 

— Intră, îl invită ea, mă duc să văd ce face Kelly. Andrew este 
aici, o anunţă Jo Marie rezemându-se de ușa dormitorului după 
ce intrase, stând cu mâinile la spate. 

— Drew? 

— Este Andrew pentru mine și Drew pentru tine, îi răspunse 
Jo Marie exasperată. Trebuia să vă întâlniți ca să vedeţi 
Carmen. 

Kelly își duse o mâna la frunte. 

— Oh, Dumnezeule! Am uitat. 

— Ce ai de gând să faci? 

— Să-i explic, ce altceva? 

Jo Marie își urmă prietena în living. Ochii cenușii ai lui 
Andrew erau inexpresivi când o zăriră pe Kelly în rochie de 
casă şi papuci. 

— Eşti bolnavă? 

— De fapt, mă simt destul de bine. Drew, imi cer scuze. Am 
uitat de întâlnirea noastră. 

Andrew își privi ceasul de aur și trăsăturile de pe fața lui 
atrăgătoare se inăspriră. 

— Kelly poate face un duș și se poate îmbrăca în câteva 
minute, zise Jo Marie repede, gândindu-se că asta dorea să 
spună și prietena ei. 

— E imposibil să fiu gata în patruzeci și cinci de minute, 
negă ea. Nu se poate face decât un singur lucru. Du-te tu în 
locul meu, Jo Marie. 

Privirea lui Andrew se întoarse spre Jo. Pe faţa lui aspră nu 
se putea citi nici o emoție, dar ochii lui cenușii străluceau 
provocator. 

— Nu pot, răspunse ea pe un ton hotărât. 

— De ce? o studiară două perechi de ochi. 

— Eu... căuta o scuză plauzibilă. Fac prăjituri pentru Clubul 
de Știință. Ne întâlnim sâmbătă, ultima dată înainte de 
Crăciun. 

— Puteam să-mi închipui că lucrezi și sâmbătă, i-o tăie scurt 
Andrew. 

— În fiecare sâmbătă, preciză ea calm, susținându-i privirea. 
În ultimele săptămâni, Kelly încercase deliberat să-i aducă 
împreună pe ea și pe Andrew, însă nu avea de gând să mai 
joace acest joc de acum înainte. Făcuse o înţelegere cu el și nu 
avea de gând să dea înapoi. Atâta timp cât era logodit cu o altă 
femeie, ea nu voia... nu putea să fie cu el. Nu vreau să merg, 
spuse pe un ton tăios, care spera să nu-i agraveze senzaţia de 
rău din stomac. 

— Mai este destul timp până la ridicarea cortinei, în caz că 
te răzgândești. 

Kelly îi aruncă o privire ciudată. 

— Se pare că va trebui să merg eu, zise ea, oftând adânc. 
Mă aranjez cât pot de repede, continuă Kelly grăbindu-se 
să intre în dormitor și lăsându-i singuri pe Andrew și Jo 
Marie. 

— Ce-ai mai făcut? o întrebă el privind-o cu înflăcărare. 

— Bine, îi răspunse ea răvășită. Era o minciună. Camera 
era mică, însă între ei parcă se afla o depărtare de ani 
lumină. 

Plecând capul, ea privi modelul mochetei. Când îi sugerase 
lui Kelly să se grăbească și să se îmbrace, nu-și dăduse seama 
că va rămâne singură cu Andrew. 

— Dacă mă scuzi, mă duc să mă ocup de prăjituri. 

Spre uimirea ei, Andrew o urmă în bucătărie. 

— Ce șansă am să primesc o ceașcă de cafea? Părea destul de 
împăcat cu sine și avea un zâmbet mulțumit. 

Jo Marie făcu cu greu faţă situaţiei și îi turnă cafea 
într-o ceașcă și trecu pe lângă el ca să-i ducă în living 
cafeaua. În tot acest timp, cu întreaga ei ființă, îi striga s-o 
lase în pace. 

Andrew luă ceașca de pe masă și se întoarse după ea în 
bucătărie. 

— De zile întregi încerc să vorbesc cu tine. 

— Numai tu vrei asta. 

— Jo Marie, crede-mă, nu-i chiar atât de ușor să discut cu 
Kelly. Sunt câteva lucruri pe care nu ţi le pot explica și care 
poate că ar rezolva toată situaţia. 

— Pun pariu că le știu, spuse ea nervoasă. 

— Nu poti avea încredere în mine? 

Cuvintele lui erau atât de neașteptate încât Jo Marie nu știa 
dacă auzise bine. li venea să ţipe la el și să-i spună că 
momentele petrecute împreună erau la fel de frumoase pentru 

ea cum fuseseră și pentru el. Ar fi vrut să se întoarcă și să-i 
spună că va avea încredere în el toată viaţa, dar nu-i va da și 
inima ei. Nu putea face așa ceva din moment ce Kelly purta 
inelul lui de logodnă. 

— Jo Marie, începu el să pledeze, știu cum ţi se par toate 
astea. Te invit mâine să luăm prânzul împreună. Jur că nici 
măcar nu te voi atinge. Las totul în seama ta. Spune-mi locul, 
Ora... 

— Nu, scutură ea repede din cap, cu vocea tremurândă din 
cauza emoţiei. Nu pot. 

— Jo Marie, zise el făcând un pas spre ea, apoi altul, până 
când respiraţia lui îi atinse părul. 

Silindu-se să se miște, Jo Marie se îndreptă spre bucătărie. 

— Nu mai vorbi așa. Mi-am dat seama, în săptămâna care a 
trecut, că sentimentele tale pentru Kelly sunt mai puternice 
decât dragostea ta pentru mine. Am încercat din răsputeri să 
accept situaţia. 

Andrew părea atât de încordat, încât pălise. Arăta ca un 
tânăr nevinovat care se îndrăgostise pentru prima dată în viaţă 
dar, pe de altă parte, avea o expresie aspra întipărită pe față, 
iar în ochi i se citea furia. 

— Ai răbdare, atât îţi cer. Vei înțelege curând tot ce se 
întâmplă. 

— Vrei să încetezi? îl întrebă ea, furioasă. Vorbești în așa fel 
încât nu te înțeleg și nu mai pot suporta. Tot ce știu este că 
există patru oameni care... 

— Cred că asta e tot ce pot să fac, îi întrerupse Kelly intrând 
în încăpere. Făcuse un duș, se îmbrăcase și își aranjase părul 
într-un timp foarte scurt. 

Jo Marie se simţi cuprinsă de gelozie văzând privirea 
apreciativă a lui Andrew. 

— Arăţi minunat, reuși ea să spună. 

— Nu voi întârzia prea mult! îi strigă Kelly îndreptându-se 
spre ușă. 


LOGODNĂ FALSĂ 125 


— Nu-ţi face griji, murmură Jo Marie respirând greu. Nu voi 
mai fi trează, sunt foarte obosită. 

Pe cine încerca să păcălească? Până când nu auzi cheia în 
ușa de la intrare, cinci ore mai târziu, Jo Marie nu reuși să 
închidă ochii. Se ura pe sine pentru că era atât de slabă, și în 
tot acest timp, cât Kelly fusese cu Andrew, se simţise 
mizerabil. 

Singurul lucru care o bucura a doua zi era invitaţia lui Jim 
la cină. Seara se apropie cu repeziciune. Se îmbrăcă elegant și 
se machie cu discreţie, sperând să poată ascunde efectele unei 
nopți aproape albe. 

— Nu pregăti cina şi pentru mine, am o întâlnire, îi spuse 
ea lui Kelly în timp ce se îndrepta spre ușă. 

După cum se așteptase, compania lui Jim era la fel de 
plăcută ca descoperirea unei oaze în mijlocul deșertului. O făcu 
să râdă, tachinând-o cu afecţiune. Umorul lui era subtil și ori- 
ginal, fiind un adevărat balsam pentru o inimă frântă. Ştiuse 
încă din momentul în care-l văzuse că-i va plăcea de Jim 
Rowden. În preajma lui se relaxa și putea fi ea însăși. Însă nu se 
putea opri să-și reamintească trecutul. 

— Vrei să-mi spui ce te supără? o întrebă el cu blândeţe când 
ajunseră la desert. 

— Ce mă supără? Vrei să plâng când am de mâncat această 
plăcintă excelentă? 

Zâmbetul lui Jim era înțelegător și încurajator. Observă din 
nou gropiţele pe care acesta le făcea în obraji. 

— Oricând vei fi pregătită să vorbeşti, eu te voi asculta. 

— Mulţumesc, spuse ea întorcând capul din cauza emotiei 
puternice care pusese stăpânire pe ea. Acum, spune-mi, care e 
surpriza cu care m-ai ameninţat toată seara? îi ceru ea ca să 
schimbe subiectul discuţiei. 

— E vorba despre delta pe care încercăm de atâta timp s-o 
salvăm. Ei bine, astăzi am discutat cu un senator și acesta mă 
va prezenta unui comitet care urmărește s-o transforme într-o 

rezervaţie naturală. Apropiindu-și mâinile, Jim se rezemă de 
marginea mesei. Din câte ştie, George pretinde că nu va fi greu 
de realizat. 

— Jim, dar este minunat! Acesta era primul lui succes și o 
privea cu mândrie. 

— Desigur, dar n-am definitivat nimic. Nu sunt sigur că ar fi 
trebuit să-ţi spun, însă m-ai auzit ţinând două discursuri 
despre deltă și doream să știi și tu. 

— Sunt onorată. 

Fl îi mulțumi din priviri și continuă: 

— Poate că n-ar trebui să-mi fac prea multe speranţe, dar 
George, prietenul meu, este foarte încrezător. 

— Şi tu ar trebui să fii la fel. Amândoi trebuie să avem încredere. 

Jim îi căută mâna și o mângâie ușor. 

— Mi-ar fi mult mai ușor să împart totul cu tine, Jo Marie. 
Eşti o femeie minunată. 

Nu se simţise niciodată bine când cineva o flata, însă Jim 
părea extrem de sincer. li trebui un mare efort să zâmbească și 
să murmure o mulţumire. 

Jim îi înconjură umerii cu braţul când se îndreptară spre 
birou. li tinu portiera mașinii deschisă și se opri brusc înainte 
de a-și apăsa buzele peste ale ei. Sărutul era blând și liniștitor. 
Dar nu era sărutul lui Andrew şi Jim nu avea puterea să-i 
provoace un răspuns la fel de pasionat. Pentru Andrew, totul 
părea simplu. 

În timp ce se îndreptă spre casă, Jo Marie continua să-i 
compare pe cei doi bărbaţi. Işi dădea seama că era nedrept să 
facă așa ceva. 

Ușa, apartamentului era descuiată când Jo Marie ajunse 
acasă. Iși agăța în cuier pardesiul când îl observă pe Andrew. 
Stătea în mijlocul livingului privind-o cu ochii lui cenușii reci 
ca gheaţa. 

Inţelese dintr-o privire că nu văzuse niciodată un bărbat 
mai furios. 

— Este vorba despre ora la care te întorci acasă, preciză el 
privind-o cu ochi care aruncau fulgere. 

— Cu ce drept mă chestionezi? 

— Am toate drepturile! exclamă el nervos. Presupun că-ti 
imaginezi că totul e o joacă. De fiecare dată când ies cu Kelly, 
te răzbuni întâlnindu-te cu Jim? 

Uimită de reacţia lui, Jo Marie nu reuși să răspundă. 

— Și dacă-l lași să te sărute, o poți face măcar într-un loc mai 
ferit, nu chiar în mijlocul străzii. 

Buzele i se albiseră în timp ce o privea cu ochi amenințători 
și în același timp dezamăgiţi. Mă deziluzionezi, Jo Marie, 
credeam că ai mai multă distincţie. 


Capitolul 8 


— Cum îndrăznești... cum îndrăznești să-mi spui aşa ceva?! 
exclamă furioasă Jo Marie. Ochii ei aruncau fulgere când se 
întoarse pentru a trânti ușa de la intrare. 

— Ce te aștepți să-mi imaginez? o întrebă Andrew ridicând o 
mână ca să-și îndepărteze șuviţele de păr căzute pe frunte. 

— Așteptam multe lucruri de la tine, dar nu să mă urmărești 
sau să mă spionezi. Şi apoi... apoi să ai neobrăzarea și 
îndrăzneala să mă jigneşti! Furia ei scăzu, făcând loc durerii 
care îi zdrobea inima. 

Faţa lui Andrew era roșie de furie când trecu pe lângă ea 
pentru a ieși din apartament. În momentul în care ieși, întinse 
o mână pentru a se rezema de un perete. 

Jo Marie era atât de nervoasă încât camera devenise 
neîncăpătoare pentru furia ei. Ridicase din umeri și încerca din 
răsputeri să respire normal. Într-un timp, Andrew fusese 
bărbatul visurilor ei. După aceea, învățase să deosebească visul 
de realitate. 

Privind mocheta reuși, într-o oarecare măsură, să se calmeze 
şi Să-și înăbușe încordarea care o cuprinsese. Purtarea lui 

Andrew i se părea insuportabilă. Ar trebui să-l urască pentru 
cuvintele pe care i le spusese. Începu să plângă pentru a se 
linişti, dar simţea că se sufocă. Andrew Beaumont era un bărbat 
lipsit de sentimente. Privi neputincioasă tavanul în timp ce-și 
prindea obrajii în palme. 

Țârâitul soneriei o făcu să tresară speriată. Andrew. Reuşise 
să stea departe de el numai o săptămână. Ca pentru a se apăra, 
își înconjură pieptul cu brațele și privi hotărâtă ușa închisă. 
Putea să stea o veșnicie acolo, ea nu-i va deschide. 

Soneria răsună din nou, mult mai insistent. 

— Jo Marie, deschide blestemata asta de ușă! 

— Nu! îi strigă ea. 

— Bine, vom continua discuţia ţipând unul la altul. Asta-i va 
amuza teribil pe vecinii tăi. 

— Pleacă! ţipă ea, prea supărată ca să poată susține o discuţie 
normală. Andrew o rănise prin faptele lui și prin vorbele pe 
care le rostise. 

— Jo Marie! Tonul rugător din vocea lui era evident. Te rog, 
deschide ușa. Tot ce vreau este să-mi cer scuze. 

Urându-se pentru că era atât de slabă, Jo Marie răsuci cheia 
şi deschise masiva ușă de lemn. 

— Ai un minut la dispoziţie. 

— Cred că am luat-o razna când l-am văzut pe Jim sărutându-te, 
îi spuse el acoperind cadrul ușii cu statura lui înaltă. Jo Marie, 
promite-mi că nu te vei mai întâlni cu el. Nu pot suporta gândul 
să te atingă un alt bărbat. 

— Asta se presupune a fi o scuză? îl întreba ea cu răutate. 
Ascultă-mă, Andrew Beaumont, continuă ea încercând să nu 
tipe în timp ce-și învârtea degetul prin aer: Nu ai dreptul să-mi 
impui așa ceva! 

Trăsăturile lui Andrew se albiseră de furie. 

— Iţi pot face viața un chin. 

— Crezi că n-ai făcut-o deja? îl întrebă ea, distrusă. Lasă-mă 
în pace. N-am nevoie de tine. Nu vreau să te mai văd. Niciodată. 


130 RITA HERRON 


Spre disperarea ei, vocea i se pierdu. Își scutură capul, inca- 
pabilă să mai scoată vreun cuvânt, trânti ușa şi o încuie. 

Aproape imediat se auzi soneria, urmată de bătăi în ușă. 
Nici unul dintre ei nu era în stare să discute normal. Și poate 
că cel mai bine era să lase lucrurile așa cum erau. O durea 
mai mult decât voia să recunoască, dar își va reveni. Își va 
continua viaţa, și va uita încet, încet de Andrew, de bărbatul 
visurilor ei. 

Fără a privi înapoi, ignoră zgomotul bătăilor în ușă și se 
îndreptă spre dormitorul ei. 


Restaurantul era plin până la refuz, la această oră de prânz. 
Crăciunul era peste câteva zile și cumpărăturile de ultimă oră 
făceau centrul orașului şi restaurantele acestuia supra- 
aglomerate. 

Văzându-l pe Mark intrând, Jo Marie ridică mâna și o mișcă 
pentru a-i atrage atenția. Arăta mai puțin obosit decât ultima 
dată când îl văzuse. În ochi i se citi o clipă bucuria, care însă 
păli repede. 

— Trebuie să recunosc că este o surpriză, spuse Jo Marie 
când fratele ei se așeză pe bancheta moale din faţa ei. 
Nu-mi mai amintesc când am luat prânzul împreună ultima 
dată. 

— Nici eu nu-mi amintesc. Mark luă lista de bucate, își făcu 
alegerea și o închise repede. 

— Ce grăbit ești! 

— Nu am prea mult timp la dispoziţie. 

Același Mark, mereu grăbit, alergând dintr-un loc în 
altul. 

— Tu m-ai căutat, îţi amintești? îl tachină ea cu blândeţe. 

— Da, sigur că da. Privirea îi era concentrată asupra 

şerveţelului cu care se juca, făcându-l din ce în ce mai mic. O să 
ți se pară ceva nebunesc, așa că promite-mi să nu râzi de mine. 

In colţul gurii, ea zâmbea deja. 

— Promit. 

— Aș vrea să mă însoțești la petrecerea de Crăciun de la spital 
sâmbătă noaptea. 

— Eu? 

— N-am timp să-mi aranjez vreo întâlnire și nu cred că voi 
scăpa prea ușor fără a jigni jumătate din personal. 

In ultimele trei săptămâni, Jo Marie suportase mai multe 
petreceri decât în întreaga ei viață. 

— Cred că voi putea veni. 

— Nu ești prea entuziasmată. 

— Am început să simt ceea ce simţi și tu despre petreceri. 

— Mă îndoiesc, zise el supărat, în timp ce rupea șerveţelul. 

Chelneriţa veni să ia comanda și le umplu imediat ceștile cu 
cafea. 

Jo Marie își luă șerveţelul și începu să-l imite pe Mark. 

— Va fi şi Kelly acolo... cu Drew? 

— Mă îndoiesc. De ce ar veni? Nu va exista o sală de bal sau 
un bufet la miezul nopţii. Nu va fi ceva măreț. Iti poti imagina 
cum ar arăta „bogătașii“ stând pe scaune tari și ţinând în mână 
farfurii de carton cu câteva aperitive? Nu poți. Kelly urmărește 
să-și mărească averea pe care o va moșteni. 

Jo Marie deschise gura să-l contrazică, dar realiză că nu avea 
nici un rost. Era lipsit de sens să discute despre relaţia lui 
Andrew cu Kelly în fața lui Mark. 

— Presupun că ţi-a spus Kelly, nu-i așa? 

— Ce să-mi spună? îl întrebă Jo Marie curioasă și totodată 
speriată. Ultima dată când Mark îi dăduse informaţii despre 
Drew și Kelly, îi spusese că au de gând să-și anunţe oficial 
logodna. 

— Şi-a luat două săptămâni de preaviz. 

— Nu, oftă Jo Marie. N-ar face asta. Îşi iubește meseria; are 

talent de asistentă. Ceea ce o surprindea cel mai mult era faptul 
că prietena ei nu-i spusese nimic despre plecarea de la spital. 

— Imi imaginez că își pregătesc deja nunta și s-a hotărât să 
plece mult mai repede. De altfel, cine o poate învinui, n-am 
dreptate? 

Totul îi spunea că Mark nu se înșela deloc. Buzele îi erau 
strânse și ochii aveau o lucire dureroasă. Ce dezastru o să fie 
Crăciunul acesta, își spuse ea. 

— Hai să nu mai vorbim despre Kelly sau Drew sau despre 
altcineva, bine? Crăciunul este săptămâna viitoare. Se sili să 
zâmbească și să pară veselă. 

— Așa e, confirmă Mark oftând. Mai este puţin. Cu toate că 
vocea îi suna vesel, figura îi era mai mohorâtă ca niciodată. 

Supa şi sandvișurile lor sosiră și începură să mănânce în 
linişte. 

— Așadar, vii sau nu? o întrebă Mark după ce goli farfuria. 

— Cred că da, răspunse ea fără să pară entuziasmată de 
idee. Amândoi aveau aceleași presimţiri în legătură cu 
petrecerea. 

— Mulţumesc, surioară. 

— Consideră că acesta este cadoul meu de Crăciun. 

Mark luă nota de plată adusă de chelneriţă și o studie. 

— Şi tu consideră această masă tot așa, o anunţă el ridicându-se. 
Ne vedem sâmbătă seara. 


— Mark mi-a spus că ai de gând să părăsești spitalul peste 
două săptămâni, îi spuse Jo Marie prietenei sale chiar în acea 
seară. 

— Da, răspunse Kelly nemulțumită. 

— Presupun că planurile de nuntă necesită mult timp. 

— Nuntă? întrebă Kelly privind-o absent. Nu, scutură ea din 


LOGODNĂ FALSĂ 133 


cap cu o figură deprimată. Îmi voi exercita meseria la alte spitale. 

— Înseamnă că vei continua să lucrezi și după căsătorie? 

Prietena ei părea că nici măcar n-o auzise. 

— Kell? o mustră Jo Marie, surprinsă. 

— Sper. 

Nemulțumită că o chestiona pe Kelly despre viața ei împre- 
ună cu Andrew, Jo Marie deschise ziarul de seară și se prefăcu 
interesată de ceea ce citeşte. Dar dacă Kelly ar fi întrebat-o care 
erau titlurile zilei, n-ar fi avut ce să-i răspundă. 

În seara de sâmbătă, Jo Marie se imbrăcă în rochia albastră 
pe care şi-o croise singură. Îi stătea bine culoarea şi-i dădea 
graţie mișcărilor. Petrecu mult timp coafându-se și fardându-se, 
urând din suflet această petrecere. 

Jo Marie își punea o capă pe umeri când în cadrul ușii de la 
intrare apăru Kelly la braţul lui Andrew. 

— Pleci în seara asta, constată Kelly oprindu-se în mijlocul 
livingului. Și... și nu mi-ai spus nimic. 

Jo Marie simţea privirea cercetătoare a lui Andrew care o 
măsura din cap până-n picioare, însă n-avea de gând să se 
întoarcă spre el. 

— Da, nu mă aștepta. 

— Şi noi avem planuri. 

Luându-și poşeta de seară, Jo Marie încercă să zâmbească. 

— Distracţie plăcută. 

Kelly mai spuse ceva, însă Jo Marie ieșise deja pe ușă, 
mulțumită că scăpase de o confruntare cu Andrew. 

Mark îi dăduse adresa unde avea loc petrecerea și o rugase 
să vină singură până acolo. N-avea nevoie de nici o scuză. Era 
evident că dorea s-o evite pe Kelly. 

Găsi repede casa, fiind întâmpinată de muzică în surdină 
şi fum de ţigară. Făcându-și loc printre cei care dansau, Jo 
Marie duse salata pe care o preparase în bucătărie și o trans- 
mise colegelor fratelui ei. După ce schimbară complimente 
și i se făcu cunoștință cu ceilalți invitaţi din bucătărie, Jo 

Marie se întoarse în cameră pentru a-l găsi pe Mark. 

Cu tot zgomotul antrenant, petrecerea nu avea nimic ieșit 
din comun și îl zări pe fratele ei imediat. Se afla în cealaltă parte 
a încăperii, în mijlocul unui grup de tineri, probabil medici, se 
gândi ea. In timp ce-și croia drum spre ei, se întâlni cu o 
asistentă prietenă cu Kelly, pe care o întâlnise de câteva ori. 
Vorbiră câteva minute despre vreme. 

— Presupun că ai auzit de plecarea lui Kelly, zise Julie Frazier 
impacientată. Mie una, îmi pare rău. 

— Sunt de acord cu tine, murmură Jo Marie. 

— Uneori aș vrea să-i dau pe amândoi cap în cap, spuse Julie, 
arătând cu capul spre Mark. Fratele tău este un bărbat încăpățânat. 

— Nu-i nevoie să-mi spui. Doar sunt sora lui. 

— Ştii, continuă Julie privind băutura pe care o avea în 
paharul din mână, după ce Kelly şi-a scos amigdalele, puteam 
să jur că vor ajunge în faţa altarului. Toţi am fost la fel de 
surprinși când Kelly s-a logodit cu personajul acela misterios. 

— Ce vrei să spui despre Kelly și Mark? Ştia că o perioadă, 
înainte de Ziua Recunoștinței, după operaţie, se înțeleseseră de 
minune. Nu avea importanţă cât timp trecuse, nu putea uita că 
aşa stătuseră lucrurile. 

— Kelly se simţea rău — operaţia de amigdale e dureroasă 
pentru un adult — nu voia să vadă pe nimeni, nu-și anunţase nici 
măcar familia. Mark a fost singurul care a reușit să se apropie de ea. 
Au petrecut ore întregi impreună, făcând-o să mănânce, hrănind-o 
cu lingurita. Chiar îi citea ca să adoarmă, după care adormea pe 
scaunul de lângă pat pentru a fi acolo când ea se va trezi. 

Jo Marie o privea uimită. 

— A făcut Mark toate astea? Așadar, Mark fusese îndrăgostit 
de Kelly și nu-i spusese nimic. ÎL privea acum mirată și îşi dădea 
seama cât de proastă fusese. Luni întregi se gândise la clipele 
de vis petrecute cu Andrew și fusese atât de oarbă încât nu 
observase ce se întâmplă în jurul ei. 

— Vorbim de lup și lupul la ușă. 

Jo Marie se întoarse pentru a privi spre intrare și văzu cum 
Kelly și Andrew intrau în cameră. Prin lumina slabă din 
încăpere, ochii i se întâlniră cu ai lui. Îi privi buzele încordate, 
după care el îi zâmbi. Efectul pe care-l provocase era devasta- 
tor; inima începu să-i bată nebunește și obrajii i se înroșiră 
puternic. Acestea erau emoțiile cu care se luptase tot timpul. Se 
ura pentru că era atât de vulnerabilă în faţa acestui bărbat. Nu 
dorea să mai simtă nimic pentru el. 

— Scuză-mă... îi întrerupse Julie gândurile... vreau să fac 
cunoștință cu cineva. 

— Sigur. Jo Marie se îndepărtă pentru a i se alătura lui Mark, 
ştiind că va fi în siguranţă lângă el. 

— Ai văzut cine a venit? îi şopti la ureche fratelui ei. 

Ochii obosiţi ai lui Mark o studiau pe Kelly și Jo Marie văzu 
câtă tristețe era în privirea lui. Kelly arăta minunat în această 
seară și trebuia să recunoască faptul că ea și Andrew formau cel 
mai reușit cuplu din încăpere. Erau făcuţi unul pentru altul... 
făceau amândoi parte din înalta societate. Se potriveau. 

— Mă surprinde faptul că a venit, zise Mark pe șoptite în 
timp ce le întorcea spatele. Dar are dreptul să fie aici, ca toţi 
ceilalți. 

— Sigur că da. 

Unul dintre prietenii lui Mark făcea pe disc-jockey-ul și își 
luase libertatea de a pune o serie de slowuri. Jo Marie și Mark 
stăteau lângă perete și priveau perechile care începuseră să 
danseze în mijlocul încăperii. Când Andrew o luă în brațe pe 
Kelly, Jo Marie își îndreptă privirea în altă parte, incapabilă să-i 
privească indiferentă. 

— Nu vrei să dansezi? murmură Mark. 

— Cu tine? 

— Nu, voi lăsa pe unul dintre prieteni să aibă onoarea. Și așa 
a fost destul de rău că mi-am invitat sora la petrecere. Nu 
trebuie să şi dansez cu tine. 

Jo Marie nu se putu stăpâni să nu râdă. 

— Te pricepi să spui vorbe frumoase unei femei, scumpule frăţior. 

— Incerc, murmură el urmărind-o pe Kelly, ale cărei braţe se 
aflau în jurul gâtului lui Andrew și îi șoptea ceva la ureche. Dar 
se pare că nu îndeajuns, încheie el. 

Stând deoparte și privindu-i pe dansatori, Jo Marie începu să 
se simtă prost. 

— Mă duc să văd dacă pot ajuta cu ceva la bucătărie, găsi ea 
o scuză ca să plece. 

Julie Frazier era acolo, așezând aperitive pe farfurii rotunde, 
cu precizia unui matematician. 

— Te pot ajuta? se oferi Jo Marie privind în jur pentru a găsi 
ceva de făcut. 

Julie o privi cu recunoștință. 

— Sigur. Vrei să pui tacâmurile la salată și să o duci pe masa 
din cameră? 

— Sigur că da. Găsi tacâmurile în uscător și castronul mare 
cu salată. Masa pe care îl așezase era acoperită cu o mușama 
decorată cu globuri și alte figuri geometrice. 

— Şi acum, doamnelor și domnilor... anunţă disc-jockey-ul, 
pentru a atrage atenţia... o melodie la care invitaţia se face de 
către doamne. 

Intorcându-se cu spatele la masă, Jo Marie o privi pe Kelly 
care-i șoptea ceva lui Andrew. Spre surprinderea ei, acesta 
încuviință și o lăsă să-și facă drum spre cealaltă parte a camerei. 
Destinația ei era clară... Kelly se îndrepta direct spre Mark. 
Pulsul lui Jo Marie se acceleră. Dacă el va face ceva sau îi va 
spune ceva urât prietenei ei, nu-l va ierta niciodată. 

Tot sufletul i se citea în ochi când îl luă pe Mark de brat. 
Prins într-o discuţie, acesta nu-și dăduse seama că se află cineva 
lângă el. Kelly încercă din nou și Mark se întoarse, surprins că 
o vede lângă el. 

Jo Marie era destul de departe, neputând fi văzută de Kelly 
sau de fratele ei, însă destul de aproape pentru a-i auzi. 

— Pot dansa cu tine? îl întrebă ea hotărâtă. 

— Credeam că bărbatul este cel care face invitaţia, zise Mark 
zâmbind malitios. Și dacă ai observat, eu n-am invitat pe nimeni. 

— La această melodie, invitaţia o fac doamnele. 

Mark păli când îl zări pe Andrew în celălalt colț al încăperii. 

— Şi de ce nu l-ai invitat pe cavalerul de acolo? 

Kelly clătină încet din cap, continuând să-l fixeze pe Mark. 

— Te-am invitat pe tine. Nu mă refuza, Mark, nu în seara 
asta. Plec de la spital în curând și nu te voi mai plictisi 
niciodată. 

Jo Marie se îndoia că fratele ei ar putea s-o refuze în acest 
moment. Fl se apropie anevoie de centrul încăperii și o luă 
pe Kelly în braţe. Se auzea o baladă frumoasă și melodioasă 
a lui Billy Joel. Kelly își lipi corpul de cel al lui Mark. Braţele 
ei îi înconjurară gâtul și își lipi tâmpla de bărbia lui. Mark 
închise ochii și respiră adânc. Imbrăţișarea lui la început 
încordată, acum devenise o mângâiere, strângând puternic 
talia zveltă a lui Kelly, al cărei corp se arcuia în ritmul 
melodiei. 

Pentru prima dată în seara aceea, fratele ei părea liniștit. 
Kelly era a lui Mark. Jo Marie greșise când își spusese că Andrew 
și Kelly erau făcuţi unul pentru altul. Nu era așa, și logodna lor 
nu avea nici un sens. 

Privirea ei îl căută pe cel care-i stăpânea gândurile. Andrew 
stătea rezemat de perete, foarte aproape de ea. Ochii lor se 
întâlniră și el nu-și mai luă privirea de la ea, atrăgând-o spre el. 
Dar ea nu se putea mișca din loc. Privirea lui părea s-o 
ameţească întocmai ca în seara aceea de februarie. Simţea cum 
pătrunde în sufletul ei, implorând-o să vină, să traverseze 
încăperea ca s-o cuprindă în braţe. 

De aceea, Jo Marie făcu un pas, după care se opri, trezindu-se 
la realitate. Nu dorea să fie cu el, ca să nu sufere și mai mult. 
Făcând un mare efort, întoarse capul, rupând astfel vraja. Iși 
simțea inima grea și-i era greu să respire. Se îndreptă cu pași 
hotărâți spre bucătărie. 

O ușă de sticlă se deschidea spre grădină. Dorea să fie 
singură și după câteva clipe de nehotărâre, ieși pe ușa aceea 
pentru a scăpa de ceilalți și a se cufunda în întunericul nopții. 

Braţele îi înghețaseră și își mișcă palmele pe ele ca să-și 
pună sângele în mișcare. Stelele străluceau pe cerul 
întunecat. 

Simti că nu era singură. Nu avea nevoie să se întoarcă 
pentru a-și da seama că era Andrew. 

Venise afară și stătea în spatele ei, dar nu vorbea, concen- 
trându-și atenţia asupra cerului. 

I se păru o eternitate până când el vorbi. 

— Am venit să-ți cer iertare. 

Amintirea acuzațiilor lui îi strângeau dureros inima. 

— M-ai făcut să sufăr, spuse ea cu o voce pierdută, oftând 
adânc. i 

— Știu, dragostea mea, știu. Își scoase încet haina și o așeză 
cu mare grijă pe umerii ei, ferindu-se s-o atingă... 

— Aş da orice să-mi pot lua cuvintele înapoi. Văzându-l pe 
Jim îmbrățişându-te, am fost şocat. Am strigat la tine pentru că 
nu mi-am mai putut stăpâni nervii. 

Ceva din felul în care-i vorbea, emoția cu care rostea cuvin- 
tele, regretul din tonul lui o făcură să-și simtă inima bătând gata 
să-i spargă pieptul. Nu voia să-l privească, dar îi era imposibil să 
se stăpânească. Cu o tandrete infinită, el îi îndepărtă o șuviţă de 
păr care-i căzuse pe frunte. 

— Mă poţi ierta? 

— Andrew, rosti ea cu greutate. 

— M-aș așeza în genunchi dacă ar ajuta cu ceva. 

Își simţi ochii înlăcrimaţi. 

— Nu, nu este nevoie. 

EI se linişti, ca și cum o mare povară îi fusese luată de pe umeri. 

— Mulţumesc. 

Nici unul nu se mișcă, dorind parcă să prelungească 
momentul de tandrete. Când Andrew continuă să vorbească, 

părea că șopteșşte cuvintele ca briza mării, încât Jo abia le auzea. 

— Când am ieșit din casă, arătai ca o siluetă de safir în lumina 
lunii. Și m-am gândit că dacă mi-ar sta în putere, ţi-aș prinde 
stele de aur în părul tău minunat. 

— Ai fost întotdeauna atât de romantic? 

— Nu, răspunse el zâmbind. Ă 

Ochii lui o urmăreau cu multă tandrete. Incet de tot, își 
ridică mâna și o mângâie pe gât. 

Atingerea ușoară a degetelor lui pe pielea ei o făcu să se 
înfioare. Jo Marie îl iubea pe bărbatul acesta și nu va mai iubi 
niciodată pe altcineva, cu toate că era al unei alte femei. 

— Jo Marie, şopti el, lasă-mă să te sărut. Simt că este o clipă 
magică. 

Nu era nici o magie, desigur, dar Jo Marie nu putea să se 
împotrivească. 

— Pentru ultima dată, zise ea fără să-și dea seama că-i 
dezvăluia gândurile. 

El o cuprinse cu brațele şi ea își umezi buzele în așteptarea 
sărutului lui pasionat. Buzele lui Andrew le atingeau ușor pe ale ei. 

— Am fost convins întotdeauna că ne vom reîntâlni, Florence 
Nightingale, îi șopti el în păr. Chiar și atunci când nu te puteam 
găsi, simțeam că nu voi mai fi la fel ca înainte. 

— Şi eu am simţit la fel. Nici măcar nu mai ieşeam din casă. 

— Credeam că voi înnebuni. Erai atât de aproape de mine, te 
aflai mereu în gândurile și în sufletul meu, însă nu te puteam găsi. 

— Dar m-ai găsit, zise ea punând o palmă pe pieptul lui 
pentru a se putea îndepărta. Și acum este prea târziu. 

Ochii lui Andrew se întunecară în timp ce rămânea 
nemișcat. 

— Jo Marie, șopti el dezamăgit. 

— Taci, spuse ea punând un deget pe buzele lui. Nu încerca 
să-mi dai explicaţii. Am înțeles și am acceptat totul. Pentru un 
timp, m-a durut extrem de mult și nu credeam că voi suporta 
gândul că te pierdusem. Dar am reușit și voi reuși în continuare. 

Braţul lui îi înconjură talia în timp ce-i săruta degetele. 

— Am atât de multe să-ți spun și nu pot. 

— Ştiu. Acum, când o strângea în braţe, Jo Marie simţi că se 
linişteşte. N-aș fi reușit niciodată să-ţi fiu o soţie perfectă. 
Poziţia pe care-o ocupi în societate îţi cere să te căsătorești cu 
o femeie cultivată și de familie bună. Sunt mândră de numele meu 
şi de familia din care provin, dar nu sunt potrivită pentru tine. 

Braţul care-i strângea mijlocul tremură. 

— Asta crezi? o întrebă el cu o voce în care se simţea iritarea. 
Spune-mi sincer, asta crezi? 

— Da, răspunse ea repede. Acum m-am liniștit. Nu regret 
nimic. Te-am ţinut mult timp în inima mea și o parte din mine 
va pleca o dată cu tine. Cum pot regreta faptul că te-am iubit? 
Nu pot face așa ceva. 

EI îi luă mâna și o privi exasperat. 

— Inima ta îţi spune că ar trebui să mă însor cu Kelly? 

Mark ar fi distrus, dar fratele ei avea nevoie să-și găsească 
liniștea sufletească. 

— Sau cu o persoană ca ea. Luă haina care-i încălzise umerii 
și i-o întinse, având grijă să nu-l atingă. Mulţumesc, îi șopti ea 
paralizată de emoție. Incapabilă să mai suporte apropierea 
dintre ei, ridică mâna și-i mângâie bărbia. Apoi, foarte încet, își 
puse buzele peste ale lui. Adio, Andrew. 

El întinse mâna ca s-o reţină, dar ea trecu repede pe lângă 
el. Îi luă puţin timp să-și caute capa. Curând după aceea, ieși pe 
ușă și porni spre casă. Mark nu-i va simţi lipsa. 


e 


Jo Marie își petrecu duminica împreună cu familia, 
întorcându-se acasă seara târziu, pentru a fi sigură că n-o 
întâlnește pe Kelly. Întinzându-se în pat și privind în tavan, JO 
Marie realiză că-și luase adio de la Andrew. Nu voia să-l mai 

vadă pentru că lucrurile s-ar complica și mai mult. N-ar fi reușit 
să-l evite, mai ales că întreaga ei ființă tânjea să fie a lui. Cea mai 
bună soluţie era despărţirea. Kelly se va muta curând și Jo 
Marie nu va reuși să plătească singură chiria. 

Era o scuză perfectă pentru a pleca de aici şi Kelly n-ar bănui 
nimic. 

După ziua încărcată de luni petrecută la birou și apoi la 
fundaţie, Jo Marie se opri la spital, sperând să poată vorbi cu 
Mark. Dacă avea noroc, reușea să-l convingă pe fratele ei s-o 
primească în apartamentul lui. Însă numai pentru un timp, ca 
să-și caute o altă casă şi o altă colegă de cameră. 

Julie Frazier, asistenta care lucra cu Kelly și cu Mark, se afla 
la etajul rezervat chirurgiei când ajunse Jo Marie. 

— Bună, o salută ea. Presupun că știi unde se află fratele 
meu. 

Julie își ridică privirea din fişele pe care le studia. 

— Se află în camera doctorilor, la o ceaşcă de cafea. 

— Minunat. Vorbim mai târziu. Făcând zgomot cu tocurile pe 
culoarele pardosite cu gresie, Jo Marie își spuse că găsise 
momentul prielnic pentru a discuta cu el. Acum nu trebuia 
decât să-l găsească bine dispus. 

Camera doctorilor se afla la capătul holului și era împărțită 
în două de un paravan. In prima parte se aflau o canapea și 
câteva scaune. In spatele paravanului exista o mică bucătărie. 
Vocile lui Mark și a lui Kelly o opriră chiar la intrare. 

— Poţi pleca, spunea Mark pe un ton în care încerca să-și 
ascundă durerea. Crede-mă, n-am de gând să plâng pe umărul 
tău. 

— N-am venit aici pentru asta, îl contrazise Kelly cu blândețe. 

Jo Marie ezită, neștiind ce să facă. Nu dorea să le întrerupă 
conversaţia, care părea hotărâtoare, și nici nu avea de gând să-i 
asculte în continuare din spatele ușii. 

— Încă te mai necăjește pierderea fetiţei familiei Randolph, 
nu-i așa? îl întrebă Kelly. 

— Nu, am făcut tot ce am putut, știi bine. 

— Dar n-a fost de-ajuns, nu-i așa? 

Jo Marie își mușcă buzele ca să n-o întrerupă pe Kelly. Nu-i 
stătea în caracter prietenei sale să fie atât de rea. Işi amintea 
durerea lui Mark în momentul în care își pierduse mica 
pacientă. Se întâmplase chiar după Ziua Recunoștinței și Mark 
fusese distrus. 

— Nu, spuse Mark, n-a fost de-ajuns. 

— Și acum mai ai puţin să-l pierzi pe băiatul familiei Rickard, 
continuă Kelly pe un ton liniștit. 

Jo Marie se întrebă dacă acesta era băiatul despre care Kelly 
îi spusese că va muri de cancer. 

— Am știut asta de la bun început, zise Mark foarte 
nervos. 

— Da, dar asta n-a simplificat cu nimic lucrurile, nu-i așa? 

— Ascultă, Kelly, știu ce ai în cap, dar n-ai nici o șansă să îţi 
îndeplinești planurile. 

— Mark, murmură Kelly oftând, uneori ești atât de orb. 

— Poate din cauză că mă simt prost. Poate din cauza faptului 
că mă supără îngrozitor ceea ce fac, deoarece nu pot face mai 
mult în faţa mortii. 

— Dar nu ai ce face, nu-i așa? îl întrebă Kelly, în vocea ei 
simțindu-se numai durere. Acum, nu ai de gând să-mi spui ce 
te deranjează cu adevărat? 

— Poate că nu mai pot îndura să-l văd așa pe Tommy. Să văd 
ultimele lui chinuri în fața morţii. Totul a fost împotriva lui de 
la început și acum nu mai are mult de trăit. Până la urmă, 
moartea va învinge. 

— Și tu vei pierde, și orice pierdere este dureroasă pentru 
tine. 

Jo Marie simţi că nu mai poate asculta această discuţie. Se 
întoarse încet și porni pe coridor. 

Cuvintele pe care și le spuseseră Mark și Kelly stăruiau în 
mintea ei în timp ce se îndrepta spre biroul lui Jim. Mark avea 

probleme serioase ca doctor, pentru că punea totul la suflet. 
Kelly observase acest lucru și încerca să-l ajute pe fratele ei să 
treacă peste implicarea sentimentală în relaţiile cu pacienţii. 
Era supărat pe ea și probabil va continua să nu înţeleagă ceea 
ce încerca ea să facă. 

Norocoasă, Jo Marie găsi loc în parcarea din fața clădirii 
fundaţiei. Trecuseră numai câteva zile de la Crăciun și era 
imposibil să-ţi parchezi mașina în locul dorit, din cauza aglo- 
meraţiei. 

Gândurile i se învălmășeau în cap în timp ce încuia mașina. 
Când privi în lungul străzii, pentru a traversa, zări forma unui 
Mercedes albastru-închis. Un fior rece îi trecu prin inimă. 
Andrew era aşadar înăuntru și dicuta cu Jim. 


Capitolul 9 


— Totul e în ordine? îl întrebă îngrijorată pe Jim. Evitase 
întâlnirea cu Andrew, așteptând plecarea lui într-un magazin de 
antichităţi aflat vizavi. După ce Andrew pornise mașina, mai 
rămăsese înăuntru câteva minute să se asigure că părăsise impre- 
jurimile. După aceea, trecuse strada și se îndreptase spre birou. 

— Ar trebui să fie ceva în neregulă? o întrebă mirat Jim. 

— Spune-mi tu ce este. Am văzut mașina lui Andrew 
Beaumont în parcare. 

— Ah, da, zise Jim strâmb. Și asta te îngrijorează? 

— Nu, scutură din cap Jo Marie. Ei bine, da! se răzgândi ea. 
Nu avea de gând să-l mintă pe Jim, care era un bun cunoscător 
al firii oamenilor. 

— A venit la invitaţia mea, pentru a cunoaște personalul 
fundaţiei. Această instituţie îi este mult îndatorată prietenului tău. 

— Prietenul meu? 

Jim strânse din dinți. 

— Nici unul dintre voi doi nu-și poate ascunde sentimentele. 
Da, draga mea, scumpă Jo Marie, prietenul tău. 

Nu mai avea puterea să-l contrazică. 

— Vrei o ceașcă de cafea? o întrebă Jim traversând camera 
pentru a ajunge la filtru. 

Jo Marie zâmbi recunoscătoare când o servi, după care se 
aşeză pe marginea biroului ei, încrucișându-și braţele pe piept. 

— Am avut o discuţie lungă cu Beaumont. 

— Şi? întrebă Jo Marie nereușind să-și înfrâneze curiozitatea. 

Inainte ca Jim să-i poată răspunde, sună telefonul. El ridică 
receptorul și vorbi zece minute. Jo Marie se prefăcu ocupată, 
dar gândurile ei nu-și găseau astâmpăr. Andrew fusese aici în 
interes de afaceri? Nu-i venea să creadă. 

— Ei bine? întrebă Jo Marie după ce Jim închise telefonul. 

Acesta avea pe faţă o expresie indiferentă. 

— Vobim tot despre Beaumont? 

— Nu am de gând să te implor, zise Jo Marie zâmbind, dar 
vreau să cunosc adevăratul motiv pentru care a fost aici. 

Jim o cercetă întrebător. 

— Eşti îndrăgostită de el? 

Simţindu-se prost, Jo Marie înghiţi în sec. 

— S-au întâmplat multe între noi. Ţi-a spus ceva despre 
mine? 

Buzele lui Jim se strânseră. 

— Nu direct, dar voia să-mi cunoască intenţiile. 

— Nu se poate! exclamă Jo Marie, uluită. 

Jim scutură din cap. 

— A venit să-mi ceară amănunte despre fundaţie și pentru a 
lua niște documentatii. Este un om de treabă, Jo Marie. 

Ea studia biroul și tastatura mașinii de scris. 

— Știu. 

— Nu mi-a vorbit în mod direct despre tine, dar cred că 
te place foarte mult. Am sentimentul că era frustat și îngri- 
jorat de faptul că lucrezi aici până noaptea târziu, mai ales 
pentru că sediul fundaţiei se află într-un cartier cu o faimă 
proastă. 

— N-are de ce să-și facă griji, tu mă conduci până la 

mașină sau stai cu mine în staţie până vine autobuzul. 

Jim îşi făcu de lucru cu mâinile. 

— Am impresia că acest Beaumont este foarte îndrăgostit de 
tine. Dacă ţi se va întâmpla ceva în timp ce te afli sub protecția 
mea, ar fi în stare să mă omoare. 

Chiar și după ce ajunsese acasă, câteva ore mai târziu, cuvin- 
tele lui Jim continuau s-o urmărească. Andrew era îngrijorat din 
cauza ei și pe deasupra era și îndrăgostit de ea. Dar totul era în 
zadar, așa că nu trebuia să se mai gândească la asta. 

Kelly se afla pe canapea, cu o pătură pe picioare, privind la 
televizor programul special de sărbători. 

— Bună, cum a fost în seara asta? o întrebă ea, urmărind în 
continuare imaginea de pe ecran. 

Colega ei de apartament era palidă și Jo Marie își spuse că 
era urmarea discuţiei pe care o avusese cu fratele ei. Ar fi dorit 
s-o întrebe cum își petrecuse ziua la spital, dar se îndoia că 
întrebarea îi va face plăcere lui Kelly. 

— In seara asta — oh, totul a fost ca de obicei... bine, 
răspunse Kelly pe un ton trist. 

— Te simți bine, Kelly? 

Aceasta întoarse încet capul. 

— Am încă o durere de stomac. 

— Și febră? 

— Nu cred. Cred că ar fi mai bine să mă întind în pat. 

Jo Marie își spuse că prietena ei era extrem de palidă în 
ultimul timp. Dar, crezu din nou că totul se datora 
evenimentelor cărora le făcuse față în ultimul timp. 

— Ştii, am un avantaj având frate medic. Il pot chema oricând 
am nevoie. 

Kelly închise televizorul, fără s-o privească. 

— Nu ai de ce să-l chemi pe Mark. 

Insă vocea ei nu era deloc convingătoare. Făcând un mare 
efort, Jo Marie se îndreptă spre bucătărie și-și turnă un pahar 
cu lapte. 

— Vrei și tu unul? o întrebă pe Kelly ridicând paharul. 

— Nu mulțumesc, murmură Kelly schițând un gest de 
dezgust. De fapt, trebuie să mă întind în pat. Mă voi simţi mai 
bine mâine dimineață, nu-ți face griji în privința mea. 

Insă Jo Marie nu reușea să se liniştească. Unele lucruri pe 
care le făcea Kelly în ultimul timp n-aveau nici un sens. Stătea 
închisă în casă numai că se certase cu Mark. Kelly nu era o 
asistentă medicală timidă și neînsemnată. Părea mai atașată de 
el ca niciodată. Chiar și purtarea ei de la petrecerea de Crăciun 
fusese şocantă. Parcă jucase un rol. Dar motivele pentru care 
făcuse asta erau neclare. 

Dimineaţă, Kelly o anunță că își ia o zi liberă din cauza 
durerii care nu încetase. Jo Marie își studie îngrijorată prietena. 
O sună de două ori în acea dimineaţă ca s-o întrebe cum se mai 
simte. 

— Bine, îi răspunse Kelly și a doua oară. Ascultă, probabil că 
aş reuși să mă liniștesc dacă n-aş fi nevoită să mă ridic pentru a 
răspunde la telefon din sfert în sfert de oră. 

Incercând să înțeleagă suferinţa prietenei sale, Jo Marie se 
strădui să se arate amabilă. 

— Incerc să ajung mai devreme astăzi. 

— Ar fi minunat. 

— Vrei să-ţi cumpăr ceva pentru cină? 

— Nu, îi răspunse scârbită Kelly. Nu vreau să aud de 
mâncare. 

Mark își făcu apariţia la biroul ei pe la prânz, uimind-o pe Jo 
Marie. Așezându-se pe colţul biroului, începu să-și legene un 
picior în timp ce aștepta ca ea să termine o convorbire telefo- 
nică. 

— Probabil că nu ești atât de ocupat din moment ce te afli 
aici, spuse ea în timp ce așeza receptorul în furcă. 

— Am venit să te invit la masă și tu mă iei peste picior? 

— Ai venit să mă întrebi ce mai face Kelly, i-o întoarse ea. 
Timpul jocurilor trecuse pentru amândoi. 

— Ah? își arcui el sprâncenele întrebător. Chiar așa? 

— Este bolnavă. Vezi, te-am scutit de plata unui prânz spuse 
Jo Marie fără să-și ascundă iritarea. 

— Nu m-ai scutit de nimic, i-o întoarse Mark liniștit. Am de 
gând să iau masa cu tine. 

Neputând rămâne supărată pe fratele ei, Jo Marie îl însoţi la 
cea mai apropiată cafenea și nici unul dintre ei nu mai aminti 
pe Kelly. Parcă se înţeleseseră să nu mai vorbească astăzi nici 
despre Andrew, nici despre prietena ei. 

Supa și sandvișul cu carne de curcan pe care le comandase 
Jo Marie sosiră imediat și ea își luă şerveţelul pregătindu-se să 
mănânce. 

— Ce-ai spune de un coleg de apartament pentru scurt timp? 
atacă Jo Marie subiectul care-o ardea. 

— Bărbat sau femeie? o întrebă el tăindu-i pofta de mâncare. 

— Te va surprinde... femeie. 

Mark puse sandivșul deoparte. 

— Trebuie să-ţi spun că mi-ai trezi interesul. 

— Probabil că vei fi dezamăgit când îţi voi spune că e vorba 
despre mine. 

— Despre tine? 

— Trebuie să-mi găsesc un loc unde să locuiesc, mai 
devreme sau mai târziu și... 

— Şi te interesezi din timp, o întrerupse el. 

— Da, confirmă ea fără să-i dea amănunte, dar Mark era prea 
înfometat ca să insiste. 

Mușcând din sandviș, Mark îndepărtă o felie de roşie pe care 
o aşeză pe marginea farfuriei. 

— Atâta timp cât vei spăla rufele, vei face curat și vei găti, nu 
am nimic împotrivă. 

Ea zâmbi intrigată. 

— Generozitatea ta este nemaipomenită, scumpule frățior. 

— Anunţă-mă când ești pregătită și te voi ajuta să-ţi muţi 
lucrurile. 

— Mulţumesc, Mark. 

O privi repede pe deasupra sandvișului și zâmbi. 

— Altfel, ce rost ar mai avea fraţii mai mari? 

Mașina lui Andrew era parcată în fața apartamentului când 
Jo Marie coborî din autobuzul care o adusese acasă. Privind 
cerul înnorat, își spuse că dacă ar sta afară așteptându-i 
plecarea va ajunge înăuntru udă leoarcă. Stăpânindu-și teme- 
rile, ridică din umeri și își vâri mâinile adânc în buzunare. Când 
era acasă, Kelly nu încuia ușa și Jo Marie descoperi surprinsă că 
nu se întâmplase așa. In timp ce își căuta cheile în poșetă, se 
miră auzind voci ridicate din interior. 

— Totul trebuie să înceteze, o certa Andrew. Și cât mai repede! 

— Stiu, oftă Kelly. Sunt de acord. Nu vreau să distrug viața 
nimănui. 

— Trei zile. 

— Bine... până vineri. 

Jo Marie făcu intenţionat mult zgomot când intră în casă. 

— Am venit! anunţă ea intrând în living. Kelly era îmbrăcată 
în rochia de casă și în papuci, stând întinsă pe canapea. Andrew 
părea că măsoară carpeta în lung și-n lat. Simţea privirea lui 
îngrijorată, dar reuși să-l evite, îndreptându-și privirea spre 
pictura de pe peretele alăturat. 

— Dacă mă scuzati, mă duc să fac un duş. 

— Vineri, repetă Andrew. 

— Mulţumesc, Drew, murmură Kelly oftând. 

Kelly se afla în aceeași poziţie, pe canapea, când Jo Marie se 
întoarse, după ce terminase dușul și se schimbase. 

— Cum te mai simţi? 

— Nu prea bine. 

Văzându-i privirea, putea spune că prietena ei avusese o zi 
îngrozitoare. 

— Pot să te ajut cu ceva? 

Kelly își rezemă sfârşită capul de spătarul canapelei și 
închise ochii. 

— Nu, mă simt bine. Dar aceasta este cea mai mare durere de 
stomac pe care am avut-o vreodată. 

— Eşti sigură că o să-ţi treacă? 

Kelly deschise încet ochii. 

— Doar sunt asistentă medicală. 

— Da, alteţa voastră, o flată Jo Marie făcând o reverență. 
Acum, vrei să-ţi pregătesc ceva pentru cină? 

— Nu. 

— Ce spui de o răcoritoare? 

Kelly încuviinţă fără entuziasm. 

— Bine. 

Pe parcursul serii, Jo Marie își studie prietena cu atenție. 
Probabil că avea numai o durere trecătoare de stomac, însă nu 
putea să nu fie îngrijorată. Kelly fusese mereu sănătoasă și plină 
de viaţă. In momentul în care crampele o făcură pe Kelly să se 
răsucească de durere, Jo Marie ridică receptorul telefonului. 

— Mark, poţi să vii până la mine? îl întrebă ea încercând să 
pară cât mai neliniștită. 

— Ce s-a întâmplat? 

— E vorba de Kelly. Este bolnavă. Jo Marie încercă să 
vorbească încet, pentru că nu dorea s-o audă Kelly. A insistat să 
spună că are o durere trecătoare, dar nu mai pot să cred. Are 
dureri mari și am impresia că este ceva grav. 

Mark nu avu nici o ezitare. 

— Vin imediat. 

Zece minute mai târziu, se afla la ușă. Nu se obosi să sune, 
intră direct. 

— Unde este pacientul? 

— Jo Marie, o apostrofă Kelly cu vocea plină de reproș. L-ai 
sunat pe Mark? 

— Imi recunosc vinovăția, dar n-aş fi făcut-o dacă n-ar fi fost 
necesar. 

— Aș fi vrut să n-o faci, murmură ea nervoasă. Este o durere 
trecătoare. Dar lacrimile i se rostogoleau pe obraji. 

— Lasă-mă pe mine să constat asta, vorbi Mark pe un ton 
profesional, așezându-se lângă ea. Își deschise gentuța de piele 
neagră și scoase stetoscopul. 

Neștiind ce altceva să facă, Jo Marie stătea în spatele lor, 
așteptând instrucţiunile fratelui ei. 

— Să fierb apă sau să fac altceva? 

— Sună-l pe Drew, insistă Kelly. Numai el a fost cel care nu 
şi-a făcut griji din cauza unor simple crampe. 

Buzele lui Mark se strânseră, dar nu se ridică și continuă s-o 
consulte. 

Jo Marie făcu orbește ceea ce-i spusese prietena ei. Andrew 
răspunse după ce telefonul sună de trei ori. 

— Beaumont la telefon. 

— Andrew, sunt... 

— Jo Marie, continuă el cu o voce încântată. 

— Bună, începu ea îngrijorată, mușcându-și buzele. Mark 
este aici. Kelly nu se simte bine și cred că este ceva destul de 
grav. Voia să ştie dacă ai putea veni până aici. 

— Voi fi acolo în cel mult zece minute, spuse el fără să ezite 
nici o secundă. 

După cum spusese, ajunse chiar în opt minute, după ce 
condusese probabil cu o viteză foarte mare. Jo Marie îi deschise 
ușa când el bătu în ea. 

— Ce s-a întâmplat cu Kelly? Nu părea a fi foarte rău după- 
amiază, i se adresă el direct lui Mark. 

— Aș vrea s-o duc pe Kelly la spital pentru câteva analize. 

Jo Marie observă că fratele ei se încordase din momentul în 
care se afla în aceeași cameră cu Andrew și că părea să nu mai 
suporte această situaţie. li părea rău pentru Mark, dar nu avea 
ce face. 

— Nu vreau, protestă vehement Kelly. Este o simplă durere 
de stomac. 

— Cu o atingere tandră în dreptul colonului? o certă Mark 
clătinând ironic din cap. 

— Mark este doctorul, interveni Andrew, iar Jo Marie ar fi 
dorit să-l sărute pentru cuvintele pe care le rostise și pentru 
faptul că se afla aici. 

— Crezi că e vorba de apendicul meu? întrebă Kelly 
uimită. 

— Nu vei păți nimic dacă faci niște analize, replică Mark, 
evitând din nou să-i răspundă direct. 

— Ce-ţi pasă ţie? întrebă Kelly cu o voce pe care nu şi-o mai 
controla. După ziua de ieri, credeam... 

— După ziua de ieri, o întrerupse Mark, am realizat că ai 
dreptate și sunt conștient că-ți datorez scuze. Ochii lui priveau 
drept în cei ai lui Kelly și Jo Marie observă că îi revine 
blândeţea, ca în ziua petrecerii de Crăciun. El căută mâna lui 
Kelly și o strânse într-a lui. 

— Imi accepţi scuzele? Ceea ce mi-ai spus ieri a fost purul 
adevăr, dar în acel moment eram furios pentru că tu erai cea 
care mi-l spunea. Iartă-mă, te rog. 

Zâmbind slab, Kelly încuviință. 

— Da, sigur că te iert. 

Se priveau cu multă tandrete și asta o făcu pe Jo Marie să se 
simtă ca o intrusă. Se întrebă brusc ce gândea Andrew despre 
toate astea. 

— Dacă voi avea nevoie de operaţie, vrei să fii tu cel care o va face? 

Mark își plecă imediat privirea. 

— Nu. 

Răspunsul lui tăios o făcu pe Kelly să tremure. 

— Nu am încredere în nimeni așa cum am în tine. 

— Am spus că n-o voi face, repetă Mark luând stetoscopul de 
la gât ca să-l pună în geantă. 

— In loc să începem cearta, n-ar fi mai bine să vedem ce se 
întâmplă? interveni Jo Marie. Nu de asta avem nevoie acum. 

— Dar trebuie să lămurim chestiunea, interveni Andrew. 
Spune-ne, Mark, de ce nu vrei s-o operezi pe Kelly? 

Jo Marie îl privi pe Andrew, iritată. Nu rezolva nimic înfrun- 

tându-l pe Mark. Avea de gând să-și apere fratele, însă Andrew 
o opri cu un gest din mână, parcă ghicindu-i intenţia. 

— Numai pe mine mă priveşte alegerea pacienţilor, se jus- 
tifică Mark pe un ton acid. 

— Şi Kelly nu este unul dintre pacienţii tăi? îl chestionă 
Andrew calm. Doar te-ai grăbit să vii când ai auzit că este 
bolnavă. 

Stând acum în picioare, Mark ignoră întrebarea și persoana 
care i-o pusese. 

— Poate că vrei să te schimbi, i se adresă el direct lui Kelly. 

Clătinând din cap în semn de refuz, aceasta spuse: 

— Nu, n-am de gând să merg nicăieri. 

— Analizele acestea sunt importante, spuse Mark controlându-și 
vocea. Vei merge la spital. 

Kelly scutură din nou din cap. 

— Nu, nu voi merge. 

— N-ai nici un motiv să refuzi, zise Mark stând drept și 
arătând ca și cum avea de gând s-o ducă la spital chiar și cu 
forta dacă era necesar. 

— De ce nu faceţi o înţelegere? îi întrebă Andrew calm. Kelly 
va fi de acord să facă analizele dacă tu vei vrea să-i fii doctor. 

Obosit, Mark duse o mână la frunte, după care își scărpină bărbia. 

— Nu pot face asta. 

— De ce nu? îl imploră Kelly. 

— Da, Mark, de ce? susţinu Andrew. 

Buzele fratelui ei tremurau atunci când se întoarse spre ea 
ca pentru a-i cere să-l apere. 

— Pentru că nu este indicat să operezi persoane cu care ești 
implicat emoţional. 

Kelly zâmbi. 

— Noi nu suntem implicaţi emoţional. Ai încercat din 
răsputeri să-mi dovedești acest lucru. Dacă ai vreun sentiment 
pentru mine, ar putea fi numai ură. 

Faţa lui Mark se albi când o privi pe Kelly, uluit. 

— Probabil, replică el brutal. Eşti capabilă să-mi trezești orice 
fel de sentimente. În ultimul timp am fost foarte supărat și mi-am 
vărsat nervii pe tine. Nu meritai așa ceva și îmi cer scuze pentru 
asta. Făcu o pauză și își trecu mâna prin păr. Nu, Kelly, se 
corectă el, nu te pot uri. Ar fi imposibil din moment ce te 
iubesc atât de mult, rosti el privind-o cu o expresie impasibilă. 

Tăcerea stăpâni încăperea până când Kelly exclamă, 
emoţionată până la lacrimi: 

— Mă iubeşti? În toate aceste luni m-ai făcut să trec prin toate 
chinurile și acum spui că mă iubeşti? Dădu pătura la o parte și 
se ridică, ducându-și o mână la gură. 

— Multe lucruri m-au făcut şi pe mine să sufăr, zise Mark 
privind-o cu ochi sumbri. Te-ai logodit cu acest „dandy“, astfel 
că ce rost mai avea să-ţi spun ce simt pentru tine? 

Jo Marie nu putea să creadă ce auzea și îl privi iritată pe 
Andrew. Stând într-un colţ al camerei, acesta nu părea surprins 
şi nici nefericit. Dimpotrivă, era relaxat și chiar bucuros de ceea 
ce auzea. 

— Şi dacă mă iubeşti, de ce nu mi-ai spus asta înainte de 
logodnă, sau chiar după aceea? îl provocă prietena ei pe Mark. 

EI îi întâlni privirea uimită. 

— Pentru că el are bani, tu ai bani... Spune-mi, ce ţi-aș putea 
oferi eu în comparaţie cu ce-ţi poate da el? 

— Şi ai ţinut secretă dragostea ta numai din acest motiv? îl 
întrebă ea cu tristeţe. Lasă-mă să-ţi spun eu ce mi-ai putea 
oferi, Mark Early. Ai putea să-mi oferi ceea ce-mi doresc mai 
mult decât Pi pe lume: dragostea ta, prietenia ta, respec- 
tul tău. Şi... și... dacă-mi vei întoarce spatele şi vei pleca de 
lângă mine, Dea mi-e martor că nu te voi ierta 
niciodată. 

— N-am de gând să fac asta, i-o întoarse Mark. Dar nu te pot 
cere în căsătorie cât timp porți inelul de logodnă al unui alt 
bărbat. 

— Bine. Fără să ezite o clipă, Kelly scoase de pe deget inelul 

cu diamant şi i-l întinse lui Andrew, zâmbind. Mulţumesc, Drew. 

Mâinile lui îi înconjurară umerii și o sărută pe obraz. 

— Multă fericire, Kelly, șopti el. 

Fratele și sora priveau scena muţi de uimire. 

Intorcându-i spatele, Kelly se îndreptă spre Mark. 

— Acum, respiră ea adânc, copleșită de fericire, dacă ceea ce 
mi-ai spus a fost chiar o cerere, sunt gata să accept. 

Mark era prea uimit ca să poată răspunde. 

— Nu-mi spune că te-ai răzgândit, murmură Kelly. 

— Nu, nu m-am răzgândit. Ce spui de analize? încercă el s-o 
convingă, privind-o fericit. 

— Mă schimb imediat, spuse Kelly părăsind camera și pe cei 
trei în timp ce Jo Marie își privea uluită fratele. Totul se petrecuse 
atât de repede încât i se părea că trăise un vis și nu o realitate. 

Kelly reapăru și Mark o luă de braţ. 

— Ne întoarcem într-o oră, murmură Mark, care avea ochi 
numai pentru frumoasa femeie de lângă el. Kelly radia de 
fericire şi asta o emoţionă până la lacrimi pe Jo Marie. 

— Stai liniștită şi sună dacă ai nevoie de noi, spuse Andrew 
în timp ce fericita pereche ieșea din apartament. 

Jo Marie se îndoia că ei îl auziseră. Când își indreptă privirea 
spre el, descoperi că Andrew venea spre ea. 

— Din câte-mi amintesc, înțelegerea noastră a fost că nu voi 
mai încerca să-ţi vorbesc atâta timp cât Kelly poartă inelul meu 
de logodnă. 

Ochii ei îl priviră plini de fericire. 

— Atunci, hai să lămurim totul, spuse el conducând-o în 
bucătărie, unde aruncă inelul la coșul de gunoi. 

Jo Marie oftă. Andrew tocmai aruncase două sute de mii de 
dolari. Inelul avea cel mai mare diamant pe care-l văzuse 
vreodată. 

— Inelul era un fals, ca și logodna, o linişti el. 

Incă incapabilă să realizeze ceea ce-i spunea, Jo scutură din 
cap pentru a-și limpezi gândurile. 

— Ce-ai spus? 

— Logodna nu era reală și nici sticla aceea pe care am numit-o 
diamant. 

— De ce? îl întrebă ea ameţită. 

FI o luă în braţe. 

— Incă înainte de Ziua Recunoștinței, îmi pierdusem orice 
speranță de a te reîntâlni. Am încercat să mă conving că acele 
clipe minunate fuseseră numai un vis și că numai un joc al 
destinului ne făcuse să ne întâlnim, pentru ca apoi să ne 
despartă. 

I se părea normal să se afle în braţele lui. Ochii ei se 
umplură de fericire amintindu-și clipele acelea minunate, pe 
care nu le va uita niciodată. 

— Nici eu nu mai speram să te găsesc, recunoscu ea pe un 
ton blând. Insă m-am gândit tot timpul la tine. 

El o sărută tandru, gustând dulceaţa buzelor ei. Ca și cum i-ar 
fi fost greu să se oprească, respiră adânc și își rezemă bărbia de 
fruntea ei. 

— Am întâlnit-o pe Kelly chiar de Ziua Recunoștinței, în casa 
părinţilor ei, și mi-am dat seama că este nefericită. Eram 
apropiaţi prin gradul de rudenie și i-a fost uşor să-mi 
povestească totul. Mi-a spus că de luni întregi este îndrăgostită 
de Mark. Cel mai rău era faptul că avea convingerea că el îi 
împărtășea sentimentele, dar nu-i spunea nimic din mândrie. 
Aparent, fratele tău avea idei ciudate despre sănătate și poziţie 
socială. 

— Abia învaţă să-și stăpânească firea, murmură Jo Marie 
prinsă în vraja brațelor lui Andrew. Dă-i puţin timp, zise ea, 
ştiind că prietena ei va fi a lui Mark pentru tot restul vieţii. 

— l-am spus lui Kelly că ar trebui să-l pună la încercare și 
dacă se va arăta interesat de ea, Mark va face primul pas. Și a 
încercat mereu acest lucru. 

— Fratele meu este extrem de încăpățânat. 

— Mi-e teamă că m-am angajat în această falsă logodnă fără 

să mă gândesc la consecinţe. Am crezut că Mark nu va mai lupta 
şi va sta deoparte, lăsând-o să se mărite cu un alt bărbat. Dacă 
o iubea cu adevărat, m-am gândit eu, se va opune cu vehe- 
menţă. 

— Dar așa s-a întâmplat! 

— Da, recunoscu Andrew, m-am înșelat. Mark o iubește atât 
de mult pe Kelly încât era în stare să se sacrifice pentru ca ea să 
aibă ceea ce-și doreşte. Mi-am dat seama de asta la petrecerea 
de Crăciun. Atunci, eram disperat. Te regăsisem şi fiecare clipă 
a acestei farse mă chinuia î îngrozitor. Disperat, am încercat să 
discut cu Mark. Însă n-a mers nici asta. A crezut că-l atenţionez 
în ceea ce-o privește pe Kelly și mi-a spus s-o fac fericită, sau voi 
suporta consecinţele. 

Ironia situației era aproape comică. 

— Ah, dragostea mea, ce-aș fi făcut dacă nu erai sora lui 
Mark? Buzele lui o mângâiară tandru, parcă așteptând clipa în 
care o va săruta plin de dorință. Am fost pus într-o situaţie 
imposibilă pe care nu mi-o imaginasem niciodată. Femeia care-mi 
stăpânea gândurile şi îmi apărea în vise se afla lângă mine și eu 
nu o puteam atinge. 

— Te iubesc, Andrew. Te-am iubit din clipa în care m-ai 
sărutat pentru prima dată. Am știut încă de atunci că tu ești 
bărbatul care îmi e sortit pentru întreaga viaţă. 

— A fost cea mai scumpă lecţie pe care am primit-o de-a 
lungul vieţii mele, spuse el strângând-o în brațe. Apropierea lui 
o făcea să nu mai poată respira. Nu te voi mai lăsa niciodată să 
pleci de lângă mine. Sunt al tău pe veci, Jo Marie, chiar dacă mă 
vrei sau nu. Trebuia să am încredere în tine pentru că m-ai 
aşteptat atât de mult. Dumnezeule, mi-am imaginat că te vei 
îndrăgosti de Jim Rowden, și cel mai greu lucru era faptul că nu 
te puteam învinovăţi de asta. Mă chinuia gândul că mă vedeai 
într-o lumină sumbră. 

— Imi va trebui toată viaţa pentru a-ți povesti prin ce am 
trecut, spuse Jo Marie sărutându-l. 

— Dragostea mea. O mângâie și o strânse și mai tare la piept, 
încât Jo Marie simţi că se sufocă în brațele lui. Dar nu-i păsa. 
Andrew o ţinea strâns în braţe şi-i promise că nu-i va mai da 
drumul niciodată. 

— Am știut de la început că ceva nu este în ordine între tine 
şi Kelly, murmură ea sărutându-l din nou. 

— Am învăţat multe din această experiență, se confesă 
Andrew. Credeam că înnebunesc pe zi ce trecea. Voiam mai 
mult decât să-mi petrec viața cu tine. Voiam să văd cum copiii 
noștri cresc în braţele tale. Voiam să îmbătrânesc alături de 
tine. 

— Oh, Andrew, spuse ea îmbrățișându-l cu lacrimi de fericire 
pe obraji. 

— Te iubesc, Florence Nightingale. 

— Şi tu, Andrew Beaumont, vei fi întotdeauna bărbatul 
visurilor mele. 

— Pentru totdeauna? o întrebă el neîncrezător. 

Işi lipi buzele de ale lui. 

— Pentru eternitate, îi promise ea în șoaptă. 


* 


— Ulcer? întrebă Jo Marie surprinsă. 

— Din cauza stresului în care am trăit, probabil, se apără 
Kelly. 

Stăteau toți patru în living, bând cacao fierbinte. Kelly lua 
câte o înghițitură din cana cu lapte, scârbită de gustul acestuia. 
Insă ochii îi străluceau de fericire când îl privea pe Mark stând 
lângă ea și protejându-i umerii cu un braț. 

— Imi pare rău pentru toate astea, Jo Marie, continuă Kelly. 
Sunt vinovată. N-am știut prea bine ce se întâmpla între tine și 
Andrew. Dar mi-a spus că este îndrăgostit de tine și că dorește 
ca această mascaradă să înceteze cât mai repede. 

— Te simţi vinovată? o apostrofă Mark. Cum crezi că m-am 
simțit eu sărutând logodnica unui alt bărbat? 

— Aşa cum ne-am simţit eu și Jo Marie, i-o întoarse Andrew, 
amuzat. 

— Ştii, Beaumont, acum, că te vei căsători cu sora mea, cred 
că nu ești o persoană chiar atât de nesuferită. 

— Este încurajator. 

— Cu siguranță, din moment ce ar fi mai bine să stăm 
împreună în faţa altarului. 

Trei perechi de ochi îl priviră plini de uimire. 

— O nuntă dublă? Are sens, nu-i așa? Toţi patru am trecut 
prin multe încercări. Este normal să începem o nouă viaţă tot 
împreună. 

— Și asta cât mai curând, spuse Mark nerăbdător. Chiar în 
ianuarie. 

Totul se întâmpla atât de repede, încât Jo Marie nu reușise 
să realizeze faptul că Andrew o iubea și că de acum înainte își 
va petrece viaţa alături de el. 

— De ce nu? râse ea. Era și timpul să punem lucrurile la 
punct. 

Ochii ei îi întâlniră pe cei ai lui Andrew. Străbătuseră un 
drum lung, toţi patru, dar reușiseră să treacă peste îndoieli și 
peste încercări grele. Acum vieţile lor erau pline de fericire și 
de promisiuni pentru viitor. 


Sfârşit 


